
— Vana mees juba, aga päris varsa aru alles! — 
mõmises perenaine veel sööiglauaski edasi, meestele 
õhtuoodanguks värske võipiima pütti lauale tuues ja 
või ning leiva järele sahvrisse tagasi rutates. 

Vana Jaak ei vastanud enam midagi, vaid nohises 
ainult. Ülearuseks, nagu alati, pidas kõnelemise ka 
Kustas teisel pool lauda. 

Nii oli see Vidrikul ikka, kui polnud saadaval 
kedagi kolmandat. Ei siginud vana ja noore pere- 
mehe vahel kunagi rohkem kõnet kui just hädapärast 
vaja. Millest see tuli, oli mõistatus, mida veel keegi 
polnud suutnud usutavalt lahendada. Ainult oletusi 
kuuldi selle kohta, üks vähem mõistetav kui teine. 
Oli neid, kes kõnelesid, et Vidriku Jaak olevat endale 
naise kosinud ühes pojaga. See jutt ei saanud aga 
paika pidada, sest Kustas oli sündinud täitsa seaduse- 
päraselt, Vidrikute abielu kümnendamal kuul, nagu 
teadsid tõendada teised. Ja veel vähem usutav oli 
kuulujutt, nagu oleks kägu Vidrikute pesas võinud 
käia nende abielu esimesel kõige õnnelikumal õit- 
sengul. 

Oli siis päris selge, et Kustas ei olnud keegi muu 
kui just Jaagu oma, kõige oma luu, liha ja verega. 

Kuid vaim, mida kandis eneses see tömbak, tüseda- 
turjaline kogu, oli Jaagu tundmist mööda ometi nagu 
kuskilt võõrsilt pärit. Jaak mäletas veel väga sel- 
gesti neid oma noorusepäevi, mil Kustase asemel oli 

tema, ja tema enese asemel ta isa. Kuidas oli siis kõik 
koguni teisiti! Ei olnud Vidrikul siis üldse mingit 
muud vaimu kui ainult vana peremehe oma, kelle nimi 
oli samuti Jaak. See vaim oli loonud siia laaneservale 
kogu selle talu, mida hakati nimetama tema asutaja 
nime järele. See keelas ja käskis kodus, kutsus ja 
kihutas põllul ning mõtles ja arutas kõigi eest, kes 
liikusid neis majades, põldudel, väljadel ja radadel. 
Oma mõtteid, neiu ei tarvitsenud ega tohtinudki olla 
kellelgi. Ei tohtinud neid olla ka siis, kui vana Jaak 
poja kahekümne-kaheseks saades järsku otsusele jõu- 
dis, et tallu on vaja uut raha ja uut töölist, oma pa- 
rima hobuse uue ree ette rakendas ning pojaga naabri- 
valda Taganõmmele kihutas, kust parajasti saadaval 
mõlemad korraga. 

Sealt toodigi siis Vidrikule uus perenaine, kaasas 
kaks tööskarastatud kätt, üks tuhat hõberubla, hobune 
ja kirstutäis riiet ning muud kraami. Kõike seda läks 
tallu, mille rajamine alles pooleli, hädasti vaja, mida 
varem, seda parem. Miks pidada talus palgalist üm- 
mardajat, kui palgatu saadaval, miks minna raha lae- 
nama kõrtsimehelt kalli tasu eest, kui teda saadaval 
intressidetagi, ja neljandat hobustki läks Vidrikae 
vaja juba ammugi. 

Ei olnud noor Vidriku Jaak varemalt kordagi 
näinud. Leenat, kelle isa talle kaugelt Taganõmmelt 
välja valinud, kuid milleks oleks seda olnud tarviski! 
Teadis ju vana Jaak seda palju paremini, mida vajab 
Vidriku tulevik. 

Ei olnud veel silmapilku tema elus, millest oleks 
paista võinud pisematki hoolimatust selle omaloodud 
kodukoha vastu. 

Üks tükk uudismaad teise järele kisti üles, üks 
põld teise järele puhastati kividest, kraavitati ja ko- 
hendati, nii kuidas vähegi jätkus päevi, jõudu ja 

eret. 
4 Õnn see oligi, et viimasest polnud puudust: ter- 
velt neli tugevat poega ja kolm tulihingelist tütart 
sirgusid üles selles uues kodus. Ja igaüks neist tõm- 

bas siin täie jõuga kaasa kõigis töödes ja tegemistes, 
kuni nad üksteise järele laiali valgusid mööda kihel- 
konda, igaüks oma uude pessa: tütred perenaisteks 
teisale, pojad koduväideks sinna, kus poegi-pärijaid 
ei olnud. 

Vidriku omad kui tuntud töökarud, visad ja väsi- 
matud, olid sellepoolest soovitud kõikjal, nende hoolde 
võis talu usaldada ka siis, kui teine pool oli nõrgem. 

Ainult noor Jaak jäi. Tema kohus oli edasi ehi- 
tada, mida vana nii suure hoole ja andumusega alus- 
tanud. Täiendada, mis rajamisaastatel puudulikuks 
jäänud. Litsuda viljaväljad laiemale — talu üleshari- 
mata servade sihis. Laiendada ja uuendada hooneid, 
nagu majapidamine nõudis. Kõrvaldada vanadelt põl- 
dudelt viimased kivimürakad, mis esimeses töökiiru- 
ses üksikutena siia-sinna seisma jäänud. 

Seda oma kohust oli noor Jaak, kellel nüüd juba 
omakorda hõbedat juustesse kogunemas, auväärt truu- 
dusega ka täitnud. 

y Terve kihelkond pidi tunnustama, et Vidrikul 
tehakse tüsedat tööd. Ja tööd, mis ennast ka tasus. 
Ei olnud see noorel peremehel kerge — juba esimesel 
aastakümnel peaaegu talu terves väärtuses välja osta 
Vidriku peremehe-õigust oma õdedelt ja vendadelt. 
Igaüks oli nendest siia midagi annud, igaüks pidi siit 
lahkudes ka midagi kaasa saama, — otsustas vana 
Jaak, kui ta kohta ,,kinkimise-lepinguga“ noorele 
edasi andes must valge peal kindlaks määras, missu- 
gusel aastal ja missuguse osa keegi Vidrikult pidi 
kätte saama. Ja kui noor peremees lepingu-tegemisel 
kord julges kahtlust ja kartust avaldada, et kas nii 
ohtrad väljamaksud kohale viimaks üle jõu ei käi, 
.- vastas vana Jaak kindlalt ja külmalt: 

— Tee tööd nagu mina, siis on kõik korras. Minul 
ei olnud alates kaugeltki niipalju kui saad sina, aga 
näe, Vidriku on nüüd siin, nii nagu sa teda näed. Pole 
sina teda üksinda rajanud, pole sinul õigust teda üksi 
ka pärida! 


See seletus katkestas noore Jaagu igasuguse vastu- 
vaidluse. Seda enam, et vana talle ise kätte oli juha- 
tanud allika, kust päranduse-osade väljamaksmiseks 
tarbekorral lisa leidus: noorperenaine Leena oma tu- 
handerublalise kaasavaraga. 

Ja nüüd tagantjärele pidi Jaak tunnistama ka ise, 
et see oli targasti tehtud. Olid küll laitmatud aastad, 
vili kasvas jõushoitud põldudel otsekui pilliroog ja 
lina saadi kaalude viisi kui siidi, kuid külla ei tekki- 
nud kunagi. Hea kui omaga läbi tuldi. 

Alles siis, kui lõppesid päranduseosade-väljamak- 
sud, sai natukene hinge tagasi tõmmata, et laste koo- 
litamiseks uuesti jõudu viimseni kokku võtta. 

Selle tasuks oli Jaagul nüüd aga õnnestav tead- 
mine: ta on oma lapsi koolitanud nii, nagu neid üldse 
koolitada võimalik ja nagu sellega toime saavad ainult 
mõned harva üksikud, nii üksikud, et kihelkonna 
kohta tarviski ei olnud kahe käe sõrmi nende üles- 
lugemiseks. 

Ometi ei olnud kõigest sellest Jaagule veel küllalt. 

Kuni jätkus poja ja tütre koolimuresid ühes kaa- 
saskäivate rahamuredega, oli kõik veel hästi ja kor- 
ras. Nende lõppedes tundis ta enesel olevat korraga 
aga liiga kerge. Rahutu töövaim otsis uut askeldust 
ja rähklemist, mille kallal end endiselt tervenisti võiks 
pingule tõmmata. Mõte, et mehel, kes alles veel viie- 
kümnene, kõik tüsedamad tööd ja talitused võiksid 
olla juba lõpul, ning aeg käes — perekonna armulei- 
vale jääda, tundus talle otse hirmuäratavana. 

Ja kuis võiski see teisiti olla, kui ometi terve 
Vidriku alles pooleli! Eks piinanud see teadmine teda 
juba. ammugi. Eks olnud talle juba ammugi silma 
torganud, kui kitsad on Vidriku piirid, kui kössis ja 
madalad tema hooned, kui väike tema tööpere, kui 
armetu terve olemine nende sammaldanud katuste all, 
võrreldes — näiteks — Laupa paruniga. Sellest on 
ju ometi liiga vähe mehele, kellel poeg, nagu paru- 
nilgi, on lõpetanud ülikooli, ja tütar, nagu parunilgi, 
läbi käinud gümnaasiumist ning elab praegu pealin- 

nas seitsmetoalises korteris inseneriprouana. Mine 
veel tea, kui kõrgest soost kodukana endale välja valib 
poegki, kes mõistab Venemaal praegu kohut, kandes 
kuldse raamikesega risti kuldsete nööpidega kuuel, 
millest kõrgemat ja kaunimat ei või selga saada paruni- 
pojadki. 

Kindlasti ei julge tema lapsed Venemaal kõnel- 
dagi, kui kehv ja kitsas on nende isakodu kuskil Liivi- 
maa metsakurus. Pole tallis isegi sõidutäkke ega 
tõldagi, millele neid ette rakendada! Pole isegi kor- 
ralikku eluhoonet, kuhu külalistel pealinnast kõlbaks 
sisse astuda. Vidriku Jaak peaks oma eluajal kord 
olema ometi niigi kaugel, et ta võiks vastu võtta oma 
lihaseid lapsi nende perekondadega. 

Kuid kus? Kas sellel Vidrikul? 

Võimatu! i 

Ja mistarviski! Pole ju Vidriku ometi laulatatud 
oma praegustesse piiridesse! Eks ripne temast pare- 
mal juba aastaid haamri all Ala-Vidriku, ja eks oota 
temast vasakul juba aastaid Aljaku, mille ainsaks pä- 
rijaks tütar Juula, aastate poolest nagu loodud Vid- 
riku tulevasele noorperemehele — Kustasele. Ühte 
võib võita rahaga, teist ainult tahtega! 

Kui kättesaadav ja kerge oleks Vidrikust sel teel 
saada koht, kuhu kõlbaks juba nii mõndagi, mis prae- 
gusele Vidrikule oleks ainult edvistav ja ülejõu uhkel- 
damine; ka lubivalge kivihäärber, tõllakuur ja sõidu- 
täkud. 

Nii kaalus ja mõõtis Jaak, uuris ja arutas iga- 
kanti, kuni lõpuks otsusele jõudis, et oleks lausa mee- 
letus ja rumalus, kui seda asja lastaks minna teistviisi. 

Oli Jaak kord aga midagi otsustanud, siis tähen- 
das see kõik. Igasugustel kõhklemistel ja kahtlemis- 
tel pidi olema siis lõpp ning kõik pidid end raken- 
dama tema otsuse teostamisele. Kuid ilma et otsust 
ennast keegi oleks tunnud või teadnud. Seda teadis 
ainult Jaak ise ja kandis teda eneses kui kõige püha- 
mat saladust. Teised võisid ainult aimata, et midagi 

on teoksil, kuid mis nimelt, sellega ei olnud neil asja. 
Isegi Leenal ega Kustasel mitte. 

Ja nõnda siis sündiski, et tuli lausa pimesi lep- 
pida kõigega, mis Jaak ütles ja tegi. Koduseid — 
Kustast ja Leenat — õrritas ja ärritas see muidugi 
tihti, kuid mis võis hoolida sellest Jaak. Neile kõik 
ära jutustada? Kõik oma plaanid ilma ette lagedale 
laduda? Võimatu, sest kes oleks võinud kindel olla, 
et Jaagu mõtted on ka teiste omad! Võis ju olla ko- 
guni vastupidi, ning — kuula siis nende urisemist ja 
nurisemist! Parem juba niiviisi, sest nii ei tea teda 
tema plaanides tülitada keegi. 

Ei teadnud nõnda siis ükski hingeline, mis Jaa- 
gule järsku pähe tulnud, kui ta paiskas segi terve 
Vidriku ammuse külvikorra. Kuhu pidi tulema oder, 
sinna külvas vana Jaak nüüd lina, kuhu kaer — jäl- 
legi lina. Isegi värsket karjamaa-sööti Ala-Vidriku 
poolt kisti saksamaa-adraga üles ja — jällegi lina alla! 

Arutati kodus ja kaaluti väljas, kuid keegi ei 
suutnud ära aimata selle Vidriku-vana uue haiguse 
saladust. Oli vast koha peal võlgasid, mida vaja kii- 
resti katta? Polekski ime, sest kahe lapse koolita- 
mine linnas oli neelanud kindlasti üsna ilusaid tuhan- 
deid. Kuid ometi ei teadnud keegi, kust ja kunas võis 
vana Jaak laenanud olla. Ei oleks saanud see ju ilmale 
ometi teadmatuks jääda. 4 

Kord kevadel, kui linnast jällegi kott uut lina- 
seemet vankriga Vidriku õuele veeres, tekkis päris 
risti-rinnul pealetung Jaagu saladusele. Selle alustas 
perenaine Leena, vanameest haugutama rutates: 

— Kadu vist ikka näed oma linahullusega! 

— Mis tead sina ka kadust või muust, oli Jaagu 
hooplev vastus. 

Nüüd tuli jaole ka Kustas, kes tulevase pereme- 
hena endale samuti õiguse tundis kodustes asjades 
natukene selgust nõuda: 

— Mis kurat sa küll ometi jandad! Sõnnikut ke- 
sale juba praegugi ainult riputada, — egas põllud 
ometi narrida põle! 

— Põle tal peas enam aru raasukestki! Tahab vist 
talu veel vanas eas nälga viia. Loomad laudas juba 
praegu põlvini sita sees! 

Kuid vana Jaak ajas enese sajatajate poole uhkelt 
sirgu, litsus mõlemad käed püksitasku ja pahvatas: 

— Kaagutada te oskate! 

Sülitas, tõmbas ohjad ja ajas hobuse vankriga 
rehealasse. 

— Võiks parem talu käest juba ära anda! — lau- 
sus perenaine paari nõutuma silmapilgu järele Kus- 
tase poole, nii et ka vana Jaak seda oleks pidanud 
kuulma. Kuid ta ei kuulnud enam; eemalduva vankri 
' " rataste põrin sumbutas sõnad. 

Ainult Kustas kuulis neid, kuid ka temal ei jää- 
nud praegusel puhul muud kui ainult sülitada ja 
Leena kannul toa poole tagasi sammuda, endamisi 
mõmisedes: 

— Tema sul annab!... 

Tõsi see oligi: Jaak ei olnud veel kordagi mõel- 
nud, et juba aeg oleks kohta Kustasele kätte anda. 
Juba sellepärast mitte, et tal puudus tõsisem usaldus 
oma kojujäänud poja vastu. Peetrit, Leenit, — mõle- 
mat oleks ta usaldanud rohkem, mõlema kätte oleks 
ta kergema südamega usaldanud Vidriku saatuse kui 
selle tumma laanekaru kätte. 

Nendega võis kõike kõnelda ja kaaluda, kõike 
sepitseda ja läbi arutada, nii kuidas kord ja kohus, 
kuid Kustas — see sumbutas juba oma tumma, kihv- 
tise muigega iga sõna huulelt... 

Ei olnud vähe neid kordi, kus vana Jaak peaaegu 
pisarateni endamisi kahetses, et just Kustas pidi olema 
tulevane Vidriku peremees. 

* Oleks võinud parem koju jätta ühe neist kahest, 
kes praegu Venemaal?... Ei, ka seda mitte. Siis ei 
oleks ju Peeter praegu kõrge kohtumõistja kuldnöö- 
pidega kuues. Ka Leeni poleks siis inseneriproua. 

Kuid oleks ometi üles võinud kasvada üks neist 
kolmest, kes Vidrikult juba varakult varisesid mätta 
alla. Näiteks Jaak, see kõige esimene. Kindlasti, tema 
oleks olnudki see õige Vidriku noorperemees! Jaa- 
gud, — need on ju Vidrikut juhtinud ka seni, ja — 
ka selles oli Jaak kindel — paremini kui oleks jaksa- 
nud keegi teine. 

Selleks oli talle ju nimekski pandud Jaak, nagu 
väliseks märgiks, et just tema on välja valitud ja ko- 
kane siin edasi kandma oma isa ning isaisa vaimu. 

Kahju, kahju sellest tuiskavast poisist. Oli teine 
alles vaevalt veel kuueteistkümne-kuune, kui juba tõbi 
ta ära murdis, aga kus näitas juba südant ja hinge! 
Kisendas kui lõukoer, kui talle ülekohut tehti, ja 
näitas rusikat igaühele, kellele vaja, kas või Laupa 

, »parunile enesele! 

Oi, sellest alles oleks saanud peremees! 

Ning niiviisi mõeldes ja arutades Jaagul tihti 
otse kipitas kurgus, et saatuslik karmus Vidrikult 
enneaegu oli kustutanud Jaagu nime. Oli nagu ime- 
lik ja koguni natukene õudne mõelda, et kunagi paari- 
kümne aasta pärast — või ehk veel varemgi! — siinses 
ümbruskonnas enam üldse ei ole kuulda nime, mis 
siin kõlanud juba üle kuuekümne aasta ja kulunud 
pähe peaaegu igale kihelkonna elanikule. 

Ei, ei! Juba see üksinda nõuab, et vana Jaak ei 
tohi Vidrikul niipea ohje käest anda. Mine tea, kui- 
das neid hoidma hakkab see, kes ei ole enam Jaak... 

Kustas... see võib oodata veel küllalt. Ega Vid- 
riku tal eest ära jookse. Elagu ja tehku tööd, seda ta 
jaksab ja oskab. Ja ega ta teegi seda kellegi teisele, 
ainult iseenesele. Ka jõudu ja tervist on tal küllalt. 
Nagu karul. Karumoodi töntsakas ta ju oma kogugi 
poolest. Kõige paremini kõlbaks ta sepapoisiks, just 
nagu loodud vasarat hoidma. Kindlasti oleks pannud 
ta sepikotta, kui oleks omal ajal ellu jäänud väikene 


Niisugused olid mõtiskelud, millistesse vana Jaak 
vajus tihti ja sagedasti, peaaegu igakord, kui aega 
oli mõelda. Harilikult oli see siis, kui nad õhtuti 
pärast sööki edasi istusid teine teisel poolel perelauda 
ja... vaikisid. 

Õigusepärast vana Jaak küll ei teadnudki, miks 
talle nii võõraks oli jäänud Kustas ja miks ei taha ta 
teda pühendada millessegi, mis tal meeles ja mõttes. 
Kuid nii see kord oli, midagi teiseks teha oli juba 
raske. 

Ja ega ta ometi ei vihanud Kustast, oma lihast 

järeletulijat? Ei, jumal hoidku, see oleks ju jõledus! 
Patt vere vastu! Ei olnud Jaagule iial meelde tulnud 
niisugust küsimustki. Ei olnud ta poole mõttegagi 
kunagi eitanud, et Kustasest peab siiski kord saama 
Vidriku peremees. Kuid enne andku ta Jaagule aega 
atra seada — õigele vaole. Vähemalt niikaua, kuni 
veel elab senine Vidriku pärisperemees. Veel enamgi: 
ta pärib siis Vidriku täielikumana kui oleks pärinud 
varemalt. Mis sellest, et Jaak siinsamas pidi tunnus- 
tama: mitte sellepärast, et pärijaks on Kustas, vaid 
sellepärast, et pärandajaks on Vidriku Jaak, mees, 
kellel on samasugune haritud poeg ja samasugune 
koolitatud tütar nagu Laupa parunilgi. 

Laupa parun — selles sõnas peitus Jaagu jaoks 
üldse väga palju, juba sellest ajast peale, kui ta esi- 
mest korda elus temaga kokku puutus. See oli siis, 
kui Jaak alles kaheteistkümne-aastane ning isa teda 
esimest korda mõisa kaasa võttis. Jäädes mõisaõue 
ootama, kuni isa sees paruni-härraga juttu ajas, mää- 
ras saatus nii, et Jaak näkku pidi saama rusikahoobi 
parunipojalt, praeguselt Laupa parunilt. See sündis 


selle eest, et poiss jalaga pikali virutas noore aadli- * 


võsu lemmikkoera, kes talle hammastega sääre külge 
hakkas. 

Sõnadest, mis saatsid parunipoja rusikahoopi, jäid 
Jaagule meelde ainult kaks: ,,kuradi mats-molkus“ 
ja , lurjus“. Ning kui ta hoobist toibununa enese mõisa- 
pargi siledal teerajal uuesti püsti ajas, siis ei tead- 
nudki ta, mis oli teda rabanud tugevamini: kas tuline 
rusikahoop näkku või need kaks hoolimatut sõna, mil- 
liste haavavus talle selge oli juba sellest, et ta vii- 
mast Vidriku saunikupoegadelegi näkku oli paisanud 
üksi siis, kui enam midagi halvemat keelele ei tulnud. 
Kuid ühte teadis ta: see paruni poisinolk peab veel 
tunda saama, mis tähendab noort Vidriku Jaaku lüüa. 
Õnneks või õnnetuseks jäi see tal siiski tundmata, sest 
silmapilgul, kui ta parajasti hoogu võttis parunivõsu 
sihis, haaras isa tal õlast kinni ja käratas ta enesega 
üheskoos tagasi kodu poole. 

Noorele Jaagule andis see juhtumus asja mõtle- 
miseks rohkemgi kui vaja. Kaua huugas tal kõrvus 
noore paruni räuksumine ja terveid aastaid tundus 
talle, nagu ikka veel oleks kipitanud midagi tema 
põsenukil. 

Kuid pikapeale tuli ühtlasi selgus ka selle üle, 
mis on mõis ja mida tähendab ,,parun“ ning ,,paruni- 
poeg“, kelle koera ei tohi lüüa isegi siis, kui ta ham- 
mastega reide kargab. Midagi mürgist ja lääget tun- 
dus olevat nende mõistete ümber, sest igakord, kui 
Jaak hiljem mõttes nende peale tagasi tuli, hakkas 
kogu tema sisemuses midagi nii imelikult käärima, 
nagu oleks keegi oma koguka rusika toetanud otse 
tema põue põhja ja seda seal keerutanud tema sü- 
dame ümber. 

Mine tea, kas oleks see niiviisi olnud ka siis, kui 
ta tookord, kui see kõik juhtus, selle kuivetu poisi- 
klõpatsi kas või korrakski oleks saanud rattipidi oma 
tüsedate kämblate vahele? Küllap vist, sest see oleks 
lunastanud ainult rusikahoobi. Kuid ,lurjusest“ ja 
»kuradi mats-molkusest“ oleks tilkunud endistviisi 
kihvti sinna, kus sigis nüüd see imelik mäss ja möll 
tema põuepõhjas. Ja Jaak tuli otsusele: siin võib 
arutust anda ainult aeg. See peab Laupa parunile kord 
veel näitama, kes on Vidriku Jaak. 

Läksid aastad, ning jagasidki Jaagule mõningat 
rahuldust. 

Sirgus härraks parunipoeg, tõusis peremeheks ka 
Jaak. 

Kaks poega ja tütart võrsusid mõlemal, hoolimata 
sellest, et Jaagul neid teist nõndapalju tuli poetada 
mätta alla. Laupa noored aadlivõsud saadeti linna 
kooli, Jaak saatis oma poja ja tütre nõndasamuti. Vä- 
hemalt siitsaadik suutis ta Laupa paruniga sammu 
pidada. 

Kahju ainult, et tema poeg Peeter, kellel ees sei- 
sis kroonuteenistus, ei saanud hakata kodumaal advo- 
kaadiks, kus ta oleks protsessida võinud isegi kas või 
Laupa paruniga. Kuid tühja sellest: ,,kõrge koh- 

tunik“ või ,,prokuröri-härra“ (vahe oli Jaagu tundmise 
järgi siin väike) oli ta Venemaal praegugi ja tütar oli 
sealsamas juba paariaastase koolipreilipõlve järele 
saanud ,,armuliseks inseneriprouaks“. 

Mis sellest, et kumbagi juba aastaid Vidrikul enam 
ei nähtud ning neilt viimasel ajal sinna ei tulnud enam 
kirjugi. Ei olnud ju ammu enam kodus ka Laupa 
noored. Tähtis oli ainult see, et Vidriku Jaagul on 
kõrgestikoolitatud poeg ja tütar. See on igale teada 
üle kogu kihelkonna ja teab seda väga hästi ka Laupa 
parun. 

Siinsamas oli Jaagu rahulolul aga ka lõpp. Tar- 
vitses mõtetel ainult tagasi jõuda Vidrikule, ja — 
korraga oli selge, mis siin veel puudub, enne kui Jaak 
võiks pea puhkama panna ja tunnistada: nüüd on 
mu töö tehtud. 

Liiga kitsad olid põllud, liiga madal ja igav-hall 
Vidriku , häärber“ kriitvalge mõisaloone kõrval, liiga 
aeglased ja töntsakad Vidriku hobused vedruvankri 
ees, kui mõisatõld kirikuteel sellest uhkete sõidutäk- 
kude tormates mööda kihutas. 

Seniajani ei olnud siin midagi parata, sest Jaagu 
jõud oli olnud nii kui kogu aja viimseni pingul. Oli 
kulunud isegi Leena tuhanderublaline kaasavarakassa, 
et saada üle päranduseosade väljamaksmisest ja la- 
duda Vidriku visaltkogutud tagavarast välja ühte sa- 
jalist teise järele pojale ning tütrele, kes õppisid lin- 
nas. Nii kulus paarteistkümmend aastat ühtejärgi 
isegi rohkem, kui oli suudetud panna tagavaraks, sest 
eksisid need, kes arvasid, et 60-tiinuline Vidriku on 
mingi külluse-sarv, millest puistata oleks võidud lõp- 
matuseni ja ilma suurema vaevata. Ei, see nõudis higi 
ja rahklemist nii, et juba ammu küürakile oli surunud 
peremehe ja perenaise omaaegsed prisked-sihvakad 
kujud ning enneaegu veidi ettepoole kõveraks koolu- 
tanud isegi parimas meheeas Kustase, tüseda ja 
jändrikukujulise. Selle kõigega lepiti aga nurisema- 
tult: vanemad laste ja Vidriku nimel, Kustas eeskätt 
aga lootuses, et seesuguste kulutustega Vidriku vast 


16 


ehk pääseb suurematest tulevikukoormatustest seks 
ajaks, kui ükskord tema seal peremees. 

Alles nüüd, kus see kõik möödas ja Vidriku ei 
olnud enam lüpsilehmaks neile, kes sealt juba välja 
läinud ja eemale jäänud, oli vanal Jaagul jälle mahti 
kindlamalt mõelda oma tõotuse täitmisele ka kodus: 

Laupa parun peab kord veel nägema, kes on Vid- 
riku Jaak. 

Nägema ja imestama! 

See aga kinnitas uuesti ja omakorda, et pole veel 
kaugeltki kätte jõudnud silmapilk, mil Jaak Vidriku 
talu juba käest ära võiks anda. 

Ja seletas ühtlasi ka seda, miks Jaak ei võinud 
küllalt kindel olla Kustase peale: mis teab tema sel- 
lest, mida tähendab hoop näkku ühe parunliku koera- 
raisa pärast. suis teadis tema ka sellest, kuidas see 
aastaid ja aastakümneid kumiseb kõrvus, huugab peas 
ja pigistab hinge kallal, kui sulle seejuures veel ülbelt 


jäkku kisendatakse: 


— Kuradi mats-molkus! 


— Muud midagi kui ahnus. 

— Mine'nd ikki! 

— Mis sina's arvad? 

— Vanas eas n'd veel ahnus! 

— Vanas eas sihantsed tujud just tõusevadki. 

Vaidlejad olid Ripsiku Päss ja Kiivati Taavet, 
mõlemad Vidriku popsnikud-päevamehed. 

Oli pühapäev. Laupa kõrts samanimelise aleviku- 
kese südames otse pakatas suitsust, milles kihas laa- 
berdav talumeeste ja külapoiste pere, siin-seal sekka 
ka mõni tragidam perenaine ja külatüdruk meeste 
ning poiste seltsis. Neid oli siin kihelkonna igast 
sopist ja servast, küll Tuhkna kandist, küll Vaakra 
veerest, küll Mähkma poolt, küll Alavetest, kaugemalt 
ja lähemalt. Polnud ka ime: Laupa kõrtsi juurde tu- 
lid teed kokku tervelt kolmest vallast korraga, üks 
kiriku kaudu, teised kiriku sihis. Ja kes oli pühapäe- 
val kirikusse tulnud, harva see jättis kõrtsiski käi- 
mata. Polnud nende vahet ju ka täit verstagi. 


Siin pimeda leti ees, vahutava pairiseklaasi juu- 


res, sõlmiti kevadtalvel talupoiste ja -tüdrukute tee- 
nistuselepingud, kõneldi kokku karjaste ja suiliste 
palkamine ja löödi läbi nende kõikide kinnituseks 
makstud käsirahad. Siinsamas vahetati vanemate ini- 
meste vahel teateid, kus saadaval koduväi koht taluta 
jäävale perepojale, või kuhu vaja perenaist mõnele 

tulevasele noorperemehele, kes määratud isa- või ema- 
koha pärijaks. 

Veel hulk teisi enam- ja vähemtähtsaid toimin- 
guid võisid Laupa kõrtsis teoks tulla, kuid Pässul ja 
Taavetil ei olnud nendega midagi asja. Nemad olid 
kiriku juurde tulnud ainult inimesi vaatama ja nüüd 
siin vahejaamas aset võtnud ainult selleks, et enne 
'kojuminekut paari pudeli jaheda pairise juures veidi 
jalgu puhata ning kõrvetavas hiliskevade kuumuses 
natukene keelt ja meelt lahutada. 

Nii nagu see ikka, oli aga paarist pudelist koge- 
mata saanud juba neli ja kuus, sellele lisaks veel seits- 
mes ja kaheksas, kuni viimaks juba nii hää oli olla, et 
kojumineku järele suuremat lusti enam polnudki. 

Istuti juba ,,muidu niisama“ ja haarati ajaviiteks 
üks jutujärk siit ning teine sealt, nii kuidas aga 
juhtus. 

Vidriku Jaak'ki tuli nende keelele üsna juhtu- 
misi, ainult sellest, et mehed seitsmenda pudeli järele 
aru hakkasid pidama, kas koju juba minna või mitte 
minna, ning otsusele tulid, et — mitte. 

— Või meil täna ruttu. Ega's uut linategu ikki 
enam ees põle ja heinani aega veel küllalt! 

— Ära ütle ühti! 

— No-ohh, kus ta's veel! 

— Aljaku pool karjamaa sööti veel küllalt. 

See oli aga ainult niisama naljaks, kuid siit edasi 
hargnes jutt küsimuseni, kuipalju vanal Jaagul vii- 
mase nelja-viie aastaga linadest küll juba kokku aetud 
võiks olla. 

— No tuhat ikki. 

— Rohkem! 

— Või koguni poolteist! 

— Kus sellega. Kaks kindlasti! 

Selle järele tegi Taavet päris raamatupidaja kind- 
lusega Pässule selgeks, mitu kaalu linu Vidrikult 
aasta, kaks, kolm, neli jne. tagasi linna veetud, kui- 
palju kaalust saadud ja kuidas see kõik kokku näita- 
vat, et ei või juttugi olla ühest ega kahest tuhandest, 

vaid pidavat arvama kolm, kui mitte neligi. Päss aga 
teadis tõendada ilma rehkendamata, et pole kaalust 
saadud pooltki niipalju kui arvas Taavet, ja et ränka 
raha on nõudnud ju ka linade tegemine. Ja nii olevat 
poolteistki juba õige hästi arvatud. 

Vaieluse katkestas Lõmpsi Märt, siitvalla endisi 
(võib olla praegusigi) jõukamaid mehi ja suurimaid 
päristalunikke. 

— Kasnäe, eks olegi: peremees igapäevaga kehve- 
maks, popsid aga kangemaks. Mis te kuradid logelete 
päisi-päeva ajal, kui ei saa Vidrikule linu maha tegema! 

— On juba läbi! — naersid mehed. — Teeme veel 
ainult natike külvi lõpetist! 

— No jah! No jah! Mis peremees tegemata jä- 
tab, teeb ikki pops ise. 

Taavet parandas, et ei olevat see nii: ka vana Jaak 
ise pistnud paari päeva eest igale töömehele ,,soro- 
. kunni“ õhtul pihku. Kuid Märt oli kindel, et see on 
luiskamine, mida Jaak neile kätte õpetanud, nende 
jaoks, kes midagi ei tea. 

— Kusmul veel sorokunnitajat! Omal juba ammu 
peenike peos ja piuk p....s, nagu Ala-Vidriku omalgi: 
tuleb kord mõni kangem mees ja paneb käpa peale 
ühele kui teisele. Ei aita seal linad ega midagi! 

Lõmpsi Märt oli üks nendest, kes ette nägid Vid- 
riku-Jaagu peatset pankrotti ja tema viimaste aas- 
tate linatõves ainult lootusetut rabelemist. 

Mis seal imestadagi: paruni moodi raha ilma pil- 
duda ja lastele peenikest põlve valmistada — missu- 
gune talu sellele vastu paneb! Eks öeldud talle ammu 
et ärgu jannaku ilmaaegu, aga kes seda uskus. Nüüd 
näeb ise! 

Õppinud Lõmpsilt! Seal tervelt pool tosinat 
noori, ja kõik kodus; linnas ei ühtegi. Ning kõigil 
ruumi rohkem kui vaja. 

Kas linnas omal litakestest puudus, et neid sinna 
vaja veel Vidrikult! Aga kus tema: Ega's talu mit- 
mele jätku! No on see mõni mehejutt! Nagu maal 
peretütreid vähe, kuhu Vidriku Peeter oleks võind 

oma asja ankrusse lüüa. Või nagu põleks olnud Lau- 
paski perepoegi, kes oleks kõlvanud Vidriku Leidat 
rautama. Inseneriproua! Kurat. Justkui insener seda 
asja masinaga toimetaks! 

Nii ta larmas mööda kõrtsi, see Lõmpsi Märt, kord 
ühe juures, kord teise juures, kuid üks ja seesama 
laul igal pool. Jõi siin ja jõi seal, tellis ise ja joo- 
tis teisi, kuni vaarus jalul, nagu viimane lakekrants. 
Harva kui pühapäeva lõuna ajal alates enne teisi- 
päeva koju sai: esmaspäeva, mis kulus enamasti püha- 
päeva väljamagamiseks Laupa kõrtsimehe tagatoas, 
nägi ta oma elus üldse harva. 

Laupa kõrtsimehel — sellel oli ka asja küllalt 
Märti oma inimese pähe sikutada ja sokutada, sest kes 
teine Laupa peremeestest oli kõrtsi rohkem raha mat- 
nud kui tema. Nagu päevadel, mil Märt enese läbi 
võitles vallavanemaks. Ega polnudki see nalja asi: 
pühapäevade viisi oli volimeeste lakutamist ja kosti- 
tamist, enne kui asjast tõsi sai. Ning kes oleks taht- 
nud ja suutnud selleks rohkem kaasa aidata kui just 
kõrtsimees Laur, see Laupa valla ilmalik süda ja hing. 
Oli ju talle teada, et kui ta Märdi vallavanemaks saab, 
siis on üks kindlam ja tüsedam kõrtsiline lähemaks 
kolmeks aastaks jälle varuks; rohkemgi, sest üks top- 
sutaja toob kaasa ka teisi. Ja pole kaugeltki üksta- 
puhas, kes on Lauri kõrtsikundeks, kas mõni tühipal- 
jas Tõnu või Toomas, kes hiilib aina lahkeid, kelle 
kõrvalt saaks endalegi klaasikese vahutavat keelekas- 
tet, või Laupa vallavanem Lõmpsi Märt, kes ei tel- 
linud õlut kunagi alla tosina, enamasti aga korv ja 
kaks, ning kõik muu veel peale selle. 

— Kõverust täis, raibe! tegi nüüd Tõnu ja Päs- 
suga omakorda juttu keegi Vaakra mees, kui Märt 
teise laua juurde nihkunud ning sealgi sajatas Vidriku 
Jaaku, kes olevat ilusa koha oma untsantsakast poja 
ja tütre p..se pannud; nüüd loogerdavat ta mööda 
linna raha laenamas ja võlgu maksmas. Laubachi kon- 
torile olla Vidrikult juba kahe aasta linad ette ära 
müüdud. 

— Miks ta's kõverust pole! kinnitas ka Päss, ja 
Taavet lisas sellele omakorda veel juurde: 

— Justkui oma inimesed ei teaks, palju Jaagul 
võlga või palju tuhandeid tal intressi peal. 

— Ah, kuule nüüd Märti! Tema ju Jaagu peale 
vimmas juba sellest saadik, kui Jaagust kord juttu oli 
vallavanema kohale. Kolm korda viina ja õlut kulunud 
rohkem, et mehi veel kord oma poole pehmeks saada. 
Sellest nüüd kõik see asi! 

— Vaata sunnikunahka! Võib olla küll! 

— Mis ta veel võib: kindel! 

— Julgeb ta ka niiviisi larmata. Laseb enese veel 
kohtusse tirida: ega's Jaak nalja heida, kui kuulda 
saab! 

— Võta kinni, mis ta arvab, et oma suud ei va- 
litse. Ja oleks veel meestki, et suurustada! Omal 
tüdrukud seitsme küla peal litsi löömas — ja räägib 
veel linnalitakatest!... Ah tede peremees siis jälle 
linnas või? 

— Sinna kanti vist hoidis teine küll. 

— Ammu juba või? 

— Kadund teine juba kolmat päeva. Lõpetas küli 
ja läks, mine tea, mis tal seal õiendamist! 

— Jaa-ah, kes siis nüüd teise asju ikki... 

Teises kõrtsiservas, kus ikka veel lärmitses 
Lõmpsi Märt, tekkis äkki väike segadus. 

— Tsst! — müksas keegi Märdile külge: — 
Vana isi! 


— Mis kuradi vana! — räuskas Märt vastu, kes 


ei taibanud, miks teda korraga vaigistama hakatakse. 
— Olgu minupärast või sada vana, aga siin on mees, 
kes ütleb, et peale Lõmpsi Märdi ei saa Laupale enam 
ühtegi korralikku vallavanemat. Igast popsist ei või 
saada ometi vallavanemat, olgu see Vidriku Jaak või 
kes kurat tahes! 

— Pea, kuramus, kas sa's ei näe! — kordas hoia- 
taja käskivamalt ja virutas pöidlanukiga Märdile 
küljekontide vahele, kuid see ei taibanud veelgi, vaid 
käratses vihaselt: 

— Ära jända, tönksmaaker! 

Kui ta aga selle järele oma lodeva pea sinnapoole 
keeras, kuhu talle märku anti, siis oli tema õlleäh- 
mane pea veel küllalt selge, et asjast õiget aimu võtta: 
Märdi löntsked silmad seletasid läbi paksu suitsu, mis 
õlleauru mõjul nagu veel kahekordne, Vidriku Jaaku, 
kes oli juba kõrtsileti ette jõudnud ja endale para- 
jasti pudeli pairist ning kuuekopikalise vorsti ette 
tellis. Olevat teine parajasti linna poolt tulnud, pole- 
vat varahommikust saadik iva hamba alla saanud, kon- 
did kanged ja süda kuumusest kõrbemas. 

Kohe kohendas Märt oma jutu ümber ja hõikas: 

— Hei, Jaak kurat, tule parem siia, mis sa seal 
jändad!... A'ame paar sõna mõistlikumat juttu kah! 

Jaak, pruunikakshõõrdunud säärsaabastes, seljas 
hallid villased riided täis teetolmu, keeras oma habe- 
miku näo hõikaja poole, tulised silmad musta halliks- 
tolmunud kaabu alt tunnistasid silmapilguks kutsu- 
jat ja tema seltskonda. Lõi käega, pöördus oma vorsti 
ja õllepudeli poole tagasi: 

— Teid seal isegi küllalt! 

— Arvad, et põle ruumi võihh?! No kurat, säh! 
Tule nüüd!... Lepime ärä, ega mia enam vallavane- 
maks taha! 

— Põle minu asi, ole või teist kolm aega veel! 

— Ära nüüd!... Jaak, kuule!... 

Märt oli enese juba Jaagu kõrvale taarutanud ja 
sikutas teda käisest. See tõrjus aga muiates vastu 
ja puikles: 

— Mine nüüd, mine ära kaugemale! 

— Toh-hoo kurrat! 

— Kurat jah, ikki kurat! 

— No mis kurradi parun sina's oled? Või ei kõl- 
bagi enam meestega ühe laua juurde! 

— Parun jah, ikki parun! 

Jaagu seekordne haruldane heatujuline rahu oli 
Märdile juba liig. Olgugi purjus, aga ta mäletas väga 


hästi, et varemalt see alati oli olnud teisiti. 

Kogu kihelkonna rahvaski seletas, et ega Vidriku 
Jaak ei mõista nalja. Prahvatab juba esimese piste 
juures ja vibutab teinekord ka rusikat, kui vaja. Liiati 
veel siis, kui nokkijate hulgas ka Lõmpsi Märt, keda 
Jaak ei võinud sallida silmaotsaski. See sinna 080818 ja 
kõlksutaja ajas talle alati kopsu üle maksa. 

Kuid Märdil oli täna, nagu pühapäeviti ikka, ku- 
raasi rohkem kui vaja, ja ta ei kohkunud millegi ees. 
Tulgu kas või rusikaga, aga näe — ei kohku! Võttis 
Jaagust paar sammu eemal majesteetlikult sirge sei- 
saku (vähemalt püüdis seda oma vaaruvail jalgadel), 
ajas rinna ette ja suurustas: 

— Kus mulle veel parun! Lontmaaker! Tahas 
õige tääda, palju sul maad hinge taga päris on! 

— Paelu ikki. 

— Kurradi-kurrat! Ise annab hädapärast vaevalt 
pool popsi välja ja — parun! 

— Popsparun, mis muud! 

— Pool popsparunit, mitte karvaväärtki rohkem! 

— Just nagu sinagi! 

— Või sa saatana hing! 

— Raasike paremgi kui sina! 

— Võehh!... No nüüd on küll vana saatan põr- 
gust ise lahti lastud! — kisendas Märt laia lõuaga, 
naerma pahvatades, silmad lauakaaslaste poole kutsu- 
valt jõllis. Kuid Jaak jällegi ainult naeratas pisut, ja 
sähvas lühidalt nagu ennegi: 

— Võib olla kah. Kes teda raibet teab. 

Letinaabrid, kes pöördunud pealt kuulama Jaagu 
ja Märdi vastastikust suurustamist, kihistasid süda- 
mest naeru, kuid hoidusid esialgu seda kuuldavaks te- 
gemast, sest mine tea, keda see äkki võib ärritada. 
Aga lust oli kõigil pealt näha, kuidas Jaagu näkkiv 
rahu vastase ikka rohkem ja rohkem marru ajab. 
Oodati põnevusega, kas ei lähe viimaks veel löömakski. 
Mis pühapäev see's ongi, kui Laupa kõrtsis pole olnud 
veel ainustki korralikku kakelust. 

Selles paaris ei tahtnud asjast nagu siiski suure- 
mat välja tulla. Vana Vidrik, kes muidu nii kerge 

nokkimisest süttima, ei olnud täna selleks sugugi 
parajas vinnas. Ainult muheles oma ette, tõrjudes 
Märdi meeleheitlikke norimisi, nosis kärmelt oma 
nätske vorstiotsa kallal ja loputas peaaegu iga suu- 
täit pisikese õllesõõmuga. Ei löönud tema rahu van- 
kuma ka Märdi lõõpivas irvituses, kuigi see teiste kes- 
kel juba põneva kihina välja kõditas, mõeldes kind- 
lasti: no nüüd läheb lahti! 

Irvituse lõppedes püüdis Märt korrata oma ma- 
jesteetlikku sirgust vaaruvail jalul ja asus tähtsa tõsi- 
dusega Jaagult seletust norima: 

— Ü-ütle mulle, miks sa mind narrid? 

— Ei narri! i 

— Ä-ära jora, sa narrid mind. 

— Mine'nd ikki, pops, ja narrib parunit! 

— Jaak! Kuule Jaak! 

— Ära nüüd piiksu nii heledalt, ma kuulen ta- 
semgi. 

— Aga mispärast sa mind's sõimad? 

— Ära nüüd ikki. Kus ma's sõiman! 

— Jaak, kuule... Vaata mul otsa! 

— Ei julge mia! 

— Vaata mulle otsa Jaak! — kordas Märt oma 
nõudmist ähvardavamalt ja põrutas iga sõna juures 
rusikaga hoobi vastu letti. Kuid Vidriku Jaak pöör- 
dus ka sellepeale ainult poole küljega Märdi poole ja 
vaigistas noomivalt: 

— Är' nüüd lõhu lauda ära, klopi parem mind, kui 
imu akkab! 

— Akkab imu jah, kui sa mulle otsa ei vaata. 

— Sõge sähh, kunas's pops on tohtinud parunile 
otsa vaadata. * ' 

— Aga minule tohid! 

— Ma veel koguni ainult pool popsi... 

— Siis põle sa ju kellegi parun. 

— Olen! 

— Eiole! 

— Olen!... Kuule, Jaak ! Ega mudu ikki ei saa 
— jumala ja kuradi nimel — akkame kaklema: 

Nüüd kihkles ja kõhkles juba terve kõrtsitäis, ka 
kõrtsimees ise leti taga ühes arvatud. 

— Tehke natuke ärä jah! — hõikas keegi eemalt 
seina veerest. 

— Mudiki teeme ärä! Jaak, kuule, akkame kak- 
lema! — kordas Märt peaaegu paluvalt, vaarudes jalul 
pool sammu Jaagule ligemale ja siis jällegi sammu 
kaugemale. Jaak aga rahulikult vastu nagu ennegi: 

— Kunas pops paruniga kaklema hakkab! Pops 
pistab plehku! 

Jaagu viimane õrritav märkus, mida Märt võttis 
vastuvaidlusena endisele, tõi kõigi pettumuseks ju- 
tusse aga jällegi rahulikuma tooni, sest nüüd ei saa- 
nud ka Märt teisiti, kui pidi vaidluse tagasi tõrjuma: 

— Kuule Vidriku Jaak, sia tee mis sa tahad ja 
räägi mis sa tahad, aga miu kõrval oled sa pops. 
Jumala eest, see on õige nagu aamen kirikus! Ja kui 
miul siu peale süda täis on, siis pead sa miuga kak- 
lema akkama. 

— Aga kui ma ei akka! 

— Siis akkan mia!... Kuule Jaak, seleta siin 
õige kord päris rahva ees, paelu sul maad päris on? 

— Ütsin ju, et paelu ikki! 

— Väh... kurradi vähä. Miu kõrval on vähä! 
Miul on üheksakümmend tiinu, aga siul on ainult 
kuuskümmend, — vaat nõnnapaelu on sul maad, Jaak! 
Arvasid vist, et ma ei tää, ho-hoo, kurrat, mees, kes 
kolm aega vallavanem olnud, küll see juba tääb! 

— Mulle paistab küll, et nagu ei tää! 

— Soo-oh, või akkab veel salgama? Kurrat! 
Kümme rubla iga tiinu eest, mis ma ei tää, kas kuu- 
led: Kümme rubla! Tee nüüd selgeks, et ma ei tää, 
tee selgeks! Näe!... 

— Mis ma mudu teen, sul põle ju nõnnapaelu 
raha! 

— Sunniku-saatan, või miul põle raha! Kurrat! 
Vaata enne mis see on. Ütle, kas tunned mis see on? 
— nõudis Märt, keerutades kämbla vahel oma hallist 
seemisnahast kaugast. : 

— Tunnen küll. 

— Noh, ütle mis see on! 

— Rahakott. 

— Ja missugune rahakott! 

Keegi hõikab nurgast kiiresti vahele: 

— Tööraha-kott, töörahakott! 

Märt haarabki sõnast, nagu see mõeldud, ning ki- 
sendab uhkeldavail silmil, nii et kõrts rõkkab: 

— Kurrat, too enne välja sihuke t...kott, omme- 
päev võtan su Lõmpsi väimeheks! 

Suitsund ruum ühes tüseda kõrtsmikuga otse va- 
bises naerust. Irvitas kaasa ka Märt ise, kuni teda 
uuesti surmtõsiseks rabas Jaagu muigav märkus: 

— No küll tuleks Lõmpsile siis kehva tõugu! 

— Mis, kurrat?! — sai Märt nüüd jällegi uut 
hoogu ja taarus Jaagule sammukese lähemale, kuid 
see ainult itsitas endamisi ja käsutas endale veel pu- 
deli õlut leti peale. 

— Mis sa ütsid, kurat? 

— Ütsin, et teeme siis päälegi asjad klaariks, kui 
sa just tahad. Aga jääb nii: kümme rubla tiinu pealt! 

— Iga kellaaeg! Või tahab miut veel rumalass 
teha, saatanas. 

— Aga rahakott jäägu seniks kõrtsimehe kätte, 
et sa parajal ajal temaga plehku ei pistaks. 

— Jäägu kõrtsimehe kätte! — oli Märt julgelt 
nõus. — Las võtab ja maksab kah, aga sina näita enne 
oma maa vällä! 

— Tehtud. Käsi!... Kes lööb lahti? 

— Ikki kõrtsimees! — rõhutas Märt. 

Käed avati, Jaak võttis muiates põuetaskust läi- 
kiva plekktoosi ja sirutas selle kõrtsimehe kätte: 

— Vaata paberid läbi ja teata tõde! 

Letieelses inimestesagaras tekkis paar silmapilku 
kihelevat ootamist. Keegi patsutas Märdile õlale ja 
sosistas julgustavalt: 

— Täna saab juua, õigus on sinu: Vidriku ei ole 
kriipsugi suurem kui kuuskümmend. 

— Selge asi, et ei ole! kiitis Jaak toonil, nagu ei 
võiks seda tõde kõigutada isegi Jumal taevas. Kuid 
möödus paar-kolm minutit, mille jooksul kõrtsmik üle 
ähmaste prilliklaaside oli uurinud Jaagu plekktoru 
sisu, ja juba selguski kõrtsimehe suu läbi tõde: 

— Ei aita midagi, kallis Märt, tuleb kolmküm- 
mend kuus kümnerublalist lauale laduda! 

— Ära seal soni midagi! 

— Ega põlegi sonida: üleeile oleks sul veel õigus 
olnud, aga täna on juba hilja. 

— Mis kuradi hilja! Kes ütleb et hilja? 

— Hilja mis hilja: eilsest päevast ei ole Vidriku 
Jaak mitte üksi enam Vidriku, vaid ka Ala-Vidriku 
peremees. 

— Kus kutat see seisab?! kõlas Märdi umbusklik 
küsimine, seas natukene jahmatavat tooni. 

— Ametlikkudes paberites. 

Kõrtsimees nihutas vastava paberi Märdi nina 
alla, kus seda näha ahmitsesid mitu teistki üllatusest 
õielisirgunud silmapaari, ja lausus: 

— Oled kolm aega vallavanem olnud, eks loe ise. 

Nüüd jahmatus Märt mõne silmapilgu vaatlemise 
järele peaaegu kaineks, viskas paberi kõrtsimehe kätte 
tagasi ja vandus kõige tulisemast südamest: 

— Sa elune saatan! 

— Jaak võitis?! hüüti mitme üllatatud kõrtsilise 
suust korraga. E 

— Võitis tõe ja kolmsada kuuskümmend rubla! — 
vastasid need, kes lähedamal, sama üllatus igaühe 
hääles. 

— No Märt, no Märt! Ise kolm aega järgimööda 
vallavanem olnd ja laseb ennast nii koledal kombel 
lokkida! 

— Miss, kurrat?! — sai Jaak hurjutajatelt südant 
ja räuskas: — Nagu see raha Lõmpsi Märdile midagi 
tähendaks! .Kõrtsimees, lao 7 kolmkümmendkuus 
kümnerublalist laua peale!“ 

— Põle midagi parata, — trööstis Jaak iseennast, 
Märti ja teisi, kolmkümmend viis kullatükki kõrtsi- 

letilt oma nahksesse kaukasse pühkides: — Eks pops 
pea vastu võtma, mis parun pakkunud! 

Ühe kümnerublalise, mis letile jäi, sirutas ta 
kõrtsmikule tagasi, kuulutades kõikide rõõmuks, et 
ega's tunnistajategi suu pole sarvest. 

Ja ega polnudki. Korv korvi järele vahutavat 
kollast ja pruuni kadus sel pühapäeva-õhtul Laupa 
kõrtsiliste kurku Vidriku Jaagu käsul ja kulul. Ainult 
Lõmpsi Märti ei olnud joojate hulgas, kelle rõkkav 
vaimustus kõrtsiruumis kajas hommikuse koiduni; 
see oli esimene pühapäev, millelt Märt koju pühkis 
juba enne, kui päike veel veerenud. Samal ajal oli 
kõrtsikangelane aga Jaak: teda pillutati tooliga lae 
alla, ülistati lauldes ja tantsides, kaelustades ja suu- 
deldes, vihastudes ja leppides, nii kuidas kellelgi tuld 
ja tuuri. 

Vaiksemaks jäi Laupa kõrtsis alles siis, kui esmas- 
päevahommikune koit külalised laiali peletas. 

Ka Ripsiku Päss ja Kiivati Taavet olid täna enne- 
mägemata õnnega koos: nad läksid koju ühes Vidriku- 
Jaaguga, kükitades kössis tema vankripäras. 

Kunas oli seda enne nähtud, et Vidriku Jaak 
läheb kõrtsist koju hommikul, ja pealegi veel koos 
oma popsidega! 

Kõnelgu nüüd kihelkond veel, et Jaak on uhke ja 
ahne ning ei mõista nalja! Andku Jumal temale, küll 
annab tema siis teistelegi! 

Nii otsustas Päss ja sama otsusega leppis oma 
auravas südames ka Taavet... 

Järgmisel ja järgmistelgi päevadel oli küla kõmi- 
nat täis ainult sellest, kuidas võis see küll võimalik 
olla, et Vidriku Jaak on oksjonil ära ostnud Ala- 
Vidriku talu. 

Mees, kes peaaegu tervenisti välja maksnud oma 
isakoha, kes paruniviisi kõrgetest koolidest läbi käia 
lasknud oma poja ja tütre ning kes paljude jutu järgi 
juba lähematel aastatel pidi olema armetult otsas, oli 
oma talu piirisid laiendanud korraga poolevõrra. 
Kuuekümnele tiinule järsku veel 36 otsa! 

Suurem jagu leidis sel puhul õiguse olevat 
manada: 

Mis ta kurivaim peaks peale hakkama niisuguse 
maalahmakaga? Oleks endal veel poegi või tütreidki 
rohkem, kellele seda pärandada? Ainult Kustas ihu- 
üksi, — oli temale sellest veel vähe, mis juba käes?! 
Ja keda tahab ta sinna tööle panna: kodust peret 
mitte olemaski, kõik muudkui tee popside ja palga- 
listega! Mis sihuke asi maksma läheb! 

Samade kurjustajate keskel arutati põhjalikult 
läbi ka asja teine külg: Ala-Vidriku Toomas olevat 
ju samast savist, mis Jaak'ki. On see's aus — oma 
enese lihase sugulasega niiviisi ümber käia? Laena- 
nud talle parem raha, kui seda ülearu oli, et oleks 
temagi oma asjaga kuidagi otsale saanud! Mis sel- 
lest; et elasid eluaja tülis ja vaenus — mingi päran- 
duseasja pärast veel vana Jaagu päevilt.  <aksab siis 

noortel alati kangelt kinni pidada sellest, mis vanad 
kunagi vimma ajanud?! Mine veel teagi, kes seal 
süüdi oli; eks vana Jaagu kangust ja karedust tunnud 
ju kõik; ei poeg saa talle ligigi. 

Mõned vähesed leidsid küll vabanduse, et või's 
Ala-Vidriku oksjon sellepärast nurja oleks jäänud, 
kui Jaaku poleks olnud pakkujate hulgas, kuid teised 
tõendasid siiski, et see olla niisama kui riisumine. 

Ainuke, mille üle ilm ühelmeelel heameelt tun- 
dis, oli see, kuidas Vidriku Jaak pühapäeval linnast 
tulles Laupa kõrtsis üle kõrvade oli tõmmanud Lõmpsi 
Märdi naha. Kõik leidsid, et see kulunud päris ära 
rajakule. Mis ta uhkeldab igal pool oma rahakotiga! 
Oleks endal teist suuremat veel ollagi: kannab viimast 
tagavara kaasas ainult näitamiseks ja kerklemiseks, 
muud midagi. Vallavanema päevil riputanud teine 


- veel vallagi vara oma raha pähe kõrtsi mööda! Paras 


sihukesele, maha lakkunud oleks ta selle niikuinii! 

Kodus — seal oldi asja üle ainult üllatatult mos- 
sis, hoolimata vana Jaagu võidurõõmust, millega ta 
esmaspäeval terve pere Ala-Vidrikule käsutas, kus 
olevat mõnel põllul veel tühja ruumi külvi jaoks. Ärgu 
arvatagu, et maa on pillamiseks — nagu endisel pere- 
mehel! Uus luud pühib paremini. 

Ei teadnud Leena, ei mõistnud ka Kustas, miks 
Jaagu ost neile ühel hoobil meeltmööda ei tahtnud 
olla. Võib olla — lihtsalt sellepärast, et see oli tulnud 
nii äkki, ja et Jaak seda teinud nii salaja ja omapead. 
Oleks võinud vähemalt piiksatadagi, kõnelda, arutada, 
nõu pidada. Võib ju olla, et otsus ka siis oleks tul- 
nud samasugune, kuid kes teab — ehk oleks rahale 
leidunud ka paremat paika. Karjalaut Vidrikul pool- 
kummargile, — oleks aeg ammu uut ehitada, ka elu- 
toad ei võiks igavesti rehealusega ühe katuse alla 
jääda; mujal suurematel kohtadel need mitmel pool 
juba ammugi oma ette. Oleks võinud ülearuse ripakil 
talu asemel Kustasele ehk parem pärandada uued hoo- 
ned praegusel Vidrikul. 

Kuid sedamööda, kuidas väljast Vidrikule kostis 


31 


sajatusi, lahtus Kustase ja Leena tusk iseenesest, just- 


kui oleks nemadki ühes vana Jaaguga otsustanud: kui 


ilm lärmab, siis oli see õige! Kes on ilma lärmist 


kunagi kiitust kuulnud. Laitust aga ikka ja alati. 
Iga asja kohta neil seletamist ja sekeldamist, justkui 
oleks Vidrikul kõik nende töö ja tegemine. Vaadaku 
nad parem, kuidas omaga toime saavad! 

Jaagule enesele jätkus tuju mitmeks ajaks ja 
mitme mehe eest. Oli nüüd kodustega jälle rohkem 
kõnelemistki kui muidu. Koguni naerugi, mida Vid- 
rikul muidu nii harva kuulda. See rähklev talu siin 
metsasüles ju kippus otsekui lämbuma pererahva iga- 
vese tõsiduse kätte. Kuid nüüd: kus seda kihinat, 
kui vana Jaak — Pässu ja Taaveti kaasaaitamisel — 
enam kui üks kord päevas juhuse leidis ette jutustada 
jälle mõnda uut üksikasja sellest, kuidas ta Laupa 


kõrtsis Lõmpsi Märdilt kerge vaevaga kolmkümmend . 


kuus kümnerublalist teeninud! Räusaku nüüd veel, 
kuidas Jaak vallavanema valimistel talle kaks korda 
järgimööda alla jäänud! Loõgu nüüd veel lärmi 
popsist ja parunist, või sellest, et temal on krunti 
poolteist korda nii palju kui Vidrikul! 

Ka Mõimaru Kaarel, pika pruuni habemega kiriku 
vöörmünder, sai kuulda, kuidas Vidriku Jaak nüüd 
naeris. Tema oli üks nendest, kes Lõmpsi Märdi kin- 
nitust Vidriku pankrotist uskus ja heameelega edasi 
jutustas juba sellepärast, et Jaak harva kirikus käis 
ja oma poega õpetajaks ei lasknud tudeerida. Nüüd 
ilmus ta ühel õhtupooliku tunnil ootamatult Vidri- 
kule, kaasas salajane juhtnöör praost Wackerilt — 
oma silmaga näha ja oma kõrvaga kuulda, mis sel Vid- 
riku Jaagul õige mõttes. 


Jaak, lõbusas tujus nagu ta oligi, tegi aga Kaarlit 


nähes tõsise näo ja pahvatas haugutavalt: 

— Taga paremaks ikki: ka Lõmpsi Märdi saadi- 
kuid Vidrikul näha! Tulid vist juba mu varanduse- 
natukest üles kirjutama? 

— Ära nüüd nimeta kohe kurja, peremees! — 
raputas Kaarel enese Lõmpsi Märdist kiiresti lahti. 

Kui aga Jaak sellele juurde lisas umbusuga pipardatud 
tõe, et külarahva tõendust mööda ju ka Kaarel ise 
tihtilugu armastanud kuulutada Vidriku lõppu, siis 
ei jäänud vöörmündril muud üle kui end puhtaks 
pesema rutata Hiiobi raamatu sõnadega: 

— Ei, pai peremees, siis langegu mu saps õlast 
ära ja mu käsivars murdugu katki õlanukast saadik, 
kui mina olen ette kuulutanud! Ep ole mina veel 
kunagi oma suulaele meelevalda annud pattu teha! 

Nii saadi sissejuhatusest viimaks õnnelikult üle, 
kuid raskem seisis alles ees, ja Kaarlil oli tõsine mure, 
kas Jaagu suust täna üldse midagi libiseb, mis tähtis 
võiks olla praostihärra Wackerile. Kuid leidis varsti, 
et on vist eksinud: Jaak oli täna — oma karmist sisse- 
juhatusest hoolimata — jutukam kui kunagi. Kõneles 
talle Lõmpsi Märdi sissekukkumisest nagu teistelegi, 
naeris talle selle üle niisama, nagu kogu külalegi. 
Alles siis, kui Kaarel lõpuks ettevaatlikult ja argli- 
kult keelelt poetas ka selle, mida praostihärra kõige 
tarvilikumaks pidanud, nimelt, et mida siis Vidriku 
Jaak nüüd niipalju maaga mõtlevat peale hakata, läi- 
gatasid Jaagu silmad uuesti tõsiseks ja ta vastas lühi- 
dalt ning uhkelt: 

— Ütelge oma pastorihärrale, et Vidriku Jaak 
tahab paruniks saada! 

Nii oli see juba Jaagu viis: niipea kui ta aimas, 
et asjasse on segatud parun või õpetaja, sai ta taht- 
matult ägedaks, ka siis, kui oli nõuks võtnud rahu- 
likuks jääda. Sest: parun on parun, ja õpetaja on 
paruni käsilane juba sellepärast, et viimane ta ame- 
tisse paneb. Sama pärast ei käinud Jaak ka kirikus 
ja sama pärast ei lasknud ta õpetajaks studeerida ka 
oma poega. 

Mõimaru Kaarel pidi seda teadma. 

Ei oleks tal võinud teadmata olla ka see, et Jaak 
terane küllalt on aimama, kust tema küsimine pärit. 

Nüüd aga tuli tal ainult tõeks võtta, et oli luba- 
matult puudutanud üht kõige pinevamat keelt Jaagu 
omapärases sisemuses; seda hullem, et oli julgenud 

seda teha pastor Wackeri salakäskjalana. Ja seda 
tundes ei osanud ta nüüd enam midagi paremat, kui 
võimalikult rutemini end Vidrikult minema poetada. 

Jaak aga turtsus ja tõreles endamisi edasi, kui 
Kaarel oli läinud: 

— Mihuke jõhkrus inimesel: ühe parunikäsilase 
käsutusel Vidriku Jaagult küsima tulla, mida mõtleb. 
ta oma maaga peale hakata! See oleks ju nõndasama, 
kui keegi küsiks: aga mida teevad parun ja pastor 
maaga?! 

Tusk Jaagu tulisilmist kadus alles siis, kui need 
päikese loojenedes jälle korraks libisesid üle uue 
Vidriku põldude, heinamaade ja võsastikkude: Oi, 
milline avarus juba! Annab mõnele päris silmi pin- 
gutada, et seletada, kus lõpeb oma... 


* 


Ala-Vidriku pidi sulama Vidriku Jaagu pärisoma 
hulka jäljetumalt. Ei tohtinud meelde tuletada enam 
miski, et siin kunagi on seisnud kaks talu kõrvuti. 
Ala-Vidriku hoonedki laskis Jaak juba esimesel aas- 
tal maha lõhkuda ja ,,koju“ vedada, samuti piirikraa- 
vist sillad ja truubid üle tõmmata isegi sinna, kuhu 
neid hädasti vaja ei olnud; kõik selleks, et ei oleks 
enam ainustki jälge endisest. 

See kõik tõi Jaagule uut hoogu ja elustust. Talu 
teenijaspere suurenes sedavõrd, et senisele kolmele 
lisaks piiriäärsesse võsastikku üles tuli lüüa veel kaks 
uut popsi-hütti. Juba enam kui kolme aastakümne 
eest oli Jaak välja rehkendanud, et oma vähest peret 
kõige hõlpsamini asendada võib just sel teel: saavad 
katuse pea kohale, hurtsiku ümber vakamaalise maa- 
lapikese, mille ise üles harivad kapsaaiaks, porgandi- 
peenraks ja kartulimaaks, ning teevad selle eest 
talule päevi — mees ja naine mõlemad, teinekord poeg 
ja tütargi üheskoos; on neil veel utt ja lehmamullikas, 
kes talu karjas käivad, siis mõniteistkümmend päeva 
veel lisakski. Pea-asi: ei olnud sel viisil kunagi 

tunda, et talus peret oleks vähe; ei suvel ega talvel; 
alati on tegijaid käsutada paras jagu; jätkus põllule, 
jätkus heinale, jätkus linatöölegi. 

Ainult suveti läks teinekord vaja abivaime, või 
kui just päris palav käes, võeti abiks talgudki. Vii- 
maseid ei olnud Vidrikul peetud aga enam ammu: 
palju kisa ja liiga vähe villa, — oli Jaagu otsus nende 
kohta. 

Ei olnud ju Jaak kaugeltki niisuguste peremeeste 
killast, kes lepivad ainult sellega, kuipalju teha jõu- 
takse, vaid tema ise pidas endal õiguse määrata, kui- 
palju tuleb jõuda. Tema külv ja lõikus pidi alati 
lõppema mõni päev varem kui lähemas naabruses, et 
siis vahepeal aega leida ka selleks, milleks teised ei 
leidnud seda iialgi. Ei tohtinud ükski kraav tema 
põldude vahel võssa kasvada, ei tohtinud ka kivid 
põllul atra, äket ega vikatit takistada. Kive, neid oli 
Vidrikult kokku veeretatud juba terved laialised va- 
remed, suuremad, mis maetud põllu põue, veel peale 
selle; sedasama tuli teha nüüd endisel Ala-Vidrikul, 
kus Jaagu tunnistuse järele veel kive nagu Kikeperas. 

Juba enne päevatõusu algas seal ragin ja rähkle- 
mine, vana Jaak ise kõigi töötegijate hulgas alati esi- 
mene hakkaja. Ta teadis väga hästi, mida tähendab 
peremehe kaasatõmbamine tööperes: tõmbab peremees 
ise poolteistkordselt, siis teevad teised Vidriku töö- 
tosinas paratamatult sedasama; ja nii saab kahestteist- 
kümnest tööpäevast kaheksateistkümmend, mille vili 
kõik jääb Vidrikule. Töötegijad, need võisid küll 
nuriseda tööraskuse üle, — ja nurisesidki vahete- 
vahel, — kuid ometi ei võinud keegi öelda, et Jaak 
nendelt oleks nõudnud midagi võimatut. Ei kunagi, 
sest Vidriku Jaak nõudis oma töötegijailt ainult sama- 
palju kui jaksas ise. Ja kes ta ka ei olnud, — tunnus- 
tada ei tahtnud keegi, et ta ei jaksa töös nagu pere- 
meeski, kes igapäev perelauas sööb sama toitu, mis 
nemadki. 

Kõigis neis askeldustes ja rähklustes ei ununenud 
Jaagul ometi silmapilgukski mõte, et kõigest sellest 

ei ole veel küllalt, Vidriku on küll kasvanud, kuid 
ta on ikkagi alles talu, nagu paljud teisedki vallas ja 
kihelkonnas. Oleks ka vasakul piirid nii avarad, nagu 
paremal, oleks krunt vähemalt kaks korda nii suur ja 
töötegijaid mitte ainult kaksteistkümmend, vaid kaks 
korda kaksteistkümmend, 'vaat siis juba võiks öelda, 
et — jätkub. Siis oleks Vidriku juba esimene terves 
kihelkonnas, otse Laupa mõisa järgmine. Julgesti 
võiks siis ka Vidrikul senise kolme elutoa asemel 
rehealuse otsas üles kerkida kriitvalge ,,härrasmaja“ 
nagu mõisaski. Vähemalt seitse tuba peaks sellel 
olema ja peal punane telliskivikatus, nagu need Jaa- 
gule tuttavad mitte üksi Laupast, vaid mitmest kau- 
gemastki mõisast. Selle kõrvale kerkiks üles kivine 
tall tõllakuuriga, kus igapäevaste tööloomade kõrval 
ruumi leiduks ka paarile puhastverd sõidutäkule, nii- 
sugustele, kelledest paruni omad kirikuteel enam igal 
silmapilgul ei suudaks hooplevalt mööda kihutada. 

Vaat siis alles tunneks Vidriku Jaak täitunud 
olevat oma elu-unistuse ja võiks kõhklematult astuda 
temaga üheskoos vananeva Laupa paruni ette ning 
öelda, et tulgu ja vaadaku, millega on toime saanud 
see omaaegne ,,kuradi lurjus“ ja ,,mats-molkus“, keda 
tä noorparunina kord mõisapargi liivasele rajale rusi- 
kaga kukerpalli virutas. 

Tulgu ja vaadaku: seda pole Vidriku Jaak kel- 
leltki pärinud, nagu mõisa on pärinud Laupa parun, 
vaid on selle ise rajanud, o ma nõuga ja jõuga kogu- 
nud, ehitanud ja loonud... 

Imelik küll see vana Vidriku Jaak. Juba niikaua 
aastaid on läbi saadud, ilma et oleks siin olnud vähe- 
matki pillerkaaritamist, nagu neid peeti väljakülades, 
— aga nüüd teine korraga nagu arust ära. Tuleb 
teine alevikust ja teatab: Vidrikul pidavat kahe nä- 
dala pärast olema simman. 

Tõsi küll, ega niisugused olemised Vidriku peres 
tundmatud polnud. 

Vanasti, kui alles veel kodus lõkendasid Jaagu 
õed ja alles lusti-ealised olid tema vennad kui ka ta 
ise, siis peeti Vidrikul talguid ja simmaneid rohkemgi 
kui mõnes väljaküla talus. Kuid see oli vanasti. 

Kadus Vidrikult aga noorus, lõppesid ka püha- 
päeva pillerkaarid. 

Ja kellele neid pidadagi? Nüüdse Jaagu lapsed 
olid kõik natukene ,,võõrast savist“, et lüüa lusti rehe- 
aluse savipõrandal, kägistada külatüdrukuid ja lasta 
end kägistada külapoistest, juua kapa-õlut ja tunda 
sellest lõbu ning keerutada polkat ja valtsi, surkat ja 
reilendrit külapillimeeste kortsmoonika kihutusel. 

Peeter ja Leida oma paremais tuisuaastates olid 
ammugi linna-antsakad, kellele juba moodi pärast küla 
nali liiga seedimatu. Kustas aga — see oli nii tüseda 
toimega, et nooruse kergus temast üle oli kõndinud 
peaaegu märkamatult: polnud teda paljut näha välja- 
küladegi kaasitustel, liiati veel maksis siis tema pä- 
rast Vidrikule nooremaid kokku ajada. Ainult siis, 

kui Aljakul midagi lahti, oli Kustas enamasti platsis, 
kuid sealgi vist ainult sellepärast, et koht nii käe-jala 
juures. 

Ei olnud Kustase konti mööda ainustki tantsu ega 
mängu, ja suurimat nalja sai Aljakul alati sellest, kui 
külatüdrukute kari ootamatult talle ühel nõul kallale 
asus, nagu tõrkja karu peretoa keskele lohistas ja 
tema ümber ringmängu tahtis toime panna. Muidugi 
ei tulnud sest midagi välja, sest Kustas oli lõpuks üle 
ka tosinast tugevamast tüdrukust ja võitles enese 
varsti toanurka tagasi. Kuid kus siiski seda lõbu ja 
kilkamist, nii et küla kõlas! 

Ka nüüd ei olnud Vidrikul midagi muutunud, 
kuid ometi arvas Jaak, et simman tuleb ära teha. 
Lõõpre Karla tulevat oma uue kahereaga harmooni- 
kaga, mis panevat võpatama vintskemadki südamed, 
ja ka Lintsi Oskar tulevat temaga kaasa oma uut 
viiulit vingutama. On aga pillimehed head, küllap 
jätkub siis tuju muukski. 

Tujust, sellest olevat Vidrikul — nagu vana Jaak 
pühapäeva õhtul Laupa kõrtsist koju tulles seletas — 
juba ammu nappus. Just nagu polekski siin, millele 
elada või olla, või mille üle rõõmu tunda. Inimesed 
nagu mõni toiuste kari, kes ei hooli millestki midagi. 
Külainimestel päris õigus, kui kõnelevad, et kes üks- 
kord küll sinna metsamardikate perre peaks uueks 
perenaiseks minema, kui vanal võhm kaob. 

Muigas Leena ja muheles Kustas, kuid — mine 
võta kinni, kust Jaagul äkki kipitama hakanud! Asi 
ise oli Kustasele ükstapuhas, Leenale aga päris mokka 
mööda, sest — saab kord üle hulga aja ka oma kodus 
jälle võõra-rahva nalja näha. Muidu ikka needsamad 
näod, ikka needsamad tegemised ja toimetused koi- 
dust keskööni. 

Külarahvas — see aimas palju kiiremini, mis vana 
Jaagul simmanitamisega mõttes: 

Kustasel juba ammu aeg naist võtta, aga ei saa 
teist kuidagi liikuma. Mis muud, kui vaja siis küla 
Vidriku poole liigutada! 


38 


F 


; 


Sellest oli aga küllalt, et teha Vidriku simmanist 
ümbruskonnale päris sündmus. Uuriti siit ja kuulati 
sealt, kes küll sinna kõik kokku kutsutud. Kui aga 
leiti, et välja pole jäetud kedagi, isegi Mõimaru oma- 


sid mitte, siis nähti vaeva nuhkimisega, kes saanud 


kutse varem ja kes hiljem. Siin aga läksid teated 
hoopis ristamisi, — üks teadis nimetada üht ja teine 
teist, ning lõpuks ei teatud enam sedagi, kes saanud 
kutse otseteed ja kes mitme suu läbi. 

Seda suurema pinevuse ja põnevusega kogunesid 
sel tõotatud pühapäeva-õhtupoolikul Vidrikule needki, 
kellel muidu ei olnudki noorte naljast suuremat hoo- 
limist. 

Igaüks pidi oma silmaga nägema, mis seal õieti 
lahti. 

Aga esimesel pilgul — ei midagi. Simman nagu 
ikka simman. Ainult natukene rohkem pühapäeva 
kui harilikult väljakülades. Toad ja rehala kaskede 
ehtes, rahvast koos nagu murdu. Vana Jaak ise igal 
pool ees ja taga. Hässitas pillimehi ja lõi tantsu 
noorte ning vanadega. Vedas murul vägikaigast ja 
jutustas rahvale Lõmpsi Märdiga peetud kihlveost 
kolmekümne kuue kümnerublalise pärast. Oli tal va- 
ruks veel teisigi viguriküllaseid jutujupikesi siit ja 
sealt, mis koolutasid kuulajad vahete-vahel naerust 
otse kõverasse, nii et hoia kõhtu või kahe käega. 

Päris kurjavaimu lõbus vanamees mõnikord! — 
tegid külalised selle põhjal Jaagu kohta ühemeelse 
otsuse, milles' oli veidi üllatustki. 

Aga ikkagi polnud see midagi, mida ootasid küla- 
naised mööda nurki, et mõistatada Vidriku simmani 
saladust. Ei võinud see ju.kokku aetud olla niisama 
juhtumisi, keset suve kiiremat ja kibedamat tööaega. 

Ei olnud kahtlustki: Kustase jaoks pidi see 
olema! Kuid miks tukub ta siis toiuse moodi mööda 
nurki ja teeb nagu ei näekski, kuidas külatüdrukud 
varitsevad teda otsekui neelul?! 


Või ehk polegi siin seda parajamat, kes oleks 

mokka mööda Vidriku tulevasele peremehele? Ah, 
miks ei ole! 

— Näe Kiilase Maritki, tüdruk kui õun! Turja 
ja tusaraid, rinda ja ribisid — kõike on küllalt. Ja 
sealjuures ometi hüppab kui linnuke ning laulab kui 
lõoke. Kõik kõned ja kursused läbi käind, mis siin- 
kandis vähegi saadaval. Otsekui loodud perenaiseks 
peenemale kohale. 


— Aga mis sel Teearu Tiinalgi viga? Tantsib 
küll raasike raske sammuga, aga töö juures tuld tal 
jalgades küllalt. Ja ega Kustas vist suuremat hooligi 
sest edevast hüppamisest. Tööinimest teist niisugust 
päris otsida, kõik tööd ja talitused käes lahti. Ja 
pehme loomuga veel pealegi. 

— Või Auna Anna? Poisid igal pool karjaga 
sabas, aga oota, et ligidale laseb! Kosilasi aia taha 
aetud juba kümnete kaupa. Hammast ja aru, rinda ja 
rusikat, kõike tal paraja päsmriga. Ajaks Jaagulegi 
kitsamad päitsed pähe, kui liiale läheb! 

— Ehk Tiltsi Liisi? Mis sellest, et kasvu poo- 
lest tilluke, eks lahedust parajasse kohta pandud 
temalegi. Olgu talu suur ehk väikene — värav ikka 
värava laiune! Pole retsemat rahvast terves kihel- 
konnas kui Liisi. On küll tükati turtsakas, aga kust 
neid ingleidki saada. Tedretähed — noh, need ka veel 
mõni asi, mida tähele panna! 

— Aljaku Juula — noh, kõlbaks viimati temagi. 
Olevat teine küll natuke kerge anniga, aga... mine 
tea, või seal keegi kunagi juures olnud. Kadedate 
keelte asi — mine sa usu seda igakord! Tea kuidas 
teistegagi, või seda märga märki kuskil mäele seatud. 
Jääb teda vargale, jääb võtjalegi! Poleks ainult rõu- 
ged ta näole nii raskeid jälgi jätnud! 

Peretütar peretütre järele laoti niiviisi ritta, kust 
Kustas peaks valima selle paraja. Kuid võta näpust: 
seal ta nokutab seinaveeres, plötski suus ja näpp varre 
küljes, seal ta kükitab toanurgas nagu mõni tohmer- 
jas. Harva kui kuuled talt sõnakest, silmi — neid pole 

sõgedal nagu olemaski! Üks tüdruk teise kannul 
veereb tast mööda, üks seelikusaba teise järele tuulu- 
tab tantsu tuhinal ta ninaalust, mõni roosa reiski väl- 
gatab vahete-vahel, aga ei midagi. Sellele poleks 
looja nagu loonudki suud ega silmi, luid ega liikmeid. 
Nagu veeks on moondunud temas see kuulus Vidri- 
küte veri! 


Vaja õige perenaisega pisut juttu teha, — tuldi 
siis otsusele, nähes, et Kustase teost ja näost vaevalt 
võib loota vastust küsimusele, mille ümber keerlesid 
nii mitmete-setmete meeled-mõtted. 


Otsiti üles see kõhetu kogu talu tagakambrist 
voodiveerelt, kus istus tema kõrval juba teisigi. Kuid 


"ega sest viga, Vidriku Leena oli valmis vastu võtma 


veel kümme kord niipalju külalisi, kui need tulevad 
nii lahkete nägudega ja lustilise keelega nagu täna- 
päev. Mis sellest, et needsamad suud varemalt on 
küla mööda kuulutanud Vidriku ja tema pererahva 
kohta ka palju kõverat kõnet. 


Täna oli päev, mil seesugune unustatud, sest täna 
olid Vidrikule kõik kutsutud. Ja kes ka tulija ei 
olnud, igaühe teretus tõmbas terakese naeratust üle 
Leena kolletuva näo, millele aeg aastate jooksul joo- 
nistanud tuhat kriipsu ja kortsu, pikuti ja põiki, ris- 
tati ja rästati. Nagu oleks siia pidanud märk jääma 
igast Vidriku kuuldavamast südametuksatusest. 

Eks ole siin ka küllalt nähtud päevi, mil nagu 
viimane kui raskus, olev ja oletatav, oleks kuhjunud 
just perenaise tihedale turjale, nii et seda kandes 
teinekord oli raske südamelgi. Nii mõnigi kord ehk 
ka ilmaaegu, kuid mine igakord tea, kus lõpeb olev 
ja algab oletatav. 

Need kolmkümmend seitse aastat, mis veeretatud 
mööda siin Vidrikul, on olnud kõige muu kõrval ka- 
rikas kasinat kahtlemist küsimuse ümber: Olin mina 
tõesti see ainuke, keda Kõrgem määranud jagama 
Vidriku peremehe rõõmu ja muret, vaimustust ja pet- 
tumusi? Õigemini: kas oleks Jaak mind valida või- 

nud ka siis, kui ta esimest korda Taganõmmele oleks 
tulnud üksinda, aga mitte oma isa seltsis ja selle 
kindlat käsku kaasas kandes? 

Eks olnud ju küllaltki põhjust neil küsimustel, 
kui Jaagu sagedatel ägedusepuhangutel Leena meeles 
jällegi vilksatama sunniti mõte: mitmes kord see juba 
on, kui ta mulle kord otse, kord ääri-veeri mööda ette 
heidab, et Vidrikul võiks olla nii mõndagi paremini, 
kui siin oleks teistsugune perenaine. Ja ka siis, kui 
Jaak tegi ja talitas asju, millest oleks võinud enne 
teada ka Leena, kuid ometi ei teadnud. Sealsamas aga 
tuli otse karjuvama kahtluse keskele päevi, mis olek- 
sid pidanud peletama viimsegi näriva mõttevilksatuse. 
Nagu alati siis, kui keegi oli julgenud teritada oma 
kurja keelt Leena kallal, olgu suu ees, olgu tagaselja. 
Häda niisugusele, kui Jaak sellest teada või kuulda 
sai! 

Mine ja mõista siis tõde! 

Olgu kuidas on: päevad olid tulnud ja läinud, va- 
hetades rõõmu ja muret, aga nende jooksul oli kõigest 
udusest ja segasest kindlasti selginud vähemalt üks: 
Taganõmmelt oli Leena tulnud, kuid Vidriku 
omaks oli ta saanud, kõige oma ihu ja hingega, 
meele ja mõttega. Sellele oli ta annud kõik ja vastu 
ei tahtnud ta siit muud kui ainult teadmist, et kõik 
oleks hästi. 


Ja eks ta nii olnudki? 


— Mille üle võiks Vidriku perenaine ka kaevata! 
— arvas Leenardi Maigi, kes teiste külaperenaiste 
hulgas ilmus Vidriku tagakambrisse. 

— Eks ta ole muret igaühel omajagu! — vastas 
Leena tasasel naeratusel, käed ristamisi koos nagu 
palvel ja silmis sihitu pilk, nagu viibiks mõte para- 
jasti kuskil väga kaugel. 

Nii see ka oligi, sest just praegu oli Vidriku 
perenaine — hääles hell värin — Tiltsi Kadriga juttu 
ajanud oma pojast ja tütrest, kes elavad kaugel Vene- 
maal küll paremaid päevi, aga kelle järele kodu siiski 

nagu tühi. Kui tihti ja sagedasti nad Leenal aga 
jutuks ka ei olnud, ikka ja ikka tekkis samast asjast 
jällegi uus kõnelemine, kui silmapilk pakkus seks 


juhuse. 


Nõnda nüüdki, kui Leenardi Mai lahmaka lame- 
dusega kiitma ruttas, et kuidas võidavat Vidrikul 
üldse meelde tuletada niisugust asja, mille nimeks on 
mure! Kus on veel kiihkjamad hobused tallis kui 
Vidrikul, kellel andjamad lehmad laudas kui Vidriku 
perenaisel, kus priskemad põrsad ja villasemad lam- 
bad? Tühjemaid sahvreid, aitu ja salvesid kõik kohad 
täis — ja Vidriku perenaine räägib veel murest! 

— Ega's see varapuudus siis üksi, mis muret teeb. 
Eks ole neid küllalt, kellel pisut pugus, aga pea päi- 
kest täis, nii et jagada teistelegi. 

— Tühi kõik! Peaasi on ikki see, kui kõhus 
kõhnaks ei jää. Mis muret seal peaski, kus kõik 
kohad külla täis! 

— Ei küllaga veel küla tehta. Näe, kuipalju 
peret Leenardi Maiel enesel kodus, sea noored pike- 
mast lühemale ritta nagu oreli viled. Vidrikul aga 
ainult veel vanad ja minejad... 

Ning kindlasti oleks Leena nüüd jällegi pajata- 
nud paar sõna oma pojast ja tütrest, keda koolitamine 
kodust välja viinud, kui mitte Mai poleks rapsanud 
paraja pilgu, mis praegu kätte hüppas nagu ise, ja 
hurjutama hakanud, enne kui Leena mahti sai jätkata: 

— Kelle süü, kelle süü! Ammu juba oleks aeg 
nooremaid juurde sokutada. 


— Kust neid ikka sokutada, kui pole sikutajaid. 

— Või põle! Kes käseb Kustasega nii kaua kan- 
natada! 

— Sellest raipest 'nd midagi! 

— Päris jumala tõsi, perenaine, no on see küll 
üks... Praegu vaatasime rehalas: kõigil sehkeldamist 
ja mehkeldamist, tema aga muudkui kükitab nurgas 
ja popsutab piipu... Nagu mõni kuuekümnene... 

Mehel just nagu polekski seda õiget asja... Malka 
kurjavaimule ! 

Kambritäis naisi kihistasid naerda. Naersid kaasa 
ka väikesed kahepatsiga külaplikakesed, kes toetusid 
oma emade põlvede vahele, sest Leenardi Maie tara- 
lara jutt oli naljakas neilegi, kellel mõni sõna sellest 
mõistmata jäi. 

— Ega temast vist küll saagi midagi! — jätkas 
Vidriku perenaine naeru keskele esimesena. 

— Sihantsest nüüd... Tüdrukuid rehe-alune täis, 
— kui ta poole silmagagi ühte neist vaataks... Jääb 
teine vist siis kah norinal magama, kui mõni talle 
katsiratsi otsa kargab... Sisse anda midagi raja- 
kule! 

— Peas' mõni andma talle! — aitas Leena järele. 

— Peas andma jah! — jätkas Mai hoogu saades 
kärmesti. — Ega sihantsega muidu ei saa!... Rõksi 
Krõõda käest vaja tuua! See nii mõnelegi toiusele 
elu sisse aand! 

— Ah, jooksurohuga või? — küsis Tiltsi Kadri 
teiste naerukihina vahele. 

— Ikki jooksurohuga!... Tont teda teab, mis ta 
sääl teeb, aga käima paneb!... Nagu tõrkja õlle paneb 
käärima; mässab ja vahutab pärast nii, et ükski punn 
enam ei pea. 

— Aga kui viimati ära lööb põhja? — viskas keegi 
teisest toanurgast sekka küsimuse. 

— Ah põhja?!... Kuramused niisugused, juba 
a'avad lora! 

Keset naerukihku, mida nüüd kõhtu hoides kaasa 
pigistas ka Mai ise, ilmus tagakambri lävele Vidriku 
Jaak, täis tuiskavat hoogu: 

— Tule õige ja teeme meiegi paar tuuri. Kõik 
tantsivad... 

— Kas Kustas ka? — hõigati mitmest suust 
korraga. 

— Ikki Kustas kah! Tule ruttu, mammi! 

— Mine sa metsa... ei tule mina!... Ei tule!... 
Võta parem nooremaid! 

Kuid juba tõmbasid Jaagu kondised, kuid taltsu- 
tamatud kämblad Leena käsivart pidi teiste keskelt 
välja ja tirisid ta rehetoa kaudu rehalasse, kus surka- 
tants parajasti marulisemas hoos. Kari külanaisi 
ruttasid neile rüsinal järele, et vana Jaagu nalja kõr- 
val oma silmaga näha ka seda, kuidas ja kellega tant- 
sib Kustas. 

Aga võta näpust: tantsis neid seal terve trobi- 
kond, tantsisid kõigi õhutamisi ka Jaak ja Leena, kuid 
Kustas kössitas endiselt pillimeeste lähedal rehala- 
nurgas. Peremees oli naistele ainult luisanud. 

Ärgu aga mõelgu see mehetossike, et nüüd, kus 
meeled nii mitmest asjast juba kiihkvel, see talle siin 
nõndasama jäetakse. Rutusti pistsid toasttulnud nai- 
sed mõne saadaval tüdrukuga ninad kokku — ja silma- 
pilk hiljem valgus juba terve kari noort'ja vana õrne- 
mat sugu Kustasele kallale. 

— Või vanapaar näeb tantsu lüüa, aga noor küki- 
tab nurgas! Õige mul asja! Tantsima ruttu. 

Ja enne kui Kustas veel ainustki liiget oleks 
jõudnud pingutada vastupanule, oli ta juba keset 
rehalat kõige ägedamas tantsutuhinas, kus väikene 
Tiltsi Liisi oma paarimehest loobudes tal kahe käega 
õlgadest kinni rapsas ja kõik oma väleduse kokku 
võttis, et selle Vidriku ,, karuga“ ainukest ringikestki 
savisel põrandal kaasa teha. Kuid juba lähemal sil- 
mapilgul leidis ta enese nagu aastase titakese istukil 
Kustase süles, kes — imelik küll! — ta päris isaliku 
õrnusega tantsupaaride vuhina vahelt seinaveerde 
tagasi kandis. 

— Tubli, Kustas! — hüüti tantsijate keskelt. 

— Vii voodi, vii voodi! — hõikas teine. 

— Kõlgusesse! — õpetas kolmas. 

Kustas peab aga piiri ja asetab oma kinnipüütud 
saagi tagasi seina äärde, pingiplangule, tahtes ise selle 
järele — väikene muie ja pisut nagu punetustki 

pruunikskõrbenud näol — tasakesi rehalast välja libi- 
seda. Oota aga, et läheb nii kergesti: enne tuleb tal 
veel teine samasugune sabin läbi teha; rehala väraval 
võtab kari naisi ta uuesti heaks ja tõrjub Kustase 
tõrkjat kogu tantsupõrandale tagasi, kus Tiltsi Liisi 
asemel teda nüüd veeretama püüab asuda Aljaku 
Juula. 

— Jätke parem, muidu läheb räbälasti! — mõmi- 
seb Kustas toonil, mis naljaks liiga tõsine, pahanda- 
miseks liiga väheütlev. Kuid milleks hoiatus ei mõ- 
junud, seks aitasid paar huupi käeliigutust naiste- 
sagarasse silmapilkselt. Löögid need ei olnud, näpis- 
tamine kah mitte, aga — mõni kriiskav kiljatus, ja 
terve rüselev kari põgenes äkki Kustase ümbert, kes 
astus võiduka muigamisega rehalast välja ning seltsis 
õuesitsitava poistesalgaga. 

— Puudutasid mede memmel ära või? — naeris 
Leenardi Pärtel, kes oli teiste keskelt ära tunnud ka 
Maie kriuksumise. 

— Küllap seal sattus kämbla ette neid rohkemgi! 
— ümises Kustas suurustavalt ja äigas käisega üle 
higistpisarduva otsaesise. 

Pillimehed lõpetasid ja osa tantsijaid valgusid 
mööda Õõuet jahutust otsima kes sinna, kes tänna. 

Vana Jaak salga vanemate meestega vajus majast 
eemale põldude vahele. 

Trobikond naisi ühes perenaisega leidsid uuesti 
vaikse jutunurga pere tagakambris. 


Tiltsi Liisi ruttas Aljaku Juulaga, kelle rõuge- 


armiline nägu punane kui vähk, käe alt kinni hoides 
üle õue karjakopli poole, omavahel midagi itsitades 
ja paar korda Kustase poole tagasi vilksates. Kord, 
kui juhtus nende poole vaatama ka Kustas, näitas 
Juula hurjutavalt rusikatki, kuid Kustas ainult süli- 
tas murule ja astus rehalasse tagasi, kus koguneti 
parajasti ringmärgule, alustades venitavalt: 


»Üks jahimees läks mee-etsa 
see kaasemetsa pool'..,“ 

Tagatoast kostis õue perenaiste lõbusat lõkerda- 
mist, üle kõige jällegi Leenardi Maie kähisev irvit- 
lemine: 

— Oleks ta rajaku parem mõnele saba alla 
toppinud! 

Kindlasti ei käinud ka see kellegi muu kui Kus- 
tase kohta. 

Kuidas ta ka ei olnud, see simman, kuid Jaagu 
igast liigutusest, igast sammunõksust ja igast sõna- 
kestki, mida siit-sealt rapsas, oli järgmistel päevadel 
näha ja kuulda, et midagi oleks võinud teisiti olla. 

Tõsi ta ju oli, et üle hulga aja küla nüüd jälle 
kord oma silmaga võis näha, missugune tubli pere- 
mees on Vidriku Jaak: Kuidas juba paari ainukese 
aastaga endistelt Ala-Vidriku põldudelt suurem jagu 
kive ära koristatud, kraavid võsadest vabastatud ja 
sügavamaks puhastatud, mahajäetud söödid vilja alla 
võetud ja ka vanadele põldudele nagu uut jõudu 
juurde lisatud. 

Näinud ja kuulnud olid külainimesed ka seda, et 
Vidriku Jaak, keda peeti karmiks, isemeelseks ja 
tihtilugu toorekski, väga mõnus ja ladus võib olla, kui 
ta parajas tuuris ja kui teda kiitusega natukenegi 
kõditada, kas või poole sõnagagi tema tööd ja tegu 
imetleda. 

Paistis, nagu poleks Jaagul ühtki saladust ega 
omalepidamist niisugustel silmapilkudel. Kogu Vid- 
riku tööd, talitused ja toimetused tõi nagu peo peale. 
Ei salanud sedagi, et ostnud Ala-Vidriku algul ühes 
põllupanga võlaga, kuid juba möödunud talvel kustu- 
tanud sellest viimase. See lubavat nüüd varsti, kui 
linad ei äpardu, asuda hoonetegi kallale. Need olevat 
mitte üksi enam liiga vanad, vaid liiga kitsad, sest 
kui nad ehitati, rehkendatud Vidriku põldude tule- 

vane suurus vaevalt veerandi osani sellest, mis see on 
juba praegu. 

Uudiseks vaatajaile ja uhkuseks Jaagule peatuti 
Vidriku masinatetagavara juures, mis viimastel aas- 
tatel siia kogunenud ja mille moodustasid niidumasin, 
vedruäke ja seemendamisader, ning lisaks veel üks 
imeloom, mida nimetati reaskülvi-masinaks. See vii- 
mane oligi, mille tarvidus meestele kuidagi pähe ei 
mahtunud. 

— Ega's viljatera ometi kartul pole, et ta põllu 
peal reas peab olema, — arvas üks. 

— Võib olla, on niit niiviisi edusam, — arvas 
teine. 

Kui aga Jaak mõlemale vastu vaidles ja ära sele- 
tas, kuidas masina tulu seletab ,,Põllutööleht“, mida 
Vidriku peremees hoolega luges, vangutasid küla- 
mehed umbusklikult ainult peaga ja laususid 
muiates: 

— On vist küll paljas vabriku vigur. 

Ka supre ja toomasjahu kohta, millest Jaak kin- 
nitas põldudele tulu olevat, läksid arvamised lahku: 

— Pane ikki sõnnikut peale, põle siis vaja mi- 
dagi — arvas Mõimaru Kaarel, seletades, et temal 
rüga ilma milletagi nii, et ei jaksa hästi kõrt kanda. 

Ka keegi teine oli arvamisel: 

— Ega's super ise midagi. Paneb maa ainult 
paremini käärima. 

Kõik need ja teised niisugused seletamised olid 
Jaagule aga ainult ajaviiteks ja jutujätkuks, kui 
noorte lustist ära väsiti ning aiapõõsa alla, õuemurule 
või põllupeenrale teiste vanade seltsis puhkama istuti. 
Kuid ainuüksi selleks poleks ju Vidrikule sugugi vaja 
olnud simmanit, kuhu niipalju mitme küla rahvast 
kokku tulnud. 

Peaasi, milleks terve see vigur, peitus koguni 
teisal, nagu mõisteti pärast koduski. 

Esimest korda tuli see poolestsaadik avalikuks 
juba esmaspäeva lõunal perelauas, kus käbe ja rapsa- 
kas Ripsiku Maali, Pässu kõhetu kuid töörõõmus 

simmanit otse taevani tõstnud. ' 
Kas oleks seda juttu ka siis, kui peremeest jast 

poleks istunud lauas, alustatud just nõndaviisi, — 

mine tea! Aga ega see peremehe kõrvadest mööda 

sihitud küll ei olnud, kui Maali teistele nüüd edasi 

andis külarahva otsuse eilse kohta: 
— Justkui mõni i pulm! 


seletust ka Päss, kui ta selle a lausus: 
— Noo-oh, kui Vidrikul kord tõesti juba aiad 
küll siis alles näevad, kuidas pulmi peetakse. 
Kuid edasi läks asi juba omasoodu. Veidi liiga 
julgesti. Niipea, kui Pässul hädavaevalt sõna suust 
lõppenud, seadis Järve Nete, loomu poolest paras 
paarimees Ripsiku Maalile, kuid kuju poolest märksa 
lühem ja tüvekam, kogu küsimuse risti-rinna, nii et = 
esialgu terve perelaud põnevil kuulama jahmatati: - 
— Ilmaaegu see meie noorperemees niikaua veni- A 
tabki. Just nagu poleks veel aastaid või aega 3 
võtmiseks! ' 
Lauda tekkis silmapilk seisakut jutus, sest ühel 


oleks tal krai hakanud läänis re Kustasel kipp 8 
nuga leiba lõigates nii paksu kannikat võtma, nagu 
oleks ta lõiganud hobusele, ja vanal Jaagul lipsas N 
lirtsakas suppi otse hammaste vahelt nina alla laua 
peale, nagu oleks suutäis suhu järsku ära ununenud, 
ning terves lauas valitses niisugune muiglev muhelus, 
nagu oleks Netel keelelt libisenud midagi hullu. 

Ning jällegi ei olnud see keegi muu kui Ripsik 
Maali, kes esimesena taipas, et just nüüd peab midagi 
ütlema: 

— Ega's see põle ju niisama, et muudkui võta. 

— Või veel! — rapsas Järve Nete aga uuesti 
sõnast. Ning nüüd ei olnud parata enam muud, kui 
jutulõnga võimalikult kärmemini edasi keerutada: 

- - Kus sa's sellega. Ega's põle ju nii, nagu 
- popside vahel, et ükskõik, kes ja kellega. 

— Mis sääl's ikki. Nagu Vidrikul endal vara 
vähe, et mujalt vaja juurde otsida. Taha siia keegi 
- muud kui ainult perenaist. 

Kustas hammustas kannikast kogemata suurema 
suutäie kui harilikult, ja vana Jaak surus nina supi- 
kausile paar tolli lähemale. 

— Eks anna seegi valida, — jätkas Maali aruta- 
mist. — Pea tehtud pilla-palla, kaua tehtud kaunikene, 
ütleb vanasõnagi. 

Kuid Nete ei annud veelgi järele: 

— Kes teinekord teab, kudas see parem. Näe, 
Roosna Rein valis: nuusutas ühte, nuusutas teist, 
kuni omal nelikümmend viis juba turjal. Sai siis ka 
ühega viimaks akkama, aga sähh sulle: upitavad ja 
upitavad juba mitu aastat ühtejärgi, aga peenikest 
peret mitte kuskilgi. Võta pärijat kust tahad! 

Nüüd juba leidis ka Päss paraja aja olevat vahele 
lüüa: 

— Mis tal's oo, umbne võihh? — itsitas ta naise 
poole. 

E — Mine sa küsi ta käest! — sähvati sealtpoolt 
vastu. 

— Ehk enese enne ää ajand? — sai nüüd ka Kii- 
vati Taavet hoogu, kuid kohe ruttas naine teda sum- 
butama, hurjutades: 

— Näehh, tema kah! Nagu omal vist vähe tege- 
mist oli, enne kui ühe kätte sai! 

— No onselle eest aga ka jõmakas! Annab trei- 
mist, enne kui sihantse valmis saab! Olgu mina ehk 
t mõni teine. 

b — Küllap suurus on ennemini vormi järgi, — 

| ruttas nüüd Netet toetama Päss, kuid Taavet ei annud 
talle alla vaid kinnitas, et tema arvates ikki sellel kah 
mõni tähtsus peab olema, missugune on savi ja kuidas 
seda sõtkutakse. 

° - Lõputegemine meeste vaielusele jäi Taaveti Epu 

hooleks, kes teiste itsituse saatel sellega toime sai nii, 

et mehele küünarnukiga küljekontide vahele mühkas 
ning tõreles: 

— Söö, kuramus, aga ärä aja teistel isu ää! 

Jutt oleks lõppenud aga tõrelemisetagi, sest liiga 
ootamatult puudutatud piinlikust ainest oli sedakorda 
tarvilikule kaugusele jõutud ja nüüd oli juba igaühel 
mahti endamisi põhjalikumalt järgi kaaluda, kas selle 
juurde praegu üldse veel tagasi pöörduda või mitte. 

Ajaviiteks nipiti vähe aega sõna siit ja teine 
sealt, saateks ühetooniline supimuusika: lrrp, lrrrp, 
Irrrp, Irrrp! Kui viimaks Maali — supiga lõpule jõu- 
des — uuesti ürgas sealt, kuhu ennem pooleli jäädi: 

— Ei tää, miks see noorperemees nüüd's kohe 
nõnna vakka jäi? 

Kustas nohises natukene pikaldasemalt ja tegi 
supiga kiiret, nagu ruttaks midagi vastama. Kuid 
naised nähtavasti teadsid juba, et temalt oodatavad 
vastused kustuvad harilikult mokaveerele juba esi- 
meste habemetüügaste taha, ja jätkasid sellepärast 
omasoodu: 

— Vist ikka see eilne õhtu, mis muud! — arutas 
Nete Kustase eest. 

— Võib olla küll. Eks neid olnud seal ju ka 
palju.. Nagu äksid. Üks virkjam kui teine. 

— Ja keda sa võtad või jätad! 


— Tiltsi Liidele ikki nagu visati natuke rohkem - 


silmi... mine tea, — jätkas Maali pisikese peatuse 
järele ja saatis Kustase poole üle laua paljutähendava 
pilgu. Ei pannud aga tähelegi, et see kaabib puulusi- 
kaga juba tühja kausipõhja, kuhu uppunud kuiva 
kivise põhja peale tema silmadki. 

— Eisellest vist küll Vidrikule saa; liiga pisike! 

— Aga ea ing on teisel, — tõrjus Maali Nete 
arvustuse tagasi, nagu oleks tal tahtmine olnud Liidet 
Kustase ees pisut kaitsedagi. — Mõnikord pooltosinat 
poisse kallal — lahmib kõik korda mööda läbi! 


Siin märkas aga Taavet, et vana Jaak äkitselt 
imeliku kärmusega mitu lusikatäit suppi endale 

kaussi juurde tõstis, kuigi endine sealt veel otsas 
polnud, ja ruttas naiste vaielusesse vahele: 

— Ing!... Tää, mis selle palja ingega teha, kui 
pära põle!.. 

— Või jälle! Ega sinu silm vist muud seletagi 
kui pära! — sai ta Epult kohe tõreluse, kuid pilk 
Jaagu peale kinnitas talle veel kord, et seekord ei 
tohi naisele nii hõlpsasti järele anda. Ja sellepärast 
kinnitas ta — pilkudega peremehelt toetust otsides — 
uuesti ning veel tõsisemalt ja kindlamalt, et pere- 
naisel pidavat ikkagi pära olema, sest muidu ei 
olevatki ta perenaine. Pealegi veel nii suure koha peal, 
nagu on Vidriku. 

— Vaat Aljaku Juula, see juba läheks: mõõda 
teist eest või tagant, igal pool tükk tüsedat varuks. 

Kuid siin nagu oleks vana Jaaku äkitselt nõela- 
tud: poole suutäie pealt klõpsus lusikas lauale, käed 
silmapilguks masinlikult risti, siis kärmesti taskust 
tubakakott ja piip, mida asus toppima juba rutates 
ükse poole. Ning polnud naeratustki laugude vahel, 
kui uksel silmapilgu peatudes Taavetile vastu nähvas: 

— Kustasest teile mõnda naisevõtjat: köidaks 
talle õige iire sabapidi otsa, võib olla veaks ehk see 
kuhugi! 

Ja enne kui pere ta näolt oleks lugeda võinud, kas 
selle peale ,,naerda või nutta“, oli vana Jaak lävelt 
juba kadunud. 

Ei püsinud nüüd kauaks laua ääres enam teisedki, 
sest Vidrikul oli juba ammuseks viisiks: kui pere- 
mees lõunalaualt esimesena üles tõuseb ja välja läheb, 
jääb pere lõunavaheajast ilma. See sündis harilikult 
siis, kui loogu ähvardamas piksepilv või kui vaja 


päästa viljakaari vihma eest. Kui polnud aga ühte 


ega teist, siis oli juba teada: see on karistuseks selle 
eest, et peremeest ilmaaegu pahandatud. 

Nagu hanekari pidi siis pere ilma kutsumata ja 
käskimata mõnikümmend sammu peremehe kannul 
heina ja vilja juurde tagasi lonkima, jalad rasked ja 
kondid kanged alles ennelõunasest. 

Kuid täna? — Mis oli see siis täna? Polnud 
tõusmas piksepilve ega ähvardamas vihmahoogu. Pol- 
nud ette tulnud ka paukumist pere ega peremehe va- 
hel, et oleks, mille eest karistada. Peremehe väike 
vimm kärsitust hommikul ja ennelõunat, mille pärast 
keegi ei teadnud endal süüdi, — see ometi ei võinud 
perele veel karistust kaela tuua! 

Õnneks märgatigi varsti, et peremehe tänane 
ülestõus ja väljaminek ei olnud niiviisi ka mõeldud, 
sest Jaak ei pöördunud õuest mitte metsaveerde loo 
poole, kus oli praegu tööjärg, vaid lonkis endamisi 
mööda põllupeenart viljade vahele. Vaatles siin-seal 
silmapilgu seisatades tõugu, proovis rukkipõllu juures 
pea täiust ja sammus sealt edasi kolmnurka vastu piiri 
laiutuva välja äärde, mille kollakasroheline lainetus - 
kiskus kaasa mitte üksi südant, vaid paisutas Jasku) 
terves tema olemises. a. 

Polriud tänavugi põhjust siin nukker olla, sest — 
linal oli jõudu juurtes ja lendu ladvas. Veel paar 
head nädalat — ja kõik on korras. Võta kui siidi! 

Aga siis? 

Kas asuda siis selle juurde, millest juttu oli veel 
eile? 

Hoonete kallale? 

Seesama küsimusterida puuris Jaagu peas ja kibe- 
les tema südames veel siingi, kui ta kükitas linapõllu 
äärde kiviahervarre otsa. Siit pöördus pilk viivu 
tagasi talu südamesse — üle tumerohelise kartulipõllu 
ja päikese käes läikleva odravälja. Sealt — tihedate 
ristikheinarõukude vahelt nad paistsidki, need Vid- 
riku inimeste ja loomade surmalemõistetud asulad: 
nagu kõverakskooldunud pikuti ja laiuti, ühes oma 
laiguliste samblakatustega, mis neid kõiki oma liig- 
raskusega nagu vastu maad surus. Oli nagu kõigi 
inimestegi peale vajutanud see raskus, kes elasid ja 
liiklesid seal ähmaste kühmade vahel, mis sügiskuude 
pimedamail õhtutel eemalvaatajaile vastu paistsid 
nagu sagar suuri kütiseid keset uudismaa kingu- 7 
kühma. 

“ Jaagul oli väga selgesti silmis, kuidas peaks 
seisma seal kõik tulevikus: 

Otse kingukühma keskele — praeguse peretoa 
taha — uus kivihäärber kõrgete akendega, esiküljega 
vastu lõunat, sinnapoole, kust sirgub tee Laupa ale- 
- vikku ja edasi kiriku kaudu ka mõisamäele. Kaks 
kaharat saart on Jaak siia kohale istutanud juba paari- 
kümne aasta eest, selleks, et siit kord tee pöörduks uue 
“häärberi esiõue. Sealt jätkuks tee roheliseksvärvitud 
kahepoolega värava kaudu veel mõnikümmend sammu 
edasi, sinna, kus seisab praegune peretuba, kolmejär- 
gulise esiküljega vastu hommikut. Sinna kohta — 
ainult esiküljega vastu õhtut, uue häärberi hommiku- 
- poolse otsa poole, tuleks uus hobusetall ja tõllakuur, 
 omida lahutaks häärberist see tumeroheline tihedate 
kuuskede ridastik, mis praegu nagu ülearusena varjab 
- peretuba marja- ja õunapuuaiast. Kõik teisedki uued 
- hooned, — rehi, ait ja laut — peaksid nihkuma häär- 

berist eemale, tallist allapoole — pruukosti sihis, 
lõunapoole praegust õue, mis oma ristati-rästati hoo- 
nete rägaga, taras-aiaga ja lõhmuspuudega õueväravas 
praegu tervenisti varjab vaate Aljakule, kuhu viib 
ainult väikene jalgrada põiki üle õue ning mööda 
Vidriku ja Aljaku kraavikaldaid. 
Aljaku?! Ah jaa, aga kuidas siis ikkagi Alja- 
kuga? 
Ning vanale Jaagule, kelle pilk juba äragi rändas 
° x Vidriku piirikraavi taga, kust paistis teine sagar ma- 
dalaräästaga katuseid üle karjakopli, oli jällegi järsku 
meeles, et Aljaku — see ulatub ju läbi igast tema 
° arvest. Isegi sellest, kas Vidriku uus häärber peab 
tulema esiküljega vastu lõunat või põhja, veel enam 
aga sellest, kas peab saama ta puust või kivist ning 
kas nihutada Vidriku õuehooneid nende praeguselt 
kohalt rohkem pruukosti poole või mitte. 

Ja siin see nüüd oligi, mille kohta polnud pakku- 
nud terakestki selgust — ei eilne simman, ei peas- 
kihisev mõtetekobar pärast simmanit, ei ka tööpere 
jutuajamine lõunalaual, kus igaüks oli lausunud sõna- 

kese, — ainult aga Kustas mitte... Tema ainult , 


nohises, kui teised arutasid Vidriku kõige tähtsamaid 
tulevikuküsimusi. 

Jaagu silmad päris välgatasid jälle, kui ta aher- 
varreveerelt püsti kargas, juba ammukustunud piibu 
taskupõhja vajutas ja kõige otsemaid põllupeenraid 
pidi mäele tagasi ruttas, kus pere ilma peremehe kä- 
suta juba loole asumas. Ta oli — nõnda siis — viibi- 
nud linapõllu ääres kauemgi kui hariliku lõuna- 
vaheaja... 

Aga ka pere ei olnud vahepeal mõtteid laokile 
jätnud: Samal silmapilgul, kui Jaagu mõtetele otse 
vägisi end peale surus ehitamistööde uus edasilüke, 


lokkavast linapõllust hoolimata, nihutas Päss õue-- 


väravast heinamaateele asudes end Taavetile nii lähe- 
dale, et nende küljed peaaegu kokku puutusid, ja 
ümises talle kõrva sisse nii tasa, et Taavet häda- 
vaevalt sõnu seletas: K 

— Küllap* vist ikki sealpool see lugu leos ongi: 
miks vana Jaak muidu nii imelikult püsti kargas ja 
linade juurde lentsis, kui Juulat keelele võeti! 

— Ja miks Kustas tühjast kausist suppi hoolega 
edasi lirpis, — lisas Taavet sellele salaliku muigega 
juurde. 

Päevad veeresid ridamisi, nagu ahelik, mille iga 
uus lüli täiesti eelmise sarnane. 

Ikka seesama teadmatus, seesama selgusetus, ja 
lisaks kõigele veel tundmus, et see kesta võiks aas- 
taid, võib olla — aastakümneidki, kui lasta kõik seista 
niisama, nagu ta seisab. 

Ei olnud pisematki asja arvata, nagu hakkaks see 
pooltumm kogu Vidrikult ise kord liikuma, kuhu 
vaja, kui teda ei liigutata. 

Kuid kuidas sa teda liigutad, kui temasse ei hakka 
ükski sõna ega mõte. Oli temaga siis vähe katsutud 
juttu teha asjust, mis lõikavad otse luusse ja lihasse 
tervele Vidrikule! |Oli temale maast-madalast saadik 
juba vähe märku antud, kuidas see kõik peaks minema, 
kui tahetakse saavutada suurimat, mille saavutamine 
antud olukorras võimalik, hõlpus ja kerge, kuid mil- 
lest ometi enam kui küllalt, et seejuures täitmist 
võiks leida ühtlasi ka see, milleks Vidriku Jaak püha- 
liku tõotuse annud juba siis, kuid ta endale ükskord 
selgeks tegi, mida tähendab ,,kuradi mats-molkus“ 
»parunipoja“ kõrval... 

See viimane oli jäänud Jaagule aga omateada ja 
pidi selleks jääma ka igavesti, sest — mis mõte on 
laia ilma ette laotada mõtteid ja sihte, millest ta nii 
kui nii aru ei saa, kuid millistele rühkimine nii kriips- 
kriipsult kokku langeb kogu Vidriku elu- ja tuleviku- 
huvidega. Ennem siis juba nende nimel, sest siis 

pole kellelgi asja kõõrutama tulla, nagu oleks see ainult 
vana Jaagu jonn ja muud mitte midagi. 

Aga seal ta nüüd on, kõik see asi! Katsusel-- 
lele midagi selgeks teha! Tee asjast juttu ühest või 
teisest otsast, umbropsu või ääri-veeri mööda, otse- 
keelel või mõistamisi, heaga või kurjaga, — ikka vas- 
tuseks ainult mingisugune edasi-tagasi mõmisemine, 
millel ei sidet ega pidet. . 

Sealsamas pisteti Jaagu kõrvu viimasel ajal asju, 
mis kinnitasid valjumini kui kunagi, et: rutta, eel 
muidu jõuavad teised sinust ette!: 

See ei olnudki ju nii väga ammu, kui kord Lõmpäi 4 
Märt Laupa kõrtsis Jaagu ees jälle lõõpis: 

— Ära põrnitse, kurrat, sääl midagi! Mine tää, 
kudas kord lähäb! Võib olla — saame aja pikku vl 
piirimeesteks! N 

Ka see, mille peale Märt sellega sihtis, ei seisnud 3 
kuskil seitsme pitsati taga, vaid juba mõni päev va- 
rem oli liikunud kõrtsis naiste keskel kõmin: 

— Tea, mis sel Aljaku Juulal õige arus: Lõmpsi 
Sass mõni mees. Nagu lupard! 

Aga olgu ta'nd lupard või mitte (lupard oli ta 
Jaagu teades muidugi!), kuid juba see jutt ise oli 
niisugune, mis Vidriku Jaagu mitmeks pikaks päe- 
vaks rööpast välja viis. 

Ei teadnud keegi, mis või mille pärast see on, 
kuid neil päevadel sai Leena-vaesekene jälle kord = 
enese peal tunda, mida see tähendab inimesele, keda 
kutsutakse Vidriku perenaiseks juba mitmekümnen- 
dat aastat, kuid kelle mees karmilt ja kartmatult jälgib 
Pauluse sõnu Timoteusele: ,,Naine õppigu vaiksel 
viisil kõige alandusega... sest Adam on tehtud esiti, / 
pärast Eva.“ ' 

Ka tervele muule Vidriku perele sai neil päevil 
uuesti tuttavaks Pauluse õpetus, mis nagu juba unus- 
tusse oli kippunud vajuma sest saadik, kui Jaak oli 
haamri alt endale saanud Ala-Vidriku talu: »Sulased 
käsi oma isandate sõna kuulda, kõigis asjus nende mee- 
lepärast olla, et nemad ei haugu vastu.“ 

Kuid kes jaksas neil päevil üldse mõista, mis on 
- käsk ja sõnakuulmine, ning mis vastuhakkamine! 
äks pere tööle päevatõusul, siis oli see Jaagule juba 
-»keskpäev“. Võeti viljapõllul kaar nagu ikka, siis 
- paistis see peremehe silmis niisugune, mis temal 
Teis juba sest saadik, kui hakkas vaevalt kaela 
kandma. Ja sellest siis olevatki, et Vidrikul peret nagu 
lu, kuid tööd — ei kuskilgi. Kõik põllu peale nagu 
- surema tulnud! 
Nagu aeg arutust annab aga raskemateski asja- 
des, nii lahtus raksuv piksepilv mõne päeva järele ka 
Vidriku kohal. Ja siis oli päev jällegi nii päikese- 
paisteline kui iganes võis olla. Leenal, kellest alles 
paar päeva tagasi ei võinud maailmas olla ühtegi hul- 
lemat logardit ega tõpramat sitaseelikut, oli nüüd kor- 
Taga niipalju tegemist ja vaeva, et vanaperemehe 
enese lahket ja lustilikku abi talle söömavahedel tar- 
- vis läks lehmalautagi. Ja pere — kus mujal jõuab see 
- ühe päevaga rohkem tööd läbi ragistada kui Vidrikul! 
/ Kõigi nägematult ja kuulmatult sündis see pilvi- 

- tuse lahkumine nimelt siis, kui Jaak jällegi oli mõne 
Ad -silmapilgu peatunud Laupa kõrtsis, kus tal juhus oli 
- olnud isegi Aljaku Toomaga mõni sõna juttu vesta. 
A seal oli siis muu hulgas poetunud ka sõna, millest 
- Jaak võis järelduse teha, et Lõmpsi Märdi suurustus 
alles veel vist üsna nõrgavõitu jalgadel. Sealsamas 
leidus kohe ka väikene kinnitus tähendatud järeldu- 
sele: niipea kui Aljaku peremees kõrtsist kadunud, 
hiilis salamisi Jaagu juurde Mõimaru Kaarel ja so- 
sistas: 

— On see siis ikki päris tõsi või, et Vidrikult 
varsti pulmi loota? 

— Vidrikult pulmi?! Kas jälle taevas seda sulle 
ilmutanud? — tegi Jaak suured silmad. 

— Mis nüüd ikki kohe jälle taevaga, kallis pere- 
mees! Külarahvas teeb ju ammu juba kõla, mõtlesin 
siis sind nähes, et hea küll, ega's küsija suu pihta ju 
lööda... 

— Soo-oh? Ei tää, keda see maailm Vidrikule 
siis õige valmis valinud? 

— Teeb nagu isi ei teaski! — noomis Kaarel. — 
Isi a'as alles praegu languga juttu... 

Jaak naeris suure häälega, milles imestust, rõõmu 
ja hurjutust segamini. Ja jätkuks lisas vöõrmündrile 
jällegi salmikese Paulusest, kes juba paari tuhande 
aasta eest olevat õpetanud: 

— Aga põlga ära ülemeelsed ja tühjad vana- 
naiste jutud! 

Jaak oli kodus kõige suurema hoolega maha vai- 
kinud Lõmpsi Märdi viimase suurustuse, kuid seda, 
mis oli poetanud nüüd Mõimaru Kaarel, ei tulnud talle 
mõttessegi ainult enesele pidada. See oli uudis, mille 
väärilist mitte alati pole koju kanda. Sellepärast ta 
ruttaski temaga Vidriku poole, nii kuidas jalad vä- 
hegi võtsid, otsis silmapilgu, mil nad kõik juhtusid 
olevat kolmekesi tagatoas, ja puistas ta siis pool- 
naljatades lagedale: 

— Ma mõtlen ikki seda kurjavaimu külarahvast: 
ärä teavad sellegi, et mede Kustasel varsti nõu olla 
Aljakule kosja minna! 

— Eks sa kuule! Kes seda's teadis? — lausus 
Leena Jaagu jutu peale poolendamisi, sorides midagi 
mahuka mahagonivärvi kapi kallal ja saates lühikese 
väheütleva pilgu Kustase poole, kes lehitses akna all 
parajasti Mats Tõnissoni tähtraamatut. 

— Mitte ainult, et oleks teatud: tuldi päris kü- 
sima! 

— Lõmpsi Märt või? 

— Kurat: rusikaga lõuge vahele oleks talle kää- 
nanud, oleks tema see olnd! 

— Kes see's muu ikki sedasi kohe... 

— Aga miks sa's arvad, et just Lõmpsi Märt? 

— Mudu nõndasama... See raisk ikki räuskab 
kõik maad ja ilmad kokku. 

— Kus sa's nii kindel võid olla, et see ainult 
räuskamine?... Minu käest päris üsna lähedalt inime 
kohe... ja päris tõsine mees... 

Võib olla, oleks Jaak lõpuks ka väljagi öelnud, kes 
see päris oli, kui mitte veel Kustas suud poleks lahti 
teinud. Võta teda kinni: teinekord oskab, kui temast 
juttu tehakse, poolte päevade viisi suu pidada ja ai- 
nult nohiseda, aga nüüd rapsas juba enne, kui temast 
veel midagi oleks kõneldudki: 

— Mingu nad p..se oma targa jutuga, need lähe- 
dased ja tõsised! 

Tõmbas oma töökange käega kaks risti päeva ette, 
mil Punik teist korda pulli juures käis, ja tegi toast 
minekut. 

Ja mis mõte oli nüüd Jaagulgi veel edasi kõnelda! 

Ta tegi seda alles mõni päev hiljem, kui juhtus 
jällegi üks kolmekesi-silmapilk. Kustas parandas pere- 
toas kruvipingi juures vikativart ja Leena seadis pa- 
rajasti pähe kirjut sitsirätikut, kui Jaak juttu alustas: 

— Ah lähed siis Aljakule või? 

— Joosen ärä jah. Kotikanga suga hädasti vaja... 
viivad viimati jälle ärä. See ju küla peal seisabki. 

— Ei tää, kas Juula kah kodus peaks olema 
või?... 

— Kus ta's ikki nüüd tööpäev... 

— Päris retse tüdruk see Juula. 

— Mistal's ikki viga. 

— Ei tää, kas Kustas talle tervisid kah saa- 
dab või? 

— Minuga nuüd's... Kaugel ta on: eks lipsaku 
mõnikord isi aia taga ärä! 

Nende sõnadega tegi Leena kähku minekut ja 
jättis Vidriku kaks peremehepõlve omavahele. Vaa- 
daku ise, kuidas selle jutuga hakkama saavad. On ju 
temagi omal ajal siia toodud päris juhuslikult, — 
Taganõmme Leena asemel oleks Vidriku perenaiseks 
võinud niisama hästi olla ka keegi teine, kellel 1000 
rubla kaasavara siia ligi tuua! — ja ei saanud ta selle- 
pärast ka tulevase perenaise küsimusest nii tõsist asja 
teha, kui tegi nähtavasti Jaak. Hakka siis'nüüd en- 
nast siia vahele toppima, kui selgesti näha, et ühe 
poolt olles pead astuma teise vastu. 

Õigust öelda — ei saanud temagi Kustasest hästi 
aru. Miks ei võiks see lõppude lõpuks olla kas või 
Aljaku Juülagi, kelle ta kord Vidriku perenaiseks. 
toob? Ilus ta ju pole, — rõugearmid näos rikuvad 
palju, — aga või siis Kustaski parem! Tema jaoks 
tüdrukut enam kui vaja: tööd teha ta oskab ja jaksab, 
lapsi kanda ja ilmale tuua — nagu teisedki. Muu — 
küllap see tuleb tagantjärele iseenesest, nõndasamuti, 
nagu tuli Tagametsa Leena ja Vidriku Jaagu vaid 
kelle keskel kõik joonde aeti otsekohe, ilma et kumb 
kumbagi enne oleks tunnud või näinud. Aga Kusta- 
sele seda ütlema minna, peale ajama hakata, kui näha, 
et asi enesele vastu karva, — seda ei tahtnud Juula 
mingi hinna eest. Ta teadis ja tundis juba enesest, 
kui mõru see maitseb hingele ja südamele, kui mõni- 
kord vihaselt sulle näkku karjutakse, et — pole võt je a 
sind valinud! Tehku noored paremini ja — valigu 
ise; siis pole pärast sajatamist kellegi muu kui ise- 
enese peale. 

Kaugeltki nii lihtsalt ei saanud sellest üle aga 
Jaak, kelle hinge külge oli tuhandete köidikutega 
kinnitatud mitte üksi kõik see, mis puutus Vidriku 
talusse, vaid ka kõik see, mis puutus Vidrikute sugu- A 
konda. Nagu mingi nägematu vaip olid need sidemed 
pununud tema südame külge, kuhu peale oli kirjuta- 
tud: just nii peab see sündima, kui tahad olla Vid- 
riku Jaak, aga mitte teisiti! 4 

See kiri oli juhtinud siiamaani kõike, mis Vidrl 
kul tehtud ja toimetatud. Tema käsul tekkis talu siia A 
kivi- ja kännustikku, tema käsul rühmati tööd, et koo- 
litada lapsi, tema kihutusel liideti Vidrikuga Ala- 
Vidriku maad ja majad, ning tema käsk nõudis ka 
seda, et siia kuuluks kord Aljaku ning et siin sünniks 
veel muudki, mille üle oleks asja imestada isegi Laupa 
parunil! 

Ja Leena mineku järele oli Jaagu mõtetel selle- 
pärast rohkem kui tegu, et haarata kärmesti uue pi- 
deme järele, midapidi juttu edasi viia ka nende kahe 
vahel, 

Veel enne aga, kui see leitud, kostis kruvipingi 
juurest, kus kopsimine vanapaari kahekõne ajal oli 
muutunud järjest ägedamaks ja tugevamaks, äkiline 
vandumine: 

— Kurr-radi saatan! 

— Tohhoo-säh! Kus ta's on õige? — püüdis 
Jaak naljatada ja astus kruvipingile paar sammu lähe- 
male. Juhtunud ei olnud nähtavasti midagi iseära- 
likku: lõhkenud oli ainult vikati vars pulga kohalt, 
mida Kustas käepideme kinnituseks sinna sisse ta- 
gunud. Ime, kuidas siis see tühine asjakene teda 
nüüd nii hirmsasti võis ärritada. Ärritatud ta aga oli, 
sest vastuse asemel vilksutas Kustas Jaagule ainult 
vihase pilgu ja viskas vikativarre kolinal pingile. 

— Ah sääl või? — katsus Jaak uuesti naljaga 
poja viha vaigistada, kuid nüüd juhtus midagi, mis 
ehmuma pani isegi Vidriku Jaagu, mehe, kes tõsise- 
mail silmapilkudel alati nii kindel ja kohkumatu. 

Kustasel tõmbus järsku pingule iga liige, tema 
tõmbak keha ajas enese Jaagu ette ähvardavalt sirgu 
ja silmadest purskas hoog niisugust lõõska, et selle 
kuuma juga märkas isegi Jaak, tundes, nagu puuriks 
see pikuti ülevalt alla läbi kogu tema keha. Ja enne 
veel, kui ta mahti oleks saanud mõeldagi, mis tulemas, 
paukus Kustaselt nagu laeng toa madalate seinade 
vahel: 

— Sääl jahh!! 

Jaagu ette põrandale pudenes laest tükikene lah- 
tist lubjapuru. 

Vanast tiksuvast tunnikellast peretoa tagumises 
seinas kõmises midagi vastu. 

Kärbesteparv pere söögilaualt pahvatas hirmu- 
nult lendu. 

Jaagu enese silmade ees aga välgatas, nagu oleks 
sel silmapilgul terve tuba segi põrunud raksatusest, 
mis siia sisse lõi, ja täis puhkenud mingit sinakas- 
kollast virvendust silmade ees. 

Midagi surus rusikasse tema käed, väänas ja- 
heda pigistusega tema südant ja sundis teda liikv 
kuid sealsamas hoidis justkui mingi halvatus 
kinni sealsamas paigas, kuhu ta seisatama oli jä 
enne silmapilku, mil see kõik sündis. 

Alles siis pääsis ta liikuma, kui kostis lävelt Kus- 
tase viimane tümpsuv pastlasamm. Pööras enese u 
poole, surus käed püksitasku ja litsus ühteain: 
lühikesse nüüdesse kokku kogu oma üllatuse, aru 
matuse, ehmatuse ja ähvarduse, mis tõotas kurja 
meks järgnevaks päevaks: 

— Kus mul veel kurradit!!... 

Sel õhtupoolikul Vidriku pere Jaaku enam ei 
näinud. 

Teati väga hästi, mis see tähendab, sest niisugust 
lugu oli ette tulnud varemgi. Nimelt siis, kui pere- 
mehega kodus või väljas oli juhtunud midagi, mis 
mattis tema hinge nii, et seal isegi vihale enam tarvi- 
likku ruumi ei olnud. 

Siis heitis Vidriku Jaak tagakambrisse kapi taha 
sängi, pani käed üle pea kuklataha kokku, toetus nii- 
viisi poolrootsakil päitsi otslaua serva najale ja — 
häda siis, kui niisugusel silmapilgul tema näole juh- 
tus sattuma keegi, oma või võõras, kelle vastu Jaagul 
kas või pool sõnagi kipitamas hingel. 

Nagu lõukoer hüppas ta siis kapi tagant välja ja 
ladus lagedale kõik, mis muidu ütlemata hoitud ja ehk 
ütlemata oleks jäänudki, kui ajal aega oleks olnud 
selle peale sammalt kasvatada. 

Perel oli seekord selge, mis tormi toonud. Juba 
Kustase iga samm ja iga muu liigutus rukkipõllul, 
kõnelemata seitsme sammu taha kuuldavast endamisi 
nohisemisest, andis ära, et noorel peremehel vanaga 
kodus midagi ees olnud. Ja pealegi teadis Räpsiku 
Maali selgesti kuulnud olevat peremehe ja perepoja 
vastastikust vandumist peretoa poolt, enne kui noor- 
peremees kodunt põllule ilmus. 

— Homme tuleb vist halba ilma, — tähendas Rip- 
siku Päss õhtul vihkusid hakki seades mõistamisi. 

— Ei tää, — mõmises Kiivati Taavet poolkahtleva 
küsimisega. 

— Kas sa's pilvi ei näe? 

— Just nagu oles* vähä jah. 

— Või ,vähä“! Eks vaata toa kohale!... 

— Ah toa kohale või? 

— Päris mürakas ju, mis sealt tõuseb! 

— Vist tõuseb küll... Aga nõnna imelikult... 
vastu tuult.. 

— Eks sa's tea, et müristamisepilved ju alati 
vastu tuult. 

— Seda'nd küll, aga... Hommikupoole oli ilm 
alles nõnna ilus ja selge... 

Sellest jutust teadsid kõik, kes seda kuulsid: 2 

Järgmistel hommikutel ilmugu Vidriku pere tööle 
vähemalt tund varem kui muidu ja lahkugu lõuna- 7 
laualt põllule kohe, niipea kui peremees lusika viima- 
selt suutäielt visanud... 


Kes aga midagi ei teadnud arvata, vaid vähe- 
matki paha aimamata otse ,,hundi suhu“ sattus, oli 
perenaine Leena, kellele juba saatus peale pannud, et 
ta igakord vastu pidi võtma kõige kangemad hoobid. 


Aljakult tulles tormas ta soaga otsekohe taga- 
kambrisse, kuid vaevalt sai ta hakata seda kapi otsale 
sirutama, kui juba pilk riivas Jaagu kurjakuulutavat 
kogu voodis. Midagi torgati talle südamesse ja jalul 
vaaruma lüües jahmatas ta kaks lühikest sammu 
tagasi. 

— Juba jälle! — sai ta mõelda, tundes uut valu- 
likku pistet rinnus, kuid kõigeks muuks oli juba 
hilja. Põgenemine oli lootusetu, sest ukseni jätkus 
vähemalt veel sammu kolm, — kogu kapi taga seisis 
voodi ees aga juba ähvardavalt püsti. 

— Näehh!.. 

— ,Näehh“ jah!... Vaat nüüd on see sul käes! 

— Heldene taevas, mis sa ometi jälle kisendad! 
— lausus Leena toa keskele tardudes, hääles kohku- 
nud värin. 

1 — »Mis sa kisendad?! Mis sa kisendad?! Küsi 
i seda enese käest, saatana-nahk, ,,mis sa kisendad“! 
AN — Issand jumal, ma pole sind puutunud ju sõ- 
- nagagi! A 
t — Sõnagagi puutunud!... Vaat' et oma enese 
k kodus küüntega näkku ei karata, ja veel ,,ssõnagagi 
- puutunud“! 
| — Kes sulle's kargas? 
— Küsi Kustase käest!... See tilli-titake ripneb 
- ja juba kolmekümnekuuendat aastat sul nisa otsas! 
Jaagu hääl paisus iga uue sõnaga järjest metsi- 
-kumaks ja ähvardavamaks, kuid Leenale oli tema 
kähisevast kisendamisest siiamaani selgeks saanud ai- 
mult niipalju, et asi mingisugusel moel pidi puutuma 
Kustasesse. Ja niisugustes asjades oli alati Leena 
see, kes Jaagule pidi vastust andma. Oli selge, et sel- 
- lest pääsemist pole ka nüüd, ning mureks oli Leenale 
° praegusel silmapilgul ainult veel see, et maailm sel- 
lest palju kuulda ei saaks, mis Vidriku omade vahel 
jälle lahti. Nii oli ta iga tüli ja pahandust, suurt ja 
väikest, siia tuhmide tubade ähma sumbutada püüd- 
- nud juba ligi neli aastakümmet järgimööda, ja ka 
- nüüd oli tal sihiks ainult see, kui Jaaku vaigistavalt 
Li manitsema ruttas: 
; — Häbene ometi inimesi! 
Kuid asjata: 
— Vaat seda lõuguta sinna, aga mitte siia! — 
- kisendas vanamees vastu ja näitas käega sinnapoole, 
- kus töötab Kustas rukkipõllul. 
— Hullvaim, kas sa's inimesehäält änam ei oskagi. 
— Inimesehäält! Inimesehäält! Kes on siin ma- 
jas kunagi kuulanud inimesehäält! 
— Ega's kisendamine kah aita! — püüdis Leena 
edasi taltsutada. 
— Jäta oma lämmutamine! 
— Küll on ikki inimesel ka sõnad ! 
— Sõnad, jah, minul on ikki ,sõnad“, ega teis- 
tel pole neid kunagi. Teised kõnelevad alati inglikeeli. 

— Kes need teised siis niiviisi kisendavad, kui 
sina! 

— Lõuad, lurjus! Sinu sandisoolika vaim see 
just ongi, selles kohioinas! 

— Jessuke, küll on aga inimene! 

— No kohioinas kindlasti mitte! Neid mõistab 
sünnitada ainult sinusugune. 

— Minusugune või sinusugune, kes seda nüüd 
teab... 

— Vaat mina tean. Vidriku tõug on teistsugune. 

— Egas minagi seda ,,tõugu“ mujal pole otsimas 
käind. 

Tekkis silmapilk vaikus, mis oli tõenduseks, et 
kõige hoolimatum ja taltsutamatum osa Jaagu viha- 
valingust seks korraks on möödas. Teine järk oli juba 
kraad taltsam, ja Leena hääl selle kõrval kõlas juba 
raasukese tugevamini. 

— Inimesehäält! Kurrat, niisugusele tähendab 
sul midagi inimesehääl!... Olen mina vist vähe ini- 
mesehäält kõnelda katsunud, et oleks juba ammu aeg 
Aljaku pool asjad selgeks teha. 

— Mis sinul's seal selgeks teha. Eks see Kustase 
oma asi, kus ja kunas. 

— See on Vidriku asi, aga mitte Kustase! 

— Kudas ta's Vidriku rohkem. 

— Sellepärast, et Vidriku on enam kui kaks korda 
nii vana kui tema ja saab sada korda nii vanaks kui 
Kustas! 

— Againimeste jaoksta on ju ikki, olgu see 
sina või Kustas. 

— No-jah! Seal see nüüd ongi! Eks ma öelnd: 
kunas mina ikki midagi tean. Aga Kustasel, sel on 
ju päris jumalasuu peas. 

— Mis ta'nd jumala suu või... ehkta ole ju sinu 
laps nõnnasamuti kui minu, ja... 

— Minu laps... Siis kuulaku ta mind! 

— Ega siis vägisi ju kah midagi... Eks ta vali 
ikki omale, kui ta kord kedagi valib. 

— Omale jah, omale!... Kes mind laskis omale 
valida! Valiti Vidrikule, aga mitte ,,omale“! 

— Võib olla, olekski parem olnud, kui ka sina 
omale oleks valinud! — lausus Leena tasemini, kuiva- 
tas põllenurgaga silmipursanud pisaraid ja läks toast 
välja. Silmi tungis uut niiskust, kurk nagu mattus 
millestki kibedast. 

Vana Jaak oli nüüd jälle üksi. 

Ka tema silmi kogunes äkki teistsugust läiget, 
kui oli olnud seal veel paari silmapilgu eest. Ta kom- 
berdas ühest toanurgast teise, ilma et isegi oleks tead- 
nud, milleks. Hakkas närvlikult piipu toppima, kuid 
leidis, et see oli alles täis. Tahtis seinalt naela otsast 
pühapäeva-kaabut võtta, kuid nägi, et oli selle vahe- 
peal. juba pähe pannud. Sammus ukse poole, kuid 
pööras järsku tagasi ja läks uuesti akna alla, kus oli 
seisnud ennegi. Tool, mis sammul ees, kolises saa- 
dud jalahoobist kaugele teise nurka. 

Eemalt puude vahelt, üle karjakopli võsastiku, 


paistsid Aljaku hooned. Need olid juba sama vanad 


ja kõssis nagu Vidrikulgi, sammaldunud õlgkatus 
paikamistest laiguline. Missugune paras aeg oleks 
nende üle mõista varsti sama kohut, nagu aastate eest 
Ala-Vidrikugi omade üle! — sähvas Jaagule jällegi 
korduvalt meelde. Siia, Vidrikule, võiks need ehi- 
tada sellevõrra suuremad ja nagusamad: häärber vä- 
hemalt seitsme toaga, tall kaheteistkümnele hobusele 
ja tõllakuuriga, ning kõik muudki, nii kuidas uuele 
Vidrikule vaja... Karjakopli vastu Aljaku piiri võiks 
muuta samasuguseks põlluks, nagu on piiri tagagi, ja 
siis suruks mõni sild ning truup üle piirikraavi varsti 
unustusse igasuguse mälestuse kahe talu endisest la- 
husolekust. Valla- ja kohtumaja kirjades võiks see 
vahe ju püsida, ühe peremehe all poleks sellest midagi. 

Kuid... siin ta nüüd seisis, see kivi, otse keset 
teed: Kustas! 

Jaak astus akna alt ära ja viskas enese uuesti 
sängi. Jalul olles oli hakanud halb ta südame ümber 
ja sealt valgus see laiali üle kogu keha, kõigisse luu- 

desse ja liikmetesse. Isegi Kustase nimel oli praegu 
mingi lääge maik ta keelel. 

Sealt tuli Jaagule äkitselt pooljuhtümisi meelde = 
simman, mida peeti Vidrikul paari nädala eest. Eks 
teadnud ju Jaak väga hästi: see pidi olema peegel, 
nii hea või halb kui ta ka oli, mille läbi kas või selja- 
tagantki oleks saanud juhtumisi mõnda pilku poe- 
tada südamesse, millest juba paar aastakümmet ei ol-/ 
nud kuuldavale tulnud ühtegi selgemat sõna. Kuid 
Jaagu teades oli see ettevõte kukkunud tühja, sest — 
ei olnud ju midagi silma hakanud ka seal. Inimesed / 
olid ainult näha saanud, kuidas Vidriku noor a | 
mees kössitab seinaveeres pingil ja tossutab ajalehe- 
paberist keeratud plotskit. Nüüd nagu iseenesest tuli 
aga Jaagule korraga meelde see isevärki esmaspäeva- 
lõunane jutuajamine perelauas, kus Ripsiku Maali — 
või kes ta oli — arvas simmanil näinud olevat midagi, 
mis sugugi ei olnud nii tühine ja tähtsusetu. Vistoli = 
see nii, nagu öeldi, et Vidriku perepoeg visanud 
silma... Tiltsi Liisi peale... Jah, ehk ju olnudki, > 
tõesti!... See oli ju ometi Tiltsi Liisi, see lõkats 28 
hirvhammas, kes kriuksus ja rabeles kord Kustase sü- 
les?.. Aga Aljaku Juulat — seda kõditati ainult 
kämblaga kõhu alt, nii et tüdruk vaesekene — suud- 
silmad häbi täis — peretoa juurest päris võssa pidi 
põgenema!... Mine tea, ehk siis ometi. / 

No kurat, vaadaku ta lontrus! Ärgu arvaku, et: 
Vidrikul midagi sündida lastakse uisa-päisa!... SA 
on ohjad alles Jaagu käes!... Tiltsi Liisi?!.. 
on üks Tiltsi Liisi? Mis ta enesest õige arvab? sel 
niudard?... Mõni närune sajarublane — ja see on 
kõik, mis ta jaksab Vidrikule kaasa tuua. Kas Vidri- 
kul omal sellest puudus?! Mitte mõnda edevat tühi- 
paljast tüdrukurakatsit, vaid maid ja maju on siia 
vaja, ja need tuleksid ainult Aljaku Juulaga. 

Siinsamas rabas Jaagu mõte kohe uue küsimuse: ., 

Kui tõesti Tiltsi Liisi, mine veel tea, kes niisu- 
gusel puhul siis Aljakule?... Kes võib kindel olla, 

kasimata suuga suurustaja närune võsu?... Soo, ja 
siis alles oleks!... Nüüd ometi veel eemal, aga kül- 
lap ta siis jõlgub igapäev oma paar korda Aljakul 
ära, siia otse Vidriku Jaagu nina alla oma lõugu lõu- 
gutama! S 

Nagu tuulispask oli Jaak sängist uuesti liikvel, 
kargas püsti, tormas kööki, kus talitas Leena, ja mü- 
ristas ukselt tema poole rusikat võngutades, mitte 
väljagi tehes sellest, et köögis peale perenaise askel- 
das veel teenija Elsa. 

— Agaseda ma sulle ütlen, et kui see ükskord ei 
parane, siis ärgu ta kohioinas mõelgugi, et kord ise 
Vidrikule peremeheks pääseb! Eks saab siis näha, 
kellele keda vaja! 

Ning enne kui Leena oleks saanud suust veel sõ- 
nakestki, oli Jaak tagakambris tagasi. Oli kuulda ai- 
nult kahe ukse paukumist järjestikku ja, natuke hil- 
jem, voodi nagisemist, kus viskles peremees, vahete- 
vahel ohates ja endamisi ümisedes. 

— Issand! — mõmises teenija — Elsa iseeneses, 
näost kahvatukskohkunud, nagu kollakaksluitunud 
lubi. 

— Ärge kuulake kedagi, vanamees jaburdab teine- 
kord niisama!... Ei tea, kes ta täna rööpast välja 
löönd! — rahustas Leena teda emalikult, lisades mõne 
silmapilgu järele poolpaluvalt veel juurde: 

— Hea oleks, kui sellest suuremat laiali ei lä- 
heks!... Juhtub mõnikord ju igal pool midagi... 

— Kellele mina seda nüüd! — vastas tüdruk 
kaastundlikult. 

Rohkem nende vahel sellest kõnet ei olnud, kuid 
ega see vaatajale nägematuks jäänud, et perenaise 
peas terve õhtu kõik segi ja laokil. Ei hakanud enam 
ühessegi talitusse tema käsi nii kindlalt, nagu harju- 
tud nägema seda igapäev. Ja kuhu hakkaski, seal käis 
õnnetus õnnetuse kannul: köögis kukkus kauss käest, 
sahvris pudenes piimapütt riiulilt, leivapätsi pooleks 
lõigates oli näpp noa ees ja üle läve välja rutates oli 
uksepakk nii kõrge, et varba selle vastu veriseks ko- 

mistas. Just nägu oleks ta alles esimest päeva Vidri- 
kul liikumas, kohmetu ja harjumatu, võõras ja võhik. 

Õhtul, kui pere põllult koju jõudis, märkas seda 
igaüks, et Leena otsekui tuigerdaks köögis ja õues, 
laudas ja aidas. Polnud nagu enam inimenegi, kes 
alati nii retselt ja rahulikult toime saanud iga töö 
ning toimetusega. 

— Perenaine täna haige või? — küsis Ripsiku 
Maali imestunud kaastundlikkusega. 

— Saa suurt aru veel kedagi, aga... 

— Näost paistab küll, et päris otsas nagu. 

— Pea nagu ainult valutaks natukene. 

— Lööb viimati midagi juurde? 

— Mis ta'nd ikki juurde... Mõnikord muidu on 
ise sihuke. 

— Oleks võind ju ka koju omale abi kutsuda, kui 
alv akkas. 

— Oh, pole kedagi... Elsa ju kah ja... 

Peretoas söögilaual pudenes ainult mõni üksik 
sõnake, sellest hoolimata, et vanaperemees sealt 
puudus nagu põllultki ja ka noort polnud veel näha. 

Kustas oli meeleldi valvanud silmapilku, mil pol- 
nud nägijaid-kuuljaid, ja pöördunud aita, kus askeldas 
Leena jahukoti kallal. 

Seal kuulis nüüd siis ka Kustas, toetudes tum- 
malt viljasalve najale, mis kodus vahepeal juhtunud, 
kuidas siin kõneldud ja ähvardatud. Ning sai tagasi- 
hoidliku paluva manitsusegi, et peaks ikka ükskord 
katsuma selles asjas kuidagi otsale saada. Ega siis 
Juula ju polegi see viimane, ja mine veel tea, mis 
vanamees muidu võtab teha. Ähvardus on ähvardus, 
aga vana Jaagu kanguse juures... võta kinni, mis 
säält kõik tuleb. Saaks asjad ühele poole, annaks ehk 
ka talu juba kätte ja... vana ta ju on juba, kauaks 
tema veel ikki. i 

— Ah mina olen siis narts või? — sai äkki sõna- 
kaks Kustaski, kui Leena oli lõpetanud. 

— Mis nüüd narts, aga... 


72 


5 t 


äi 


md 5 


veere uumskoomtitlisnsd at ti 


— Soo-oh, ei tea, mis see siis õige on? Kurat ja 
põrgu! Olen mina vist veel vähe siin orjanud — en- 
nast ja teisi, ja nüüd tahetakse veel selle üle kah 
käskija olla!? — tümises Kustas rusikaga pahemale 
rinnale näidates. 

— Kes käskis Leenit? Kes Peetrit?! Aga mina 
just kui minul poleks nõndasama hing sees, nagu 
neilgi!... 

— Ära nüüd sina kah kohe sedaviisi! — manitses 
Leena. — Karjub just nagu Jaak'ki. Ja egas temagi 
sellepärast ju halvasti... 

— Ahhästi või? — sähvas Kustas peaaegu kisen- 
dades. 

— Vidriku pärast ju temagi... nagu mindki kord 
siia toodi... 

— Pistke p..se oma Vidriku, kui selle eest hinge 
hinda vaja! — põrutas Kustas vihase hoolimatusega 
ja kadus aidast. 

Jahumatt Leena käte vahelt pudenes kolisedes 
põrandale. Leena ise nõtkus nõrkedes jahukoti najale 
põlvili, surus näo käte vahele põlle sisse... ja tükk 
aega kuuldus aidas ainult ahastuslikku nuuksumist: 

— Halastaja jumal!... Misolen siis mina kurja 
teinud?! Nagu kajakatekari on nad nüüd kõik minu 
kallal!... Aita ometi sinagi mind, et ma ainult 
teaksin... 

Kuni tuli viimaks Elsa, kes märganud perenaise 
puuduolekut esimesena, puudutas teda tasakesi õlast 
ja püüdis teda jalule upitada: 

— Mis sa ometi nutad, perenaine!... Ära 
nuta!... Tule ära tuppa! Tule nüüd! 

Leidis temagi silmanurgast rätikuservaga pisara- 
kese... | 

Kui järgmisel varahommikul Vidriku pere end 
tööle asutas, siis oli juba ette selge, et see ei sünni 
ilma märatsemiseta. Suurem jagu tööleminejaist olid 
siin kõik kauaaegsed olijad ja teadsid väga hästi, kui- 
das siis sünnib, kui peremees mõnel söömavahel ma- 
jast välja pole ilmunud. Olles niiviisi ette valmis- 
tatud sellele, mis tulemas, püüti igapidi ära hoida, = 
mis nurisemiseks võiks põhjust anda, kuid kessaab = 
võimatut võimalikuks pöörda! 

Vara küllalt oli kõik pere õues — ja siin ei saa- 
nud kaJaagutaoline peremees enam midagi ette heita. 
Kuid leidus küllalt teisigi asju, kuhu hamba sisse võis 
lüüa. Mehed, kes lõikasid õuel vikateid, pidid aru 
andma, miks see töö juba ära polnud tehtud õhtul. 
Teised, kes kinnitasid vikativitsu, pidid vastama küsi- 
musele, kas ei tahaks nad enne tööleminekut vast veel 
linna minna koguni uut vikatit ostma! Naised, kes. 
kohendasid ripakilehargunud pastlarihmu, said võtta 
näägutamisega, et vanasti pastlaid jalga seatud ikka 7 
üksainus kord söömawahe kohta. Ja mis ka muu 
kuskil ei tehtud või toimetatud, — kõikjal oli Jaak 
kohe juures ning mõista selle üle oma virisevat = 
kohut. 

Vastamine ja JÄAAAASSE niisugustel puhkudel 
oli tarbetu, sest oli teada, et sellega valatakse ainult 
uut õli loitvasse tulle. Imelikul kombel leidus aga 
sel hirmuga-oodatud hommikul ometi üks, kes otse- 

"kui üle öö näis olevat maha matnud kõik oma endi- 
sed harjumused. 

Kes oli enne kunagi näinud või kuulnud, et Kus- 
tas, see Vidrikupere kuulus vaikimiskangelane, üks- 


- ainuski kord ilmaaegu oma suu oleks avanud. Har- 


vem kui vaja tegi ta seda isegi siis, kui temast või 
temaga kõneldi, temalt midagi küsiti. Kuid täna: 
just nagu saatan teisele korraga sisse pugenud. Vae- 
valt saab vana Jaak siin või seal poetada sõnu, kui 
Kustase oma sellel juba vastas! Ning alati kihvtisem 
kui esialgne ja õrritavam kui kellelgi kasulik. Otse 
jahmatusega jäi pere kuulama aga siis, kui Kustas 
Jaagu näägutamisele, et jumal teab, mis pidu sea! 
põllul eile õhtupoolikul õige peetud, kui tööd ainult 
tikuga otsida, järsku vastu salvas: 

- -— Eks või ju tantsida kah, kui peremees kodus 
päisi-päeva ajal tiritammi ajab! 

— Mis kuradi räuksumine see on, lontrus! — 
prahvatas vana Jaak müristades. 

— Ega's käbi kännust kaugele kuku, — seletas 
Kustas rahulikult, pruunikskõrbenud näol kihvtine 
muie, võttis taskust tubakakarbi ja paberipalakese 
ning hakkas sellest endale plotskit keerutama. 

— Tööle kasi, saatanas! — kargas Jaak talle nina 
alla ja lõi karbi Kustase näppude vahelt murule. Eksis 
aga rängasti, kui lootis teda sellega taganemisele 
sundida. Nagu kange paindumata tüvi ajas ta enese 
Jaagu ette sirgu, sammugi paigalt nihkumata, puuris 
oma tugevate ripsmete vahelt õhkuvad silmad Jaagu 
omadesse ja sähvatas: 

— Selle võtad sa maast üles, vanamees! 

— Kurr-rat! — kähises Jaak vastu. 

— Selle võtad sa üles!! — põrutas Kustas te- 
mast üle, 

Tööpere, kes asja algust tahtmatult pidanud pealt 
nägema, hakkas sõnatult õuest põllule valguma. 

Lauda poolt ruttas tülitsejate poole perenaise 
ärritatud kogu. 

Jaak surus enese veel ähvardavamalt Kustasele 
lähemale, nii et nad rind-rinnas ja nina-ninas peaaegu 
juba kinni, kui ei saanud oma paisuvast rinnast 
kuuldavale muud kui põlastava lällituse läbi nina 
juurde: 

— Hõhhh! 

Samal silmapilgul lükkas Kustase raudne käsi- 
vars ta enesest ettevaatlikult eemale: 

— Taltsuta ennast, vanamees, ma pole mõni 
koer! 

— Ja mina olen! — prahvatas Jaak vastu. — Kas 
mina olen su koer?! 

— Ole sa mis sa oled, aga tea, et ka mina olen 
midagi! 

— Kohioinas! 

— Minu pärast kas või see! Täkuks Aljaku litsi- 
turule ma sulle kindlasti ei hakka! 

— Ja niisama vähe kõlbad sa Tiltsi Liisi asja 
hautama! 

Kustas sülitas järsult läbi suitsupigiste ham- 
maste, pööras põlglikult selja ja astus teistele põllu 
poole järele, rasked sammud täis tüsedat erutust. 

Leena, kes selleks silmapilguks parajasti kohale 
jõudis, oli siin juba täiesti ülearune. 

Nüüd oli siis ka maailm lõpuks kuulnud, mis Vid- 
riku omadel üksteisele öelda. Rida muigavaid nägu- 
sid kandis ,,saladuse“ alguses Vidriku rukkipõllule, 
ja ei võinud takistada enam ükski vägi — seda sealt 
juba järgmiseks päevaks küladesse laiali valgumast. 

Mis edasi sünnib, oli Jaagule lähemal siimapilgul 
samuti selge: 

Kõik läheb, nagu ta minema peab! Ei ole Vidriku 
Jaagul nüüd enam ühtki sidet ega pidet, mis siin veel 
midagi juhtida aitaks. Kõla, mis — võib olla juba 
homme päev — viib Aljakule Vidriku õuel öeldu, ei 
kustuta enam inglidki taevas. Ja rumalam kui rumal 
oleks Jaak, kui ta veel unistada tahaks sellest, et kõige 
juhtunu järele ometi mingi imetegu võiks sündida, 

mis need kaks talu kõigest olnust hoolimata kunagi 
kokku liidaks. Ja nõnda siis — muudkui kriips peale 
kõigele, mis juba ligi kolm aastakümmet salamisi 
põues kantud! Parunipoja rusikahoop näkku jääb 
selleks, mis ta oli. Ja Vidriku selleks, mis ta on... 

— Saite nüüd kätte, mis tahtsite! — kuuldus 
perenaise haugutus Jaagu seljataga. See ärkas ainult 
esimesest silmapilklikust enesele aruandmisest ja ei 
vastanud midagi. Vaatas Leenale ainult kaeblikult 
otsa, nagu oleks kogemata purustanud mingi kõige 
kallima väärtuse, mille eest nüüd kannatlikult vastu 
peab võtma kõige karmimagi noomituse. 

— Toas ei võinud oma asju seletada, raisad! Ini- 
mestel poleks nagu häbi raasugi! 

Jah, nüüd taipas ka Jaak ise, kui pöörane see kõik 4 
olnud. Mis võis aga tema sinna parata? See hakkas 
ju juba eile õhtul, sellest ilmsüütu pisikesest kõne- 
lusest peretoas kruvipingi juures. Mis jäi seal siis 
üle? Seda ilma milletagi rahulikult ära kannatada, 
vaikides alla neelata, — no-noh! Siis poleks ju olnud 
Jaak enam Jaak, Vidriku peremees, kui ta oma kodus 
kätte annab voli enesele niiviisi näkku karata! 

Ja täna? Mis puutus see täna üldse Kustasesse? 
Nagu ei teaks ja tunneks Vidrikul igaüks juba am- 
must aega, missugune on Vidriku Jaak! Ainult kärsitu 
mõnikord, võib olla ka üleliiga, aga kelle küljest see 
tükki kisub. Tigedatelegi peremeestele ei keelata 
õigust teinekord sajatust sadada lasta sinna, kuhu teda 
vaja pole, sest püha Peetrus ütleb ju selgel sõnal: 
Teie, sulased, kuulake kõige kartusega oma inimeste 
sõna, ei mitte ükspäinis heade sõna, kes järele and- 
vaid, vaid ka tigedate sõnu! Vidriku Jaak pole aga 
ometi kellegi tige, ja siiski tuleb tema enese lihane 
poeg, kellelt kiri nõuab ainult alandlikku meelt, ning 
asub terve pere nähes ja kuuldes jultunult tema pead 
rõhuma! 

Ei, õigus olgu Jaagul, otse kohus — panna ham- 
mast hamba vastu! 

Aga kuidas seda Jaak endale praegu ei kinnita- 
nud, — mingi hirm, peaaegu kohkumine imbus te- 
masse kõige ees, mis sündinud. 

Seal ta nüüd läheb mööda põllupeenart, see töm- 
bak tüvi, ümmara, tõmmukskõrbenud näoga, tummalt 
ja endamisi nagu alati! — saatis Jaak Kustast mõne 
silmapilgu oma mõtetega, kuid polnud enam ei kõrve- 
tavat pilku kulmude all, ega ka seda kindlat rühti 
kehas, mis siis, kui nad seisid rind-rinnu siin õue- 
murul, kogu tööpere nähtaval ja kuuldaval. See Jaak, 
kes seisis siin praegu, oli ainult nagu vari veel endi- 
sest, lõdev ja löntske, kel vaja jõupingutust sellekski, 
et end siin veel püsti hoida... - 


Sealsamas leidis Jaak oma mõtte juba rabelevat 
* küsimuse ümber: kas pole see olnud üldse üks suur 
ja saatuslik eksitus, mis talle seniajani koguni teis- 
sugusena näidanud seda turjakat teekäijat Vidriku 
radadel? Sundinud teda pidama väikeseks ja väeti- 
maks enese kõrval, tuimaks ja tummaks, süngeks ja 
süttimatuks? Kust-mujalt kui Vidrikult ja Vidriku 
Jaakude põuepõhjast võis pärit olla see'gi, mis juba 
eile õhtul pani kohkumatult kõnelema selle kaua- 
vaikinud suu ja mis täna siin kõigi nähes ja kuuldes 7 
lõi lõpuks koguni Vidriku Jaagu enese, raskemalt ja 
otsustavamalt, kui ta seda iganes oleks aimata ja us- 
kuda võinud? Pikk rida aastaid pooltumma vaikimist 
— need selleks ehk olidki, et jõudu kokku hoida ot- 
sustavaks löögiks, kui seda kord vaja? 


Viivuks välgatasid meelde Leeni ja Peeter, nagu 7 
võrdluseks Kustase kõrvale, kuid kuidas sa võrdled 
neid lõpmatuid kaugusi! Need seal — nagu tükikene 
sinist, naeratavat taevast seal üleval, see siin aga — 
nagu lapp musta mulda siin all laaneserval, tõsist ja / 
tumma. Ei oleks neist seal kummastki asja olnud — 
astuda niiviisi Vidriku Jaagu ette, nagu astus siin 
Kustas, kummastki kurgust poleks võinud kuuldavale 
tulla niisugust häält, nagu kõmises äkitselt siin, ja 
kummagi käsivars poleks suutnud Vidriku Jaaku 

enesest eemale nihutada nii, nagu see teraskang siin 
õuemurul. 

Ja kuidas nüüd kõik ka ei olnud, — esimest korda 
tundis Jaak, nagu seisaks Kustas Vidriku jaoks isegi 
kõrgemal neist kahest võrdluskujust seal eemal. Just 


niisugused on nad Vidrikul alati olnud, niisuguseid 


läheb siia vaja ka edaspidi. 

Ei olnud Jaak vahepeal tähelegi pannud, kuidas 
see kõik sündis, aga nii see nüüd oli, et ta polnudki 
enam õues, vaid leidis enese juba Vidriku peretoast, 
käes must, läikiv tubakakarp, mille paisanud rusikaga 
Kustase näppude vahelt. Astus sellega akna juurde, 


“täitis ta oma enese tubakatagavarast uuesti, läks köögi 


uksele ja hõikas: 

— Elsa, säh, võta vii see Kustasele! 

Ise aga kõmpis raskete sammudega tagakamb- 
risse, peatus silmapilgu akna all, kust paistis üle karja- 
kopli võsastiku Aljaku, ohkas, ja kadus siis jällegi 
kapi taha. 

Siin selili sängis lamades puuris Jaagu pilk kaua 
aega lae pruunikskõrbenud laudu näo kohal. 

Siia oli ta nagu kirjutatudki, kõik see, mis huu- 
ganud nii palju pikki ja halle aastaid Vidriku Jaakude 
kõrgete otsaesiste all. Sel karedal hööveldamata pin- 
nal oli kindlasti ära käinud iga meel ja mõte, mis juh- 
tinud Vidrikute tööd ja tegu ligi seitsekümmend aas- 
tat järgimööda. Iga kavatsus oli siin läbi kaalutud, iga 
mõtet veeretatud sadat ja tuhandet kanti, enne kui ta 
teoks sai kõiges selles, millest tuntakse praegu Vidri- 
kut ja tema kanget ning töökarget sugukonda. 

Siinsamas oli Jaagu peas haudunud ka see, mis 
nüüd alles hilja-aegu prahvatades puruks pragunes. 

— Rauhh... rauhh, rauhh... rauhh, rauhh... 
rauhh! — kostis eemalt rukkipõllult, sekka alatine 
luiskamishelin, isesugune igal niitjal ja igal vikatil. 

Kuipalju heledat lusti ja virget värskust on Vid- 
rikul kuulda olnud selles korduvas töökõnes aastast 
aastasse, suvest Suvesse. 

Nüüd aga — e, oleks kõndinud üle 
lase välja, tagudes kondiste sõrmedega oma kõ 
vat surmakella.. Ei ainustki hüüet ega limit 2 
ega kilkamist töö kestel! A 3 
Keset neid mõtteid hakkas Vidriku peren 
äkki tunne, nagu tumeneks päev keset ärkavat 
mikut ja nagu mattuksid kõnelevad laelauad jä 
paksema ning paksema virvenduse taha. 
Ta äigas käeseljaga üle silmade ja tundis, et käsi 
jäi niiskeks... * 

Kulus päevi, enne kui Jaak enesest üle sai. 

Käis küll põllul ja oli töös, kuid kõneles harva. 
Liikus tummalt ja taltsalt, peaaegu nagu Kustaski. 
Otsekui oleks tal piinlik olnud teiste kuuldes kõve- 
mini häält teha. A 

- Varsti aga virgus ta uuesti, ning juba oli Vidriku 
peremehelt uuesti kuulda valjemat kõnet ja käsku. 
Mida päev edasi, seda julgemaks see muutus. Kan- 

-natas viimaks jälle Kustasegi lähedust, millest mitu 

päeva trotslikult hoidunud. 
dr Siis tuli see saatuslik pühapäev ja lõi kõik uuesti 

- segi. 

Nii harva kui seda ka juhtus, — sel pühapäeva 
i t - hommikul oli Kustas kodust välja läinud, kiriku poole, 
nagu ütles. 

Veeres aga päev ja jõudis õhtu, Kustast ei tulnud. 

Esimene hädaldaja kodus oli Leena, kelle süda 
läks raskeks juba siis, kui lehmad õhtupoolikul kop- 
Jisse saatis. 

Ei olnud ette tulnud veel ainustki korda, et Kus- 
tase pühapäevane üksinda väljasolek oleks viibinud 
kauemini. Kuid nüüd — päev juba veerul ja Kustast 
ikka veel kuskilgi! Peab see küll koht olema, kuhu 
| ta nõnda kauaks kaotsi jääb! Läks ehk vast Lepiku- 
külla, kus kuuldi peetavat õhtupoolikul simmanit? 
Kuid kodust läbi on sinna ju otsem. Ja kunas ta 

ennegi Lepikukülas simmanis käind! Jäi ehk kõrtsi? 


Nii kauaks! Pole Kustas seal istunud tundisidki, veel 
vähem laaberdas ta seal pika suvise pühapäeva maha. 
Ega pole ta mõni Ripsiku Päss või Kiivati Taavet, 
kes enam tulema pääse, kui jalad korra üle läve sisse 
poetavad. / 

— Häda sul teda veel nipi otsa võtta või? — 
tõreles Jaak alguses Leena hädalduste puhul ja lisas 
sapiselt: — Kust minagi's pean teadma, kus ta tol- 
gendab! Võib olla läks Tiltsile peenikese peretütre 
tissi käperdama. Joosed sinna järele või?! 

Pikapeale lõi aga temagi nägu tõsisemaks. Ja kui 
vajus metsavarju viimane päikseserv ning Kustast 
ikka veel polnud, siis ei püsinud Jaak lõpuks enam 
sammugi paigal. Keerles õues ja peatus väraval, seisa- 
tas ukse ees ja kibeles aida veeres, toppis ühe piibu- 
täie tubakat teise järele ja keerles lõpuks siin-seal 
nagu poolemeelne. 

— Läheks Laupa poole natike vaatama? — lau- 
sus Leena, silmad hämarikus küsivalt ärevil. 

— Taga paremaks! Ei tea kuhu sa joosed! Oleks 
veel et laps või!... — tõreles aga Jaak hurjutavalt 
vastu. 

Kuid lähemal silmapilgul oli tal eneselgi juba 
kaabu peas ja kuub seljas ning takistuseks paistis ai- 
nult see, kuhu poole sammu seada. 

Õhtu oli vaikne, kuulutas vist vihma. Hääled 
eemalt kajasid nagu oma õue-aia taga. Igast kaarest 
ja kandist ulatus neid täna Vidrikule kokku. Lepi- 
kuküla simmanigi lõõtsapill eemalt metsa tagant kõlas 
nii kõrva juures, et lase või tants lahti siinsamas. 

Aljakule veeres vanker Laupa poolt. Pidi seal 
küll lustakas koorem olema, et kära ja kisa, laulu ja 
laaberdamist kõik kohad kubinal täis. Mehed — 
naiste hääli polnud kuulda — nähtavasti kõik tüsedas 
tuuris, ,,kuradid“ karja kaupa ees ja taga, justkui oleks 
Lõmpsi Märt pärast vallavanemaks olemist siia Aljaku 
tänavale äkitselt lahti lastud. 

x — Lõmpsi Märt! — sähvas Jaagule kõhevil kuu- 
latama jäädes äkitselt mõttesse. — Viimati ehk 
ongi?... Niisugust kõma kuuldud ju varemaltki, et 
Sassil Aljaku poole asja... Nüüd — võib olla — Al- 
jaku omadel ehk nina Vidriku poole viltu ja Lõmpsi 
Märt oma Sassiga kohe parajat aega peos hoidma! 

Kuid enne kui kõrv oleks midagi selgeks saanud, 
kadusid kriiskavad kõlad juba tuppa. 

— Ega vist ikki ei ole, — püüdis Jaak ennast 
rahustada. — Ega see siis ometi nõnna ruttu!... 
See oli ju alles teisipäeval, see jõhker ütlemine Vid- 
riku ukse ees, aga kust see siis kõik niipea juba 
Lõmpsile... Paar päeva enne seda oli ju Mõimaru 
Kaarlil veel koguni teine jutt... Tea, kas Aljakulgi 
veel midagi teada?... Või kas seal üldsegi sellest 
tähele pannakse?! Pahanduseasi, selles võib ju iga- 
ühel mõni rumal sõna ripatuda, kes seda's omast käest 
ei tea! Saab's nihukesest asjast kohe nii kõvasti kinni 
hakata ja purjed rapsu pealt teisale pöörata! 

Ning Jaagu rahutus vabanes silmapilguks Alja- 
kult ja pöördus uuesti Kustasele: — Päris imelik, 
tõesti! Ilma kellelegi ütlemata ja nõnna kaua!... 

Kuid — oota!... Põle ju see'gi nii võimata, et 
ehk koguni Kustas?!... Akkas ehk häbi või hirm, võt- 
tis aru pähe ja — ajab Aljakul asjad nüüd joonde, 
enne kui kurjad keeled suudavad kanda sinna ühtegi 
kõrvatut kõnet! Leidis, et ei kõlba oma enese isaga 
jonnima hakata — ja tahab nüüd lepituseks valmis- 
tada üllatuse?... Mis sääl's imelikku... ainult see 
ülbe ütlemine Juula kohta... sõna, mida ei usu ta 
isegi. Tõepoolest, kuhu on see's ärä märgitud, et 
Juula on sihuke?... Küla kõlvatu kõla — ja muud 
mitte midagi!... Või nagu mujal märk mätta pääle 
jääks, kus keegi kunagi istunud! 

Oi, vaat siis alles hakkaks Vidrikul pidu! Ei 
tunneks siis tuleval aastal enam keegi seda iganend 
mäeküngast keset talu. Vähemalt neljale uuele hoo- 
nele paneks sügisel aluse! Sirgeid pedajapuid laane- 

serval oma maa peal küllalt, kive alusmüürideks 
nõndasamuti, ainult tellis- ja katusekivid häärberi 
jaoks tuleks osta, puu- ja müüritöö mehed maksta. 
Aga küllap Vidriku Jaak saab toime sellegagi. Vana 
tagavaragi jätkub, kuid tänavused linad toovad sellele 
tüsedat täiendust ja — kes keelab järgmisel aastal 
veelgi laiendamast linapõlde? 

Otse ootamatut hoogu sai Jaagus jälle mõte tule-, 
vasest uuest Vidrikust, mis pole küll mõis, kuid kõl- 
bab julgesti mõisa kõrvale. Ka Vidriku Jaak ei ole 
parun, — aga pole vaja silmi maha lüüa enam ühegi 
paruni ees sellel, kes juba ainsa põlve jooksul on nii- 
suguse asjaga toime saanud. Tulgu siis näole Laupa 
parun, kõnelgu küla ja imestagu inimesed. Ja irvi- 
tagu ka Lõmpsi Märt veel, kui tal on suud ja sü- 
dant!... 

Siin katkestati äkitselt Vidriku Jaagu mõnulev 
mõte, sest uuesti tekkis kriiskavaid hääli Aljaku õue. 


Ei, Aljaku peremees see ei ole! Sulane Ants kah 
mitte. Ja Kustas — mitte ligikaudugi. 


Pilv pettumust käis Jaagu näost üle. 


Ja siis võis kõrv Aljaku õuelt seletada otse ime- 
selgelt: 

— Sa elune kurat! Keda tema ennast arvab õige 
olevat?! Teeb ausatel inimestel suud ja silmad täis 
ja siis veel suurustab!... Sai aga kurrat selle eest = 
kah! Nagu molkus mõmises viimati veel nurgas, pea 
otsas nagu löma!... 

— Annud ikki rajakule nii, et oleks jäänd! 


— Mess, kurrat! Kus sa sellega! Tee veel saata- 
nale seda haad, et ei saa ta üle änäm irvitadagi!... 
Ega aeg veel õhtul pole. Tühjenda turg tänaseks, 
pole edespidi änäm ivakestki. Las kosub, küll kohit- 7 
seme ta kondid edespidi uuesti. ,,Kohioinas!“ — 
kurat, on ikki teinekord saatana sahvtikas mees, see 
Jaak! 

— Ega's ta's muidu enesest arva, et aeg juba pa- 
runiks saada! Närakas, niisugune, — jõua omale talu 

pääle kotikanga sugagi saada! Käiakse veel seda kah 
küla mööda kerjamas! 

Soo, nüüd oli siis selge, sest polnud enam mingi- 
sugust kahtlust: need, kes Aljaku õuel niiviisi sele- 
tasid, olid Lõmpsi Märt ja Aljaku perenaine Eva. 


Rohkem enam ei kuulatatud ega kuuldud, sest 
need viimasedki sõnad ulatusid Jaagu kõrvu alles 


poolest tänavast Laupa poole, Leena lõõtsutades tema 


kannul. Ei küsinud üks ühelt ega teine teiselt, kuhu 
keegi tormab, vaid mõlemal huugas pääs ainult üks 
mõte: Rutemini!.. Rutemini!... Rutemini!... Rind 


'katkemas kannatusest, põlved põdurad põrutusest, mis 


rabanud mõlemate meeli — nii kohtas neid teel Rip- 
siku Päss, seal, kust pöörab tänav maanteelt Vidriku 
poole, ja vaakus vahkatades: 

— Ega maksagi ilma obeseta... Ma lähän panen 
kohe obese kinni ja litsun teile järele... No küll on 
ikki kuradi inimesea niisugused!... 

— Kus ta on? — rabas Jaak küsida, nagu oleks 
asi ise mõlemale juba otsast lõpuni selge, ja ruttas 
peatamatult Pässust mööda. 

— Tagakambris ikki!... Taavet jäi kah juurde... 
Need on ju elajad, mitte inimesed!... — kostsid Pässu 
viimased sõnad Jaagule juba eemalt videvikust. “ 

— Kasta ikki elus veel ongi? — hädaldas pere- 
naise vabisev hääl Pässust möödudes. 


— Elus, elus! Teised said enne vahele! — jul- 
gustas Päss trööstivalt ja peatumatult jätkasid kõik 
kolm kärsitult oma teed, üks ühele ja kaks teisele 
poole. 

Laupa kõrtsi juurde jõudis Vidrikute paar ammu 
enne seda, kui Päss neile hobuse ja vankriga järele 
köögi — kõrtsimehe tagakambrisse. Kustas lamas koi- 
kul, mis toodud kõrvalt suuremast kambrist, kus ööbi- 
sid harilikult ülepäeva joodikud, ja oigas tasakesi. Pea 
ümber kohmakas mähis, tükati plekiline läbinõrgu- 

nud verest. Pahem silm vaatas väsinult lakke, parem 
kaetud sidemega, mis mattis ka parema põsenuki. 

Peale Taaveti olid Tiltsi peremees ja perepoeg 
ainukesed, kes seisatasid koiku ees ja võisid Vidriku 
paarile Taaveti seletust asja kohta täiendada. 

— Põle see kellegi muu kui Lõmpsi Märdi töö 
puha! — alustas Taavet. — Just nagu ei oleks nähtud, , 
kudas Kabuli küla poistega ninapidi koos oldi, enne 
kui see hakkas. Iga mees sai sellest aru. Ja oleksveel 
midagi asja olnud või kedagi! Heast peast muudkui 
tikuvad nina alla ja hakkavad nääksuma: Näe, sähh, 
Vidriku paruni poeg kah siin! Teine jälle: Tää, mi- 
hande see paruni pass õige peaks olema?! Üks tark 
hõikab, et küllap vist ikki roheline, teine ,,targem“ 
jälle nähvab vahele: E-heh, või roheline, põle jälle 
ühtegi roheline, kollane ikki, päris koirohu kollane! 
Niiviisi muudkui sirtsuvad ja särtsuvad teise ümber. 
Kõige rohkem a'as nende inge täis vist see, et Kustas 
nendest väljagi ei teinud, nagu ei võtaks ta aimatagi, 
et õrritused temale määratud! Aga kus nemad sel- 
lega! Muudkui norivad aga edasi, nokitsevad ühte- 
pidi ja nakitsevad teisipidi. Ei tea, kas nad siiski 
oleksid ta'st jagu saanud, aga seal tuli see kuradi 
Plärtsu-Karla! Omal silmad jõllis peas, täis kui tara- 
kan, aga mis sa teed: suuke teisel risti nina all ja 
muudkui kääksub: Aga kes teab, missugune pass on 
kohidel?... Ah sa mu meie! Hädavaevalt oli ta selle 
sõna suust saanud, kui oigas juba seina-ääres siruli. 
»Vaat niisugune!“ — sähvatas Kustas ja pani talle ja- 
laga niisuguse põõna ribide vahele, et ei teadnud enam 
kui vana ta on! No jah, ja sealt see siis tuligi. Kuri 
teab, kust nad kõik välja kargasid, aga tosin tükki oli 
neid vähemalt, kui nad kõik Kustasele korraga kraesse 
sadasid. Oli küll meest vastas mitme eest: ühe vää- 
nas selili, teise külili, kolmandale äigas rusikaga ja 
neljandale andis küünarnukiga, aga mis sa's üksinda 
ikki nii suurele hulgale... Põleks nad ka maa peal 
temast jagu saanud, kui oleks vähegi oldud inimese- 
moodi. Aga kus Kabuli poisid! Nii kui näevad, et 

juba peenikene peos, siis muudkui pingid ja pudelid 
platsi. Mine tea, mis veel oleksid võtnud teha, kui 
mitte kõrtsimees ise oma sulasega ja Tiltsi mehed 
õigel ajal jaole põleks saand! 

— Kuule nüüd hullukarja! Ega's või ometi lasta 
ära tappa inimest. Üks virutab pingiotsaga rindu, 
teine pudeliga pähe, ja jätmisest enam mitte asjagi! 
— täiendas nüüd Tiltsi Madis omakorda. 

— Ma mõtlen ikki seda Aljaku vanameest, — 
lisas Tiltsi Jaan. — Vahib suu ammuli peas ja ei tee 
väljagi sellest, et ennast liigutada! 

— Kurjavaimu veel kõnelda! — siunas Taavet 
uuesti. — Vaat' ikki, et veel isi Kabala kaabakutele 
appi põleks karanud. Ei usu mina ilmaski, et tema 
käed sellest asjast puhtad. Eks nad olnud kõik sääl 
üheskoos Lõmpsi Märdi laualised! 

Vahepeal oli Leena, kummargile koiku kohal, 
kõnelda saanud ka Kustasega. Kas ta kuulebki, et ka 
Leena ja Jaak juba siin? Kas tunneb tahtmist mil- 
legi järgi? Kas on kuskilt veel valus? Või on ase ehk 
halb? Peaalune madal või kõrge? Jaluts liiga kaugel 
või lähedal? 

Terve rodu küsimusi sadasid üksteise järele, ilma 
et oleks vastust ära oodatud ühelegi. Kuni viimaks 
Kustas ise need lõpetas, lausudes läbi valu: 

— Ah jätke nüüd ometi! 

Jaak — see ainult vaikis, seistes koiku ees nagu 
post, üksisilmi peatudes Kustasel. Ei tunnud ta muud 
kui ainult seda, kuidas ühe ja teise sõna puhul mingi 
külm värin ta keha läbistas, kord südame ümbert 
laiali surisedes, sealsamas end sinna jälle kokku mäh- 
kides, nagu oleks ta tahtnud sinna kaitset kududa, et 
ei juhtuks midagi halba. 

Ometi juhtus selles värisevas vaikuses veel mi- 
dagi muudki: s 

Nagu mingi suur lepitus sündis silmapilkudel, kui 
kõnelesid Päss, Jaan ja Madis. Ei ainustki ettehei- 
det, ainustki hukkamõistmist valminud Jaagu mõttes 

Kustase kohta, kui kuulis, kuidas see kõik olnud ja 

läinud. Ei süüdimõistmist isegi Aljaku vanamehe 

kohta, et see Kustasele appi ei läinud, vaid istus < 
Lõmpsi Märdi lauas ja vaatas muiates (Jaagu silme 
ette tuli Jaani sõnu jälgides selgesti, kuidas Aljaku 
vanamees muigas) pealt, kuidas Kustasel pea pude- 
liga puruks löödi ning kuidas ta rind pingiotsaga 
vastu seina litsuti. Jaak teadis ja tundis: tal oleks 2 
isegi häbi olnud, kui oleks kuulnud, et keegi Lõmpsi 
Märdi lauast on läinud Kustasele appi, olgu seekes 7 
tahes! Kahju ainult, et Vidriku Jaaku ennast kohal 
ei olnud, kui need pruunid krobelised käed, mis leba- 
sid praegu vaheliti sõrmil üle vintsutatud rinna, neile 
kaabakatele näitasid, et kogu Laupa kõrtsi kohta ei 
leidu rusikat, mida Vidriku omadele vastu panna. Kül- 


lap oleksid siis näha saanud, et ei aita pred ega i 
pingidki! 


ees pudenes lause: 
— Seda saadakse, kui kõrtsist koju ei tulda! — 
siis plavhatas Jaagu silmis niisugune leek, et Leenz 
sellest otse kuum juga üle käis: ] 
— Mis sina's tahtsid? Et Kustas oleks plehki 
pistnud nende närude eest?! 


— Ei nüüd mina midagi, aga.. 


Silmapilk sõnatust tekkis tuppa. 


Jaak vaatas ja jõudis otsusele, et ega polegi see 
nii nalja-asi. Ei lamaks see siin niiviisi koikul, kui 


peaga võib olla, kui kord juba pudelid platsis. Mine 
tea, kuidas on rinnagagi, kui juba kõrtsi pingid selle 
muljumiseks appi võetud! 

Siit valmis otsus, mille teatas teistele kohe, kali 
Pässu lõõtsutav kogu kõrtsikambri uksele ilmus: 

— Ega siis kedagi: muudkui vankrile ja vaksa- 
lisse. Neli versta jalg-jalalt minna ja ainult tundi 
poolteist veel aega. 

Arvasid teisedki, et nii on julgem. Ainult Leena 
kahtles: 


— Kui viimati sõit alba ei tee? 

— Taga paremaks ikki! 

— Saab viimati põrutada või... 

— Eitea mis siis sina oma aruga?... 


Leenal polnudki midagi mõelda, sest seda ta pa- 
luda ei julgenud, et oleks linna kaasa võinud minna 
temagi... 

11. 


Kustase tervis kosus varsti, kuid verine pühapäev 
Laupa kõrtsis andis keeltele kõnet veel kauaks. Juba 
kõrtsis eneseski ei läinud paari nädala jooksul, mil 
Kustas linnas ravitsemisel, peaaegu päevagi, kui 
kõrtsimees terve loo uuesti otsast lõpuni pidi ette 
korrutama niisugusele külalisele, kes seda ise ei olnud 
näinud. Uuesti, ja ikka jälle uuesti. 

Kuhu poole hoidis kõrtsimees ise, ei mõistatanud 
aga keegi, sest see oli mees, kes igale jutustajale tasa 
ja targu püüdis juhatada ainult kuldset keskteed. 
Sattus keegi, kes kurjustas Kabuli omade peale, siis 
hargnes kõrtsimehe kõne harilikult nii, et liiga rap- 
sakas ja äge olnud just Kustas: —= 

— Ega see põle ju ka nõnnasama: sedasi ikki 
teise inimese kohta ära öelda, kust sa's saad seda ea- 
meelega välja kannatada! Eks igaüks aja oma jonni. 

— Seda'nd küll, aga pannud siis mees mehe 
vastu! Nõndaviisi terve karjaga aga ühe kallale... 

— Jaa, noh... Kust sa's võtad parajat meest 
sihuksele karule: see väänaks ju vana Koljati enesegi 
kõverasse, kui ette satub! 

— Ja mis nad's pudelite ja pinkidega!... Jäänd 
vähemalt rusikate juure, oleks olnd ikki nagu ausam. 
Pealegi veel, kui sedasi ulgakesi... 

— Põleks nemad talle rusikatega jaolegi saand! 

— Aga mis see Lõmpsi Märt ja Aljaku vana siis 
isi?... Astund nemad platsi, kui leidsid, et neile 
haiget tehtud. Või kaevanud kohtusse!... 

— Kohtuga mõni kunagi kah tõde kätte saand!... 
Ea ahukaat, kes paraja noosi saab, teeb sulle niisuguse 
selge asja segaseks, et oi-oi-oi! 
A Ning pika keerutamise peale lõppes viimaks jutu- 
õng: 

— Jah, võta kinni nende asja. Aga ega kakle- 
misegagi õigust kätte saa! 


— Ekstaole: ise teevad, ise tembivad!... Aga 
südant on sel Kustasel ikki küllalt: jätnud esimene 
oop andmata, oleks ehk terve asi teisiti... Nüüd 


võta tühja tüli veel mitmeks-setmeks ajaks! 

Sealsamas juhtus mõni teine, kes kuulmise järgi 
kuri Kustase peale, ja siis jälle kõrtsimees korraga 
koguni teine: 

— Ja mis sa ka's ikki, kui sihuke kajakatekari 
korraga õrritades kannul!... 

— Kannul mis kannul, aga kes käseb's sedaviisi 
teotada! Mees pealegi! 

— Kust seda teotustki tead... Kõneleb küla 


-nõndasama kui Kustaski. 


— Küla on küla, kes külale ikki kallale kargab, 
aga näe — Kustasele tehti ikki ärä, nii et mitmeks 
nädalaks aietada! 

— Mis viga sedasi ärä teha, kui potid-plangud 
lagipähä lõhki lüüakse! 

— Põle kedagi: kulub neile päris ärä. Poeg 
nõndasama suurusest ull nagu vanagi, saavad natike 
õpetust ja kõlbavad ehk viimaks veel inimeste sekka. 
Seniajani ninad püsti, nagu mõnel... ei tea kellel. 

— Lärmab see Lõmpsi Märt veel rohkemgi kui 
Vidriku Jaak! 

— Eks kolkigu teda kah, kellel sest ädä! 

— Kui ta nurgas kükitab! Eks astunud Kabuli- 
poiste asemel Kustasele isi kannale!... Õlle eest 
kaabakaid kaubelda — ega see kah midagi! 

— Üks tööta ikki, olgu tegija kes tahes. 

— Ja mis ahukaadiks see Lõmpsi Märt siis Al- 
jaku vanale?! 


91 


POTI" 


— Lõmpsi Märt!... Eks ta ole sedasama, mis 
Tiltsi rahvas Kustaselegi. 

— Ah et tütred või? 

— Küllap vis mudugi, mis muud's. A 

— Kuram: selle va tühja pärast veel sihukest 
tüli! 

Tuli aga Lõmpsi Märt ise kõrtsi, siis oli kõrtsi: 
mehe suu nagu sukk, ei sõnakest ühele ega teisele 
poole. Ainult irvitas endamisi, kui Märdi mahlakas 
suurustamine kõhu mõnikord kõverile koolutas. 4 

— Sa elune saatan!... Omal asi nii, et ei saa 
vinnagi vindi peale, ja tema teab ka midagi litsist või 
litsiturust!... Kurradi nahk!... Omal sõna su t 
nagu kangiga välja kaalu, aga näe: teotamiseks te - 
jat küllalt!... Ja sihukest sirbi-surkast tahtis vz 
mees kord veel Aljaku väimeest teha!.. i 


pobulit juba kokku saand... | 
Juhtus ükskord ka nõndaviisi, et a kõrtsist 3 


hõikas nii, et alevik akti 
— Hei, parun, he-heii! Kas pojale linnas u 16 
vants juba külge keerutatud?! 
Muidugi ei jäänud see Jaagule kuulmata, ei, ' vaid 
paisutas pähe niisuguse verekoorma, et kõrvad silma- 


Ei, Jaak teadis selgemini kui selgesti, et see on 
kott Sest oleks ta sel silmapilgul oma märats 


olnud, mis Märt ütleb; ta oleks kõrtsilistele aind 
irvitanud ja räusanud: 
— Kas on keegi kuulnud, kui Lõmpsi Märt Vid- 
riku Jaagu nime suhu võttis? Kas on? Muidugi ei 
ole! Hee, kurat, ei ole! 
Ja kui siis Jaak nagu sisseveetud koer, saba sor- 

gus, kõrtsi ukse vahelt välja poleks pugenud, vaid 
Märdile ikka veel heast peast liiga teinud, siis oleks 
see kindlasti ,,seaduse ja õiguse nimel“ — nagu kõlas 
tema kätteõpitud sõna vallavanema päevilt — kohtu- 
laua ees selgeks teha lasknud, et Vidriku Jaak on 
Laupa kõrtsis ilma mingi põhjuseta rahulikule talu- 
pojale Lõmpsi Märdile ülekohtuselt ja seadusevasta- 
selt käsitsi kallale tunginud ning teda teoga haavanud. 

Just nii, kindlasti nii oleks seda asja seletanud 
Lõmpsi Märt, ja sellepärast ei leidnudki Jaak seekord 
midagi targemat kui hambaid kiristades hobusele 
piitsa anda ning kõrvale vaatamata kõrtsist mööda 
kihutada. 

Hoolimata sellest, et Märdil jälle räuskamist 
küllalt: 

— Irm akkas, kuradilt Kas nägite, kudas tal 
irm akkas?! Põle vaja peeretadagi — ja juba püksis! 
Heehh, kurradi vintskeks meheks jäänd see Vidriku 
parun! Piirimeest Sassile enam mitte ollagi! 

See viimane oli teiseks suuremaks uudiseks, mis 
külad viimastel päevadel kihevil hoidnud. Nagu kaja 
mööda ilma oli see laiali lennanud, niipea kui Lõmpsi 
Sass Aljaku Juulaga kirikumäel sai ära käia, kustudes 
alles sinna, kus Lõmpsit, Aljakut ja Vidrikut enam 
ei tuntud. 

Lõmpsi Sass ja Aljaku Juula! Taevas seda teab, 
mis Juulale küll arusse läind! Olgu see Sass, mis ta 
on, aga Juula oleks küll miniaks kõlvanud paremale 
mehele kui seda on Lõmpsi Märt! Oleks olnud veel 
siis, kui Märt alles vallavanem. Suure suuga ta oli ju 
siiski, aga muidu ikka koguni teine mees. Kõlbas 
veel kindlasti mõistlikkude sekka ja oskas kõrtsiski 
parajamat piiri pidada kui praegu. 

Nii otsustasid ühed. Teised aga teadsid tõendada, 
et Märt on Märt ja Sass on Sass! Mis saab Sass 
sinna parata, et Märt vanas eas roopast välja läind? 
Ei saa tema endale ometi uut isa valida, nagu vald 
uue vallavanema Lõmpsi Märdi asemele. Selleks ta 
ju naise võtabki, et Lõmpsilt minema pääseda ja oma 

ulu alla saada. Mees sirge kui osi, alles kevadel kroo- 
nust tulnud, karske ja korralik, nagu neid küla pealt 
tulega otsida. Lõhub tööd mitme mehe eest ja võtab 
kaare poolteist korda nii laia kui teised. 

Kuid sellega olid kõik ühteviisi päri, et olgu kui- 
das ta on, aga Vidriku Jaagule on see pähkel küll 
kindlasti rohkem kui kõva. Kui ta selles ainult oma 
hambaid ei murra! Sassiga võiks ju läbi saada, nii et 
midagi, aga Märt: küllap see juba oskab hoida, et 
terve talu Vidriku vastu ärevil. Küllap elab teine 
edaspidi miniakodus veel rohkem kui Lõmpsil, sest 
mis tal nüüd viga vimmamehe piiri peal kükitamas 
käia... A 

Ja tõsi: Vidriku Jaak — asjast kuulda saades — 
ei mõelnud tõesti millegi muu kui ainult selle peale, 
sest Aljaku rahvas oli ta oma läbikäidavate hulgast 
maha kustutanud juba kahe nädala eest. Nii oli talle 
täiesti ükskõik, kellele läheb keegi Aljaku Juula, kelle 
päralt on talu Vidriku lõunapiiril, või kes tema võtab. 
Ainult — kui poleks olnud see Lõmpsilt! Nüüd 
aga 


Jaak ei mõelnudki siit enam edasi, sest iga mõte 
oli siin asjatu. Muudkui võta vastu mis tulemas, 
pigista hambad risti ja süda rinnakontide vahele 
kõverasse ning oota! Oota ja vaata, kuidas hakkab 
saasta sadama Aljaku poolt ning kuidas kogu kitsas 
küla kogub pikapeale täis Lõmpsi Märdi raisa-haisu! 
Ja siin siis peab Vidriku Jaak veel elama? Sellelt- 
samalt maanteelt siia sisse pöörama, kus talle igal 
päeval ja ööl irvitades võib vastu tulla Lõmpsi Märt. 

Need kõik olid asjad, mis Jaagu pea pahura hoid- 
sid kuni selle silmapilguni, mil ta linna sõitis Kustast 
haigemajast ära tooma ja uulitsal juhtumisi kokku 
sattus Parve Pärnaga, vana tuttavaga, kes linnas pike- 
mat aega äri ajades endale kokku saanud juba üsna 
kopsaka varanduse. Esimestel silmapilkudel polnud 
tema sõnadel Jaagu kohta midagi iseäralist: 

— Ennäe, Vidriku vana kah jälle näha. Tere siis 
ometi! 

— Etsa vaata, jumalime! Noh, kuidas siis käsi 
käib ka? 

— Võiks paremini minna. 

— Soo-oh, või paremini. Justkui poleks veel läi- 
nud küllalt. Meie pool kõneldakse ikki, et paremini 
ei saa'gi änäm minna kui Parve Pärnal. Mehel linn 
maid ja maju täis, ostab ja müüb neid, nagu laadavene 
sibulaid. 

— Või sibulaid! Vaevalt pool tosinat ikka alles 
ongi — ja juba sibulaid!... Heh, kuramus, oleks 
mul ainult lusti maa poole, võtaks ja teeks alles ilusa 
sniti! 

— Etsakuule. Eitea, mis see's on? Või on ehk 
veel saladus? 

— Eks ta nüüd natukene ikka ole kah, aga... 
Tule õige, vennas, ja astume mõneks minutiks Sultsi 
poole sisse, võib olla kõnelen pehmema keelega sulle 
ehk veel äragi. Ainult aga — kui sõna annad, et 
pidada oskad! 

— Toh-hoh, kas päris kolmainuse ees või? 

Jutt näis arenevat juba sinnapoole, mis Jaagu suu 
muhevile tõmbas. Mehed astusid muiates restorani 
ja võtsid platsi oma-ette kabinetti, kuhu — nagu 
kõlas Parve Pärna käsk — neid segama ei tohi pää- 
seda mitte keegi. See salapärasus tõmbas Jaagu mee- 
led ja mõtted veelgi rohkem pinevile. Seda enam, 
kui Pärn pihtima asus: 

— Kuule, vennas, ütle mulle õige puhtast süda- 
mest ära: palju sa seda va nadi juba kokku ajada oled 
osanud? 

See oli üks neist küsimustest, millise esitajale 
Jaak oma viimaste nädalate tujus ja olemises igale 
teisele mehele kõige lihtsamal kombel selja oleks 
pööranud ja vastanud: 

— Mis sinul sellega asja! 

Ka Pärn'gi nähtavasti aimas, et asi nii lihtsal 
viisil ettelaotuna Jaagule vast vastumeelt võiks olla, 
ja lisas sellepärast kärmesti: 

— Ärasa arva, et ma seda niisama uudishimust... 

Oleme lapsepõlves ühel kraavikaldal mänginud ja ühe 
kivi kukil kepsu löönud, sellepärast: ole avalik! Mul 
on sinuga üks mõte. 

Aga tee mis sa teed, kuidagi ei saanud Jaak 
sõnale, et kõikide kaartidega siin korraga lagedale 
tulla. Vastas sellepärast ainult ääri-veeri mööda, et 
eks teda ole aastate jooksul ka kogutud, aga kulunud 
on teda nõndasamuti, lastekoolitamine ja kohaostmine, j 
üks ja teine asi, nõnda ja niisama. A 

— Kuule, ütle mulle õige, mis jaoks sa selle Ala- 
Vidriku päris ostsid? 

Jälle üks ebameeldiv küsimus Jaagule, ja min 2 (l 
tea, kuidas veel oleks läinud, kui Pärn samas Kole 
poleks juurde lisanud: 

— Parem asunud otsekohe juba mõisa kallale! 

Nüüd ei olnud Jaagul enam muud, kui aid 
suure häälega naerma. Sest — milleks muuks Parve 
Pärn niisuguse asjaga võis tullagi! Vidriku Jaak j ja M 
mõisa! Ega's need mõisad ometi seened pole, et 
muudkui võta ja nopi tee äärest. Kus neid siis õige 
nii laokil, et muudkui otsekohe kallale?! 

Kuid Parve Pärn — Jaagu. üllatuseks — ei mõel- 
nudki asja ainult naeruks jätta, vaid asus selle juurde 
päris tõsiselt. Olevat nii küll tõepoolest, et ega neile 
al ka ligi ei pääse, sest saksad kardavad md kui 


ääri-veeri mööda juba jaole sest Mõisnikud po 
vat ju kõik kah ühe vitsaga löödud, tülisid ja kibe- 
dusi neil omavahel nõndasama nagu muudelgi. Ning 
selle tõttu olevatki tema ühel parajal võimalusel praegu 
just otsa peal. Keegi poolpankrotis mõisnik, kellele -K 
seisusekaaslased tema oma tundmise järgi ühte j 5 
teist ülekohut teinud, olevat valmis päris kiuste oma 
mõisa minna laskma mõne eestlase kätte, kui leidub 
mõni ostja. Pärn on mõelnud selle peale kord ise, 
kuid milleks see ikkagi, kui põllumeest temast nii- 
kuinii ei tule. Selle asjaga aga äri ajada — pole kah 
tolku: sakstele tagasi müüa ei taha, siis võiks tema 

eest ehk küll hinge hindagi saada, eestlastele aga.. 

mine tea, kas neist jälle sihukest ostjat saab, et äri 
pärast asja maksaks ette võtta. Pane viimati raha 
muidu kinni ja ei saa teist tarvilikku viisi enam va- 
'bakski. Tulnud siis Vidriku Jaaku nähes nagu ise- 


P 
enesest kohe mõttesse, et võib olla ehk tema?! Mehel, 
Kes kaks last koolitanud ja pärast seda veel teise talu 

«endale juurde ostnud, peab kindlasti olema suuremat 
joont. Ning seda läheb kindlasti vaja ka mõisa oman- 
damisel, sest ei ole kaugeltki igaühe mõista, mida see 
- tähendab ja kui suur mõte sel on — eestlasena mõisa- 
omanikuks saada! 
Jaagu hing oli kuulatades peaaegu seisma jäänud. 
Ja kui Pärn lõpetas, siis kohkus ta hirmuga istmelt, 
et teada, kuidas see siis õige on: kas sünnib see ikka 
tõesti ilmsi, või uimastab ainult juhuslik unenäo- 
muusika ta kõrvu. Juba varemaltki oli mõnikord 
seda ette tulnud, et Jaak on järsku mõisnik, läheb 
välja valgest häärberist mäenõlvakul, kõnnib mööda 
lokkavaid välju ja käsutab peret, sõidab kirikuteel 
kahehobuse-tõllaga ja kihutab Laupa parunist mööda, 
aga sealsamas rabab teda imelik ehmatus, et see kõik 
on viimaks unenägu, ning — juba seisabki mustjas- 
pruun kõrbenud lagi tema näo kohal, otse silmade 
ees, ja kõneleb, et Jaak on ikka alles sellessamas Vid- 
riku tagakambris kapi taga, kus on maganud juba tema 
isa ja kuhu nagu kinni needitud on ka tema ise — 
kõigi oma ilusate ja avatlevate unenägudega... 
Kuid täna näis see ometi olevat teisiti. Ei tah- 
° maseid laelaudu silmade kohal, ei Vidriku varahom- 
mikust surmavaikust enne koitu. Suur aken annab 
keskpäeva valgust ja väljast on kuulda voorimeeste 
vahetpidamatut klõbinat kiviseil uulitsail ning tal- 
dade rabinat vastu kõnniteid. Ka Parve Pärn, kes 
istub siin teisel pool lauda tema ees ning kõneleb 
mõisaostmisest, ei ole samuti mingi unevaim, vaid 
päris ihu-ilmsi olevus, tema vana lapsepõlve sõber ja 
paljude kallite mälestuste kaaslane sellest ajast, kui 
nad veel mõlemad olid noored. 

Ei saanud siin nüüd olla enam mingit saladust 
ega varjamist, vaid Jaagul oli ainult hirm, kas ta vii- 
mati tahtmatult ei eksi inimese ees, kes talle avanud 
on niisuguse altari! 

Polnud kahtlust: see, mis Vidriku Jaagul praegu 
sulana käepärast, oli Pärna tundmise järgi napp. Mõis 
on küll võlgadega koormatud, kuid osa hüpoteeke on 
suurte-sakste üles öelda ja nende tasumiseks peavad 
tarvilikul silmapilgul võimalused käepärast olema. 
Kuid Pärn ise olevat valmis kaasa aitama, et linnast 
tarvilikku laenu nõutada, kui häda seda nõuab. Raha- 
asutisi ju nüüd ka eestlaste käsutada ja raha nendes 
mitte kaugeltki nii napilt kui arvatakse: jätkub roh- 
kemgi kui ühe eestlasest-mõisniku jaluleaitamiseks, 
kui saksad talle nahapeale käivad. Pealegi on Vid- 
riku ühes Ala-Vidrikuga varandus, mis mõisa põhi- 
kapitalina ometi kah midagi kaalub. Enne nende 
äramüümist võib ju sinna veel korra lina peale külida 
ja ka see neli-viis tiinu head metsa, mis praegu piiril 
vastu laaneserva puutumata, rahaks teha. Metsa hin- 
nad praegu kullaga kaaluda, saab mõisa majapidamise 
alustamiseks tüki head tuge lisaks. 

Mõnest minutist oli saanud juba tund ja tunnist 
poolteist, kuni viimaks Jaak oma ülekuhjatud peaga 
küsida taipas: 

— Eitea, kuspool see peaks siis päris olema? 

— Ah, näe, selle oleksime ju varsti päris ära 
unustanud. Aga — pea sa meeles, vennas: niipea, 
kui see enam saladus pole, on kindlasti kõik kadunud. 
Siis ei müü von Lessart oma mõisat eestlasele mitte, 
— enne kisuvad saksad selle tal kas või vägivallaga 
käest. 

— Von Lessart? 

— No-jah, seesama Murumäe oma ikka. 

— See sääl — Laupast kaheksa versta Emuoja 
poole?! 

— No-jah, no-jah! Kas siis sealpool nurgas veel 
juttu pole olnud, et temal vaesekesel juba mitmendat 
aastat viimane peenike peos? 

, Uuesti lõi Vidriku Jaagu silmade ees kõik 
kirjuks. 

— Siis päris oma kihelkonnas kohe? 

— No-jah, aga ega siis sellest midagi? 

kl — Ei, ei, ega ma siis sellepärast,et sellest nüüd 
või... 

— Ma arvan, see on ikka paremgi: tuttav oma- 
nurga asi. Pisikestvõitu mõis ju on, aga hooned alles 
päris korras. Küllap eestlane oskab läbi saada ka 
kitsama katuse all, kuni laiemat ehitatakse. Aga oma 
üheksa või kümme tuba olevat selles valges härraste- 
majas siiski, mille ehitas juba vana Lessart. Ega 
Laupaski neid palju rohkem pole, ainult avarust neil 
enam. 

Veel kord kinnitus, et asi esialgu kindlasti oma- 
vahele jäägu, sest enne tulevat sügist polevat asjast 
niikuinii vist lugu loota, ja sellega lõppes Parve 
Pärna tänane jutt. Mõnikord, kui aega rohkem, olevat 
väärt sellest veel kord pikemalt kõnelda. 

Asjata aga kõik tema kahtlused: Terves maa- 
ilmas, ka taevas ja põrgus, ei saa olla niisugust hinge- 
list, kellele Jaak sellest niiksama oleks läinud. Mees, 
kes oma kodugi katuse all kümneid aastaid saladusi 
kannud — see juba teab, kuhu sõna poetada ja kunas. 

Jaagu kõnelemise aeg alles tuleb! Tuleb siis, kui 
ta on Murumäe kivikatuse all. Siis teeb Jaak arve 
ka Laupa paruniga ja ei jäta samuti mitte sõna 
võlgu Lõmpsile, Aljakule, Mõimarule ja igale poole, 
kust on kunagi kuulda olnud õelust ja ülekohut Vid- 
riku Jaagu vastu. 

Tiltsi... Kustugu Kustase kumera pealuu alla ka 
see: Murumäe mõisniku miniale ja tulevase mõisniku 
mõrsjale läheb kindlasti vaja kangemat kaugast kui 
see, mida Tiltsi Liisi jaksab ligi tuua! 


12. id 


Rahu, mis Kustas tervena koju tulles tada 
kaasa tõi, ei olnud kuigi püsiv, sest iga uus päev 
pärast poja tagasitulekut andis asja kartusele, 
niiviisi edasi läheb, siis Jaaguga varsti küll mi 
tõsist ees peab seisma. Öid nagu polnudki enam, 
iga uinak, mis vaevalt alles algamas, lõppes per! 
äkilisse une pealt sõnelemisse, vandumisse või ja- 
tamisse ta kõrval. Ja siis edasi — tihti terved tunnid 
vähkremist asemel, ühest äärest teise, ühelt küljelt. 
teisele. Kuni viimaks jälle hommik koitis hing Jaa 
enese kapi «tagant üles õiendas ja terve pere hulgas 
esimesena õue kadus. +188 

Ka päeval paistis ta olemine imelikult võõran: 
Alatine enesega pomisemine iga töö juures, 
mingi rapsakus liikmetes ja liigutustes, saged 
endamisi muigamised, haruldane sõnakehvus A 
vastu, — see kõik ärritas elatanud perenaist nii, € t 
sagedasti ei olnud enam mingit muud lohutust, kui 
pugeda peitu sahvri jahedasse sumedusse ning valada 
valusaid palavaid pisaraid senikaua, kuni rinnas ras 
kust kas või raasukenegi vähemaks jäänud. 

Leena oli kindel: see võib olla ainult kannatus, 
mille karikas peremehel täis saamas. Ja eks olnud 
seks asja ka küllaltki: Kui tulid õhtud, mil õhk hääli 
kaugemale kandis kui harilikult, siis Aljaku õuel 
enam muud ei olnudki kui kaagutamine üle karja- 
kopli Vidriku poole. Ei oleks Leena enne uneski 

aimata võinud, kui õel inimene on Aljaku Eva, kelle 
parimaks paarimeheks nüüd Lõmpsi Märt. Viimane 
oli nähtavasti terved päevad Aljakul, ette valmistamas 
pulmi, mis kuuldi tehtavat niisugused, et kõnelda 
oleks kogu kihelkonnale. Nad võisid teinekord kuni 


hilise keskööni kahekesi õuel istuda ja ,,omavahel“ 


kõneldes hääled Vidriku poole kraaksuma karjuda 


"sellest, mis küla Leena, Jaagu ja Kustase kohta kõik 


kõnelevat, kuidas Kustase aru Laupa kõrtsis auklikuks 
löödud, kuidas Vidriku rahvas viimasest õpetusest 
saadik hirmuga enam jalgagi kodust välja ei saavat, 
suud-silmad häbi täis, ja palju muudki paremat ning 


parajamat. Seda kõike kõneldi ainult kõverdi nurga 


tagant, sala ja mõistamisi, nii et igaüks küll aru saaks, 


oaga keegi asjast ei võiks seaduse ees kinni hakata: 


kõneldi mitte Vidriku Jaagust, vaid parunist, mitte 
Kustasest, vaid paruni pojast ja kohioinast, mitte 
Leenast, vaid paruniprouast ja võõravalla lirtast, kel- 
lest keegi ei teadvat, kust kaasa toonud selle esimese 
tallekese, kelle Vidriku õuele koduloomana lahti lask- 
nud. Ei jäänud vist ainustki arutust, mis kolmekümne 
seitsme aasta jooksul ja veel varemastki ajast kuskilt 
ja kunagi kuuldud, enam läbi lõugutamata. 

Mis ime siis, kui vaiksel ja kannatlikul Leenal- 
vaesekesel sellest kahtlus tekkis, et mine tea ja tunne, 
kuidas teistegagi lugu! Kannavad praegu küll Vid- 
rikute vastu lahkemat nägu, nagu varemalt Aljaku 
omadki, aga võta kinni, mil käsi neil rusikasse tõm- 
bab ning viha ja kadedus — jumal teab, mille pärast! 
— nende keeled saasta sunnib sülitama. Ning seda 
nii mõeldes ja kaaludes sai korraga nagu mitmevõrra 
selgemaks ka see, mida ta Jaagule siiamaani pahaks 
pannud: igavene vaikimine oma mõtetest ja plaani- 
dest, sagedane karmus, mis pealtnäha kõrk ja põhjen- 
damatu, umbusklik muigamine ka nende inimeste üle, 
kellest seni ei teatud mingit halba ega süüdi, — eks 
võinud needki kõik juurduda samast äratundmisest, 
et ilm on õelam kui ta pealtnäha paistab. Tahad 
inimestega läbi saada ja soovid, et nad sind rahule 

jätavad, — pea suu, vaiki kõigest, mis puutub neisse 
kui ka enesesse, ning ära usu ühtki lalikust ega sõp- 
rust, mis mahedal meelel ja naerataval näol sulle ette 
kantakse! 

Kahju, kahju, et see nii, kahju ka vaesest Jaagust, 
kes juba nii kaua seda äratundmise koormat peab 
kandma ja selle käes niiviisi visklema ning vinger- 
dama. On ta mista on, karm ja ülekohtune, torm ja 
tooreski teinekord, aga seda on ta oma enese kodus. 
Mis puutub see teistesse! Olgu nemad paremini, kui 
saavad ja oskavad! Pole seda veel keegi näinud ega 
kuulnud, et ta karvu oleks hakanud ka võõrastele, kes 
teda rahule jätavad. 

Nii veeresid paar nädalat kartust ja kannatust 
Vidriku Leenal enne Aljaku pulmi. Lõpupoole pais- 
tis, et Jaak hakkas juba veidi rahulikumakski jääma, 
uinus teinekord tunni ja kakski, ning ei püherdanud 
ka sängis enam nii, nagu päevil pärast linnaskäimist. 
Aga seal tuli see Aljaku pulm oma räuskamisega piiri 
taga, oma vemmalvärssidega ja lorilauludega »Paruni 
passist“ ning ,,Villata kohioinast“, »Venivast vant- 
sist“ ja kõigest muust ,,suuremast“ ning »vähemast“, A j 
milliseid viisitati meelega lakkutäis külapoiste suud 
Vidriku poole, et just sinna kõik selgesti 'kuuld 
oleks, ühes Lõmpsi Märdi karjuva kamandamisega. 
Ja siis ei kannud Jaagu kannatus enam välja: sel- 
samal õhtul võttis ta viltkaabu varnast, pani püha- 
päeva-riided selga, uuemad säärsaapad jalga ja teatas 
kodustele, et sõidab öösise rongiga linna. Pidi see 
olema ainult kadumine kadedate eest, või oli tal 
mõnda muudki asja, — kes seda võis teada. Kodus 
kõneles küll, et olevat tarvis Ala-Vidriku paberid 
paremini ritta seada ja minevat sellepärast päeva paar 
aega, kuid eks oleks võinud seda koduste arvates 
hiljemgi. 

Võib olla, et see siiski oli ainult juhus, et ta 
tagasi lubas tulla teisipäeva õhtuks, just seks ajaks, 
mil küla kõnelemise järele pärm põhjas pidi olema = 
Aljaku pulmalgi. 

Kuidas ta ka ei olnud — Leena oli minekuga see- 
kord rohkem rahulik kui rahutu, sest mine tea, mis 
Aljaku pulmahullustuses veelgi välja mõeldakse suude 
ja südamete poolt, kellele Vidriku pere praegu nagu 


- mingiks pühkmeauguks, kuhu igaüks tõttab puistama 


kõike, mis tal veel hinge peal inetut ja südames 
sülitamisväärset. 

Eksis aga Leena ja eksisid ka kõik teised, kes 
arvasid, et Jaaguga enam kõik pole korras. Asjatu 
kartus: see mees ei valmistunud kaugeltki veel alla- 
andmisele, vaid sepitses alles kõige kangemaid võit- 
lusplaane. Ärgu lootkugi inimesed, et nemad teda 
vääratavad, nad peavad veel nägema, et nende sõja- 
riistad seks liiga nürid! Ise asi, kui jumal taevas 
teisiti arvab. 

Tõsi oli ainult see, et Jaak kannatas. Parve Pärn 
oli talle avanud võidumõtte, mis algul paistis nii avat- 
levana ja selgena, kuid linnast koju tulles, niipea kui 
jalg uuesti puutus Vidriku pinda, tekkis südamesse 
äkitselt mingi seletamatu raskus. Jaak kaalus ja ka- 
vatses, mõtles ja mõõtis, kuid salata ei saanud: ka 
okkaid, palju palju okkaid peitis oma päälispinna all 
see võidutee. Ning jällegi olid Vidrikü tagakambri 
tahmunud laelauad need, kes talle seda kõnelesid ja 
seletasid. Sealt luges Jaak mitme ja mitme videviku, 
koidu ning kesköö hämaruses, et see tee võib võidule 
viia ainult üle varemete, üle valurikaste ja kaeblik- 
kude rusude. 

Nad hakkasid peale juba sellest ajast, mil Vidri- 
kul veel esimene Jaak nendega kõnelnud ja neile oma 
südame avanud: kuipalju magusat lootust, õnne ja 
unistust vahele; kuidas süda otse lõhki olnud paisu- 
mas Vidriku pinnast esimesi mättaid lüües ja esimesi 
kütiseid üles tõstes. Nagu pühad tulukesed vilkusid 


ööl nende mätaste all... lootuse ja loomise tuled. 
»Mitte ju enesele ei raja ma kodu, vaid nende jaoks, 
kes tulevad mu järele!“ — oli ta mõelnud, kui seadis 


need lauad siia sängi kohale, uute ja valgetena... 
Ja nüüd pidi see kõik siia jääma, pooleli ja maha- 

jäetud? Ühtainustki valget ega avarat tuba, üht- 
ainustki kõrget ega kõmisevat hoonet ei olnud väärt 
see õu, need põllud ja väljad, kus ei leidunud ainustki 


täppi, musta ega rohelist, mida poleks õnnistanud / 


oma sammudega Vidriku sugu?! 

See oli raske jutt Jaagule, mida kõnelesid need 
tahmased lauad ta näo kohal enne Aljaku pulmi. Ja 
sama see oligi, mille käes ta viskles ja väänles, ohkas 


ja vaevles, kõneles ja sõitles neil uneta öödel, võitles 


päevadelgi. 


Oli, nagu kõneleks iga mätas, iga kivi, iga nurk 


ja nõlv talle hoiatusi. 
Mis on siis Murumäe? Kus on seal see, mis kir- 


jutatud Vidriku tagakambri musta lakke? Eiainustki 7 


sammu pole astund seal Vidrikute õnnistav jalg, ühtki 
kivi kangutanud Vidrikute kange käsi, ühtki vilja- 
pääd hellitanud Vidrikute süda. 

Kas on see õige — end kõigi juurtega välja kis- 
kuda siit ja minna sinna, lootuses parema ja õnneli- 
kuma järele? 

Neis kahtlustes sõitiski Jaak pühapäeva öösel 
linna. 

Otsis üles Parve Pärna ning kõneles temaga kõige 
üle pikalt ja laialt. 

Ning siis purunesid uuesti kõik kahtlused ja haih- 
tusid hoiatused. 

Kes on loonud siis Murumäegi, kui mitte see- 
sama sugu, kust põlvenenud Vidrikudki? 

Kes selgitab praegu, keda Murumäe väljadelt ja 
vainudelt omal ajal välja on tõugatud harimata metsa- 
veerde kivide ja kändude vahele: Kes jaksab kinni- 
tada, et seal kunagi atra pole hoidnud mõni Vidri- 
kugi esiisa? 

Mis on veel suurem ja austamisväärsem, kui — 
tagasi võita, mis kord kaotatud, uuesti kand toetada 
sinna, kust ta kord ülekohtuselt kõrvale tõugatud! 

Neis selgitustes löödi lahkudes käed otsustavalt 
kokku, ja seekord juba lõplikult. Mis kord maha teh- 
tud, sellest ärgu olgu enam sammugi taganemist! 

delle a sõitis Jaak Tõtt koju ja asus 

Ole, v > ning mõte kindel. Nagu ära pühitud 
oli korraga | kõik, mis Leena meele vahepeal rahutu 
dnud. Poi agad uneta öid, ei ohkeid, ei vaev- 


ui siis, “mil Vidrikul elati harilikke Pi asata 
vi, rähklevaid ja tööküllaseid, rahulikke ja rõõm- 
JA gu harilikult alati, kui peremees tundis, et tal 
5 Stat 7 nagu ka siis, kui Ala-Vidriku 


Ne 
kord teisigi: 
7 Jim Söögu ja saagu täis! Küll vii- 

13. 


Suvi oli möödunud. Sügiski juba lõpul. 

Vidrikul ei olnud põhjust nuriseda millegi üle, 
sest aasta oli annud saagi, mis tasus nähtud vaeva, 
nagu korralikkudel aastatel alati. Ka siis, kui mitmel 
pool põlluand kehvavõitu, oskas Jaak omadest kesk- 
mise välja pigistada, liiati siis veel nüüd, mil nukrust 
ega nurisemist mitte kuskilgi. 

Ka lina oli annud keskmise kätte, peo-arvult roh- 
kemgi, kui Jaak rehkendanud. 

Ja nõnda ei imestanud keegi, kui Jaak ühel hilisel 
sügishommikul, mil muud tööd talus juba lõpul, mees- 
pere metsa käsutas ning neile seal kätte näitas, kus ja 
kuidaviisi tööriistad tüve külge panna. 

Leena oli naerul ja mõtles: 

— Ammuoleks pidanud see juba sündima. Kauaks 
siis ikka neis logudikkudes. Mujal igal pool juba 
paremad. 

Kustas omakorda julges siit lootma hakata, et 
küllap siis, kui uued hooned üleval, ka koht ise varsti 
uue peremehe kätte saab. 

Kui see aga nii, miks siis veel asjaga viivitada. 
Memmel-vaesekesel rähmatud ju küllalt, tulgu tema- 
legi abi õigel ajal. 

Mõtles päeva, kõhkles kaks, pidas veel kolm ene- 
sega nõu, valis paraja silmapilgu ning tegi ühel õhtul, 
kui nad pärast sööki vanamehega jällegi vaikides teine 
teisel pool lauda, asjast ettevaatlikult juttu. Kogu 

päeva oli Jaak olnud lustilikul tuulel, lootused korda- 
“minekuks sellepärast kõige paremad. Algus oligi 
õnnelik; 

— Ah mõtled siis ikki Tiltsi poole või? — haa- 
ras Jaak härjal sarvist, kui tema ümber tükk aega 
mõistamisi juba piilutud. 

— Ega põle mujale mõelnud küll... 

— Eitea, miks siis just sinna? 

— Tea päris isegi, aga... 

— Ammu sa's rääkisid ta'ga juba? 

— Ega põlegi veel just rääkinud... Ainult enda- 
misi mõnikord natukene arutand... Paar korda nal- 
jaks nagu ka lobisetud ja... 

— Kus sa's tääd, et tahabki? 

— Mis tal's ikki... Või tal sääl koduski's mi- 
dagi... 

Nüüd tuli aga juba hoiatus. Jaak jäi minutiks 
mõttesse, pidas endamisi aru vist kauemgi, ja lausus 
siis kahklevalt: 

— Ega oska mina nii järsku ka midagi... Peaks 
ikki natuke kaaluma ja... 

— Kaua sa kaaludki. Aastaid juba on... eks ta 
lähe Leenal kah juba raskeks ja... 

— Kunasta siin kergem olnd! 

— Ega nüüd küll kergem aga... nooremast nagu 
jõudu rohkem. 

— Teab, palju seda sellel kääbuselgi... Näe tei- 
sel õiget töö konti suurt olevatki. 

Kustasele paistis, nagu oleks Jaagul seda öeldes 
äkki pilv näost üle käinud, ning ta mõtles jutule juba 
lõppu teha, et teinekord asjaga uuesti õnne katsuda. 
Kuid lühikese vaikuse järele täiendas Jaak ise: 

— Egasee aasta vist midagi... Põle õiget pulma 
kohtagi! 

— Mis pulmi seal's nõnna ikki. On siin neid ju 
ennegi peetud ja... 

Sellega lõppeski jutt. Kustas võttis akna pealt 
tubakakarbi ja lonkis seda käes hoides mõtlikkude 
sammudega õue, teades ja tundes, et täna asjast nii 

kui nii midagi välja ei tule. Hea see'gi, et niipalju, 
sest küllap see nii vist ikka on, et Jaak enne Vidriku 
uued hooned tahab valmis saada. Vidriku pulmad ei 
tohi nähtavasti ometi halvemad saada kui Aljaku 
omad! — luges ta mõistamisi Jaagu mõtteid. 

Kuid sügisest sai talv, tõi lund, pakast ja külma 
ning muutis päevad nii, et ei paistnudki enam para- 
jat aega, mil sellest asjast veel kord võiks juttu teha. 
Selle asemel tundus Vidrikul päev-päevalt tõusvat 
hoopis teisi tuuli ja tujusid, milles üks ei mõistnu 3 
ühte ega teine teist. 

Esimene kahtlus puges Leena põue juba sügisel, 
kui nähtavasti kõigi ootuste kiuste ikka veel tulla ei 


matki (2) et uued hooned neist tulekul. ] 

Kui veel aga nähti, et tööd metsas jätkuvad ka 
siis, kui tarvilik määr juba ammu peaks olema 
ei jaksanud enam Kustaski vait olla, vaid pahan 
ühel varahommikul: 


—Ei tää, mis neid sääl's õige hoitama! — oli 
Jaagu järsk näägutav vastus. äi 

— Mis nendega sedaviisi tegema akatakse? = 

— Seda mis vaja. i 

— ,Seda mis vaja!“... Imelik see meie olemine 
siin ikki küll: et ka kunagi teised tohiks teada, mis | 
sünnib! Justkui polekski oma inimesed! 2 

— Teistel vist silmad nõnnasama pääs kui mi- 
nulgi. Ei tää, mis varesepesa-parki sinna põldude 
äärde peaks õige ks olema. 

— Kes teab... Mujal peetakse metsagi talu 
rikkuseks. 

— Ja raha ei peeta?! 4 

Sellega oli jutul lõpp ning töö läks omasoodu 
edasi, Leena ja Kustase ehmunud segadusesolekust 
hoolimata. Viimane kippus otse meeleheiteks muu- 
tuma siis, kui hakkasid palgi- ja puudevoorid Vidri- ° 

kult tükid raudtee äärde ning ühes sellega teata- 
- vaks sai, et Jaak kõik raiutud metsamaterjali kontori- 
tele maha müünud. 

See ajas juba külagi meeled kihevile. Kus enne 
-kadedalt kõneldud suurte ehitusaegade algamisest 
tra seal pisteti nüüd pead kokku ja arutati 
mavahel salapärase muigamisega: 

— Ei tea, kas näeb kadu või? 

— Võta kinni, mis ta näeb. Võib olla pankrotti. 


"akisa kindel oli selles Lõmpsi Märt, kes tuletas 
aühele 


see vett 4 or Mi et enam midagi muud td 
- kui võta veel mis annab ning pane oma viletsad kolid 


— Kes see sihukest juttu?.. 

— Ei, ega mia ei tää isi mllal — ruttas Mai 

4 kärmesti parandama, — võib olla mudu Tuuliku 
a a lori, aga mõtlesin, et lähedalt inime, küsin õige 


 — Põle meil küll kuulda olnd midagi. 
— Ah põle olnd midagi, ja-jah, lori vist mudu 
Hi kõik.. . Võta sa kinni seda ilma juttu, mis need ini- 
- mesed kõik kokku pasundavad. Näe, Vidrikugi kohta 
jälle kõik kohad lamenti täis! 
— Soo-oh, või Vidriku kohta kah? 
— Oi-jehh, kas te's põle veel kuulnudki?!».. Sa 
umal küll, mis nad sinna kõik kokku ajavad, et nagu 
° olla kõik alvasti, riistavid juba käinud ja... mis nad 
° kõik on ja puha. 
i — Või sedasi! Ei põle Vidrikul siiamaani näha 
olnd küll veel midagi. 

— Ei, noh, mudugi ei ole, egä miagi siis selle- 
pärast, et nagu midagi oles, ma mudu nõnnasama, et 
ilm nõnna jahvatab... Mia ju tään isegi ja olen ka 
igale kohe suu sisse ütelnud ja rääkind, et mis naad'nd 
mudu aeavad, Vidrikul nüüd mõni riistav või mi- 
dagi... Oles veel olnd, et mõni teine või kes, aga 
Vidriku... Kunas Vidrikul kunaski millegist puu- 
dus olnd! 

— Jumal tänatu jah, ega põle tühja kõhtu küll 
keegi veel kannatanud. | 

— No jah, no jah, eks ta ole. Vaata — egasee 
ilm siis ju kunagi! Temal ikki igal pool ütlemist ja 
arutamist, ei asja ees ega teist taga... Mis, teil võe- 
tavat praegu metsa maha või? 


— Nähtakse sääl tegevat jah. 
— No jah, noh, siis vähemalt see'gi õige... Mõt- 


sans 


ees on... selle metsaga? 


— Ei tää mina!... Põle seda vana Jaagu käest 
õige kunagi küsindki. | 

— Eks ta ole jah... Ja mis sest õige küsidagi, 
küll peremees isi tääb, mis teeb või ette võtab... Või = 
akkab ehitama või? 

— Oli nagu kuulda kord jah. 


— Ja-jah, no-jah... See ju ikki talu raudvara, 
kui sääl ooned pääl... Muist metsa veetavat vist raud- 
tee ääre kah või? | 

— Jah, sääl nad nähtakse ikki vedavat, ei tää kui 
palju. 

— Kes seda teab jah... eks peremees mudugi. Ja 
ega veel teagi, kas puuooneid ehitabki, võib olla ki- 
vist, siis võib ju ärä vedada ka puhagi. 

— Võib olla kah, et kivist. Kord nagu kõneleski 

; A lis a 
vist sedasi, põle ta mõtteid ja plaane suurt uurind. 

No-jah, mudugi. Või kunas see Vidriku peremees 
midagi alvasti teind. Mis ikki paigale paneb, on pan- 
tud. Eks see kivist ikki ka kindlam ja... elupõline 
kohe... Etää siis küll, ega ma's pea sind paelu kinni 

änam midagi! Tervisid kah kodupoole ja... Ah Kus- 
tasest põle ikki asja veel kedagi? 

— Põle kuulda olnd. Sellest tühjast nüüd... 

,, — Ei mis ta nüüd tühi või... Ega põle ju ka 
nii, et kohe selle võtmisega või... Vaja ikki vaadata 
ja... Võta teda raipa kinni, laisk teine, rajak, ikki 
küll!... Saas om'ti raasike abigi... 

— Jah, ega ta põlata põleks. 

— Oi eldeke, kus ta's põlata!... Mõtle ometi — 
suure talu vaev!... Ei tää ikki, kas tal on veel vaa- 
datudki kedagi? 

— Põle kuulda suurt olnd. 

— Just nagu ikki kõneldi, et Tiltsi Liisiga või... 

— Ega tea kah... Nõnna endamisi ta teine- 
kord on... 

— No jah, endamisi ikki, eks ta ole kah, peab ikki 
inime olema, kes oskab ja... Ega's Liisil viga ka mi- 
dagi, käbe teine kui nirk!... Võib olla, kui kord uued 
ooned valmis, et siis... Noh, jääme siis peale juma- 
laga, aitähh, perenaine, kah uudiste eest ja... 

Ning juba mõne päeva pärast paisati terve küla 
kõnet täis, «kuidas Leena kiriku juures suurustanud 
Vidriku uutest kivihoonetest, kus peetavat Kustase ja 
Tiltsi Liisi pulmad kolm korda uhkemad kui Aljakul. 

Lõmpsi Märt seda kõrtsis kuuldes kinnitas aga 
veel kindlamini: 

— Kivi-kemmergu õue-veerele võib ta küll üles 
upitada! 

14. 


Märts lõppes. 

Päikese pimestavas helenduses sulavatel teedel 
rutati viimaste vedudega, kus see veel võimalik. k 

Vidrikul näis metsavedu raudtee äärde mõnda 
päeva juba lõpul olevat. Ainult üks suurem virn € i 
tuspuid seisis veel kännustiku põhjaveerel. Arvi 
et see sinna oma tarbeks jääbki, sest oli ju kin 
kui kindel, et varem või hiljem uute ehitiste ra 
sest Vidrikul ikkagi mööda ei pääse. 


mine kõikide üldiseks imestuseks. i 

Jaak, kes juba mõnda aega koduste urisem 
ja nurisemisest pilves, oli sel päeval jälle par 
tuules. Ta oli linnast kirja saanud, mida luge 
tava põnevusega mitu korda järjestikku, nägu val 
naerul. Kindlasti pidi kiri sisaldama mingi mõnusa 
üllatuse. 4 

Kirja viimaks tasku peites teatas Jaak koduste 2 
et sõidab öösise rongiga paariks-kolmeks päevaks 
linna. 

Selle järele tegi ta käigu kännustikku, kus mehed 
ja naised parajasti latvu ja oksi kokku tõstmas, käis 
palgivirna juures ja pööras sealt sammud raudte: ” 
poole, mis siit otse läbi metsa, talvist veoteed mööda, 
ainult versta kolm eemal. 4 

Tee oli kulunud aukliseks, kord ühele, kord tei- 
sele poole. Kõrge sõnnikune jääkamar keskel oli mõ- 

nest kohast nii kitsas ja sellest mõlemal pool nii pal- 
jas, et läbipääs raskema koormaga enam kui kahtlane. 

Mvyne niisuguse koha juures seisatas Jaak tüki- 
kese aega, vaadates ja uurides, kas pole kuskil kõrval 
paremat paika tee jaoks. 

Raudtee ääres kihas töö ägedamas hoos. Kohen- 
dati ja korraldati puudevirnu, kooriti propse ja paberi- 
puid, ning kuskil kopsiti kontorihaamriga musti kirju 
pakkude otsa. 

Siit oma puuvirnade juurest, kus mõndagi veel 
teha ja toimetada, pöördus Jaak lühikese peatuse jä- 
rele kärmesti kodu poole tagasi ja jõudis õue para- 
jasti silmapilguks, kui pere lõunalt kännustikku ta- 
gasi pöördumas. 

— Teed veel natuke on, võiks minna ja vaadata, 
kas kuskil midagi kohendada, paar päeva ikki veel 
läbi saab, — seletas ta Pässust ja Taavetist mööda 
minnes, kes — kirved kaenlas — piipu tossutades pe- 
remehe korraldusi ootama jäänud. 

— Ah raudtee veerde või? 

— Jah. Tuleks ikki katsu see virn säält kah ära 
liigutada, saab kudas saab. 

— Ahneed palgid ja saepakud säält... 

— Need jah. 

— Ma mõtsin, et need ehk jäävadki... — lausus 
Päss arglikult. 

— Ei jää midagi, kui vedada saab. Mõnda kohta 
võiks labidaga lund pääle pildu ja... 

— No jah, eks peremees ise vaadand... 

— Võib ju vähem pääle panna, — aitas ka Taa- 
vet kaasa, ning mõlemad mehed hakkasid aeglasel 
sammul metsa poole edasi liikuma, nagu kaheldes, kas 
see ikka tõesti nõnda peab olema, kui peremees käskis, 
või mitte. 

Kustas, kes Pässule ja Vidrikule antud käske ukse 
ees poole kõrvaga pealt kuulanud, läks ärritatult pe- 
retuppa tagasi, ning kui Jaak sinna järele jõudis ja 
laua äärde istus lõunat võtma, algas ta käredalt peale- 

tungi, milleks juba mitu korda varemaltki asjata 
hoogu võtnud: 

— Mis kurradi jant see nüüd on! Justkui omal 
palke enam tarvis ei olekski! 2 AW 

— Ega põle kah. 

— Soo! Ei tää, millest need ooned siis tehakse? 

— Neid ei tehtagi. 

— No jah, seda ma arvasin! Ei tea, kudas siin's 
elada mõeldakse? 

— Ei mõeldagi. 

— Ega niisugune pläma kah kuskile kõlba! 

— Kõlbab küll. d 

— No ää küll, kurat, kui see nõnna on, siis võime 
ju kord selge rehnungi teha! Ega minagi mõni koer 
põle. | 

— Ega põle jah. Aukumist põle kuulda olnudki. 

— Võin ju minna, kui mind tarvis põle. 

— Ei maksa, kallis poeg, on tarvis küll. Veel roh- 
kem kui ennegi. 

— Mis elu see siin õige on. Majad kukuvad ko- 
linal kaela, ilmale ainult irvitada! 

— Ega põle seda elu siin kedagi. 

— Lällitada, vaat seda sa oskad! Kes õige su: 
karjapoiss on! — raksus Kustas ägedamalt. 

— Ei tää praegu. Eks me suveks võta! 

— Suveks, jah! Eks võta ja kraaksu siis! Mi- 
nul on sellest juba küll. 

— Soo-oh?... Aga egas mina ju nüüd akkand, 
sina isi! 

— Minaisi jah! Maksa mu palk välja — ja omme 
päev olen läind! 

— Kus sa's lähäd? 

— Sinna kus tahan. 

— Kus sul's parem on? | 

— Sulase kohta igal pool. Saan ometi palka ja 
põle vaja palja lakke eest koeraks olla! 

— Mine'nd ikki. 

— Kurrat, kivisüda peab inimesel siin sees 
olema! 

— Terasest veel parem. Mina omale juba ammu 
terasest sisse pand. 

— Nähä on jah. Mudu sa ju nõnna ei saaks!... 
Igaüks võib Vidrikult midagi saada ja midagi loota, 
iga närune pops on siin rohkem kui mina!... Ainult 
muudkui orja! 

Jaagu silmad välgatasid. Külmal muigaval rahul 
oli äkitselt lõpp. 

— Kuipalju sa siin's ära oled ,,orjand“? 

— Kolmkümmend üheksa aastat! 

— Vaat siis ,,orjasin“ mina, aga sina ei kannud 
veel kaelagi! 

— ,Sina“, jah... 

— No jah ,mina“! Misolen siisminateind?!... 
Mine, lontrus, kui sa tahad, mine! Saab näha, kus sul 
vähem seda ,,orjamist“*! 

— Maksa mu palk enne välja! 

— Kaelakandmisest saadik, jah? 

— Aitab sellestki, kust saadik ma Vidrikul sula- 
seks olnd. N 

— Siis mine, ja ära kaaguta. Taskuraha võid 
saada, muud mitte krossigi! 

, — Juba kisendavad jälle! — ruttas Leena köögist 
vahele. — Just nagu ei mõistakski muud viisi kui ki- 
sendades. 

— Mine sina siit! — käratas Jaak. 

— Soo, jah, kus siis tema! Peremees ju kõneleb 
praegu, teised — need muud kui välja! 

— Ära nüüd sina kah kedagi! — haugutas Leena 
Kustase poole. — Muul ajal suud lahti ei saa, kui 
ikki ainult südametäiega! 

— Oled sina vist palju siin suud lahti teind. 


— Kui ei ole, põle vajagi!... Võiks ka mõne 
asja kord ometi ilusti läbi arutada. 

— Tema ju ,,ori“, kus tema's ilusti! — mõnitas 
Jaak. 


— Jah, ori, jah! Ei tää, kes meist siin ori põle 
olnd! Igaüks oma asja peal. 

Kustas sülitas põrandale ja kadus trotslikult 
toast, tema järel endamisi mõmisevalt sajatades ka% 
Leena, Jaak, kes sõnelemise ajal laua äärest ärritatult 
püsti karanud, tegi toas mõne sihitu ringi ühe akna 
alt teise alla ja tagasi, istus siis uuesti ja lõunatas kär- 
mesti lõpule, nagu oleks tal suur rutt millegagi. Ja 
nähtavasti oligi, sest niipea kui kell lõi pool kolm, 
hüppas ta laua äärest üles, ruttas talli juurde, raken- 
das hobuse saani ette ning kihutas kodust kiiresti 
minema, öeldes, et peab minema vaksalisse td 
rongi vastu. 


noorevõitu sileda väliuuisega mees, kellest raske A 
öelda, kas ta pärit maalt või linnast. Triibuline kodu- 
villasest poolpalitu ja hall kängrunahka kõrvik ning 
karged töödteinud käed nagu kõnelesid küla järgi, 
läikivaksviksitud saapasääred ja valge kraeviir ro 
kashalli kampsuni kaeluse all ühes sileda, lihvitud 
näoga aga hoiatasid, nagu oleks tegemist mõne pee- 

nema a a nagu oli olnud praaker a ie 

aastalt t talvel Vidrikut külastasid linakauba ad 
misega. 
Olgu ta kes ta oli, aga juba see, et peremees“ i 
»noorhärrale“, kes võis olla umbes Kustase ohtu, ise 
vaksalisse vastu sõitnud, andis Leenale käsu kätte, 
mis ta peab ette võtma: lõikas sahvris õhukesed viilu- 
kad suitsusinki, käskis Elsat neli paari mune tuua, 
seadis panni kiiresti tulele ja» ruttas vahepeal, kui 
särisev pann Elsa valvel, tagakambrisse lauda katma. 7 
Seekordsel näis aga rutt rohkem olevat kui neil 
endistel. Seda kõneles juba tema kärsitu samm õue- 
hoonete vahel, kui Jaak hobust lahti rakendas, tema 
rahutu edasi-tagasi nuhklemine sinna-tänna, ühe hoone 
juurest teise juurde ning ühelt ulu-alt teise alla. Ja / 
niipea, kui peremees vaba, ruttasid nad kärmesti üle 
põldude talveteed raiestiku poole, peatudes silma- 
pilgu palgivirna juures, ja ruttasid siis, tükati mööda 

piiri, tükati mööda piiriäärseid maid, põlde ja võsas- 
tikke ümber endise Ala-Vidriku, pöörates viimaks 


risti üle selle põldude lääne poole. Sealt mindi talu 


lääneserva mööda Aljaku poole, seisatati mõni silma- 
pilk tänaval, mis viis Vidrikult maanteele, ja mindi 


siis Aljaku piiriäärset karjakoplit kaudu uuesti Vid- 


riku idaservale, kust — raiesmikule lähenemata — 
risti üle põldude viimaks koju tagasi jõuti. 
Korraks veel silma heites ühe ja teise hoone 


peale, mis algul vaatamata jäänud, astuti siis tuppa 


ning mindi tagakambrisse, kus munapraad ja kohvi 
juba laual ootas. 
Milleks see võõras oli tulnud ning milleks tema 


-kärmed käigud Jaagu seltsis üle talu, ei teadnud keegi. 


Ei pudenenud sellest Leena kuuldes sõnakest ka taga- 
kambris kohvi juures. Kõneldi kõigest maast ja il- 
mast, tehti juttu headest ja halbadest aastatest, kidu- 
ratest karjadest, parematest piimalehmadest, lina-, või- 
ja viljahindadest, lastekoolitamise kuludest ja mure- 


"dest, peenemate paremast põlvest, põllumehe põlisest 


rikkusest ja kõigest muust, mis silmapilgust silma- 
pilku keelele juhtus. Kuid asjata ootas perenaine 
mõtet või märku, mis oleks võõra enese üle toonud 
suuremat selgust. 

Ja nõnda see jäigi, kuni lõpuks hilja õhtul hobune 
uuesti ette rakendati ning Ripsiku Päss Jaagu ühes 
tundmatu ja teadmatu külalisega vaksalisse küütis. 

— Vast ehk ehituste pärast?! — vilksatas Leena 
peas äkki rõõmu mõte, kui Päss koju tulles seletas, et 
peremees vaksalis öelnud: 

— Jäägu need palgid peale vedamata, võib olla 
läheb kodus neid veel vaja. 

Kuid sellegi mõttekese ümber tekkis juba mõne 
silmapilguga terve pilv kahtlusi. Milleks siis need 
ruttamised talu poollumistel väljadel? Milleks see, et 
tagakambris kõneldi küll kõigest muust, aga mitte 
sõnagi uute hoonete ehitamisest? Ja milleks veel veo- 
käsk otse enne võõra tulekut, mis Jaagule ju väga 
hästi teada oli? 

— Sulle see ju ää küll! — urises Kustas haugu- 
tavalt, kui Leena õhtul teadmatuses tema poole pöö- 
ras. — Julged vanamehe ees suu lahti teha, et ka teis- 
tel asja oleks midagi teada, siis ollakse kohe ninas 
kinni. 

Ning siis ei teinudki Leena sellest enam juttu, 
vaid katsus öösel mõistatusele endamisi seletust saada 
samadelt tahmunud laelaudadelt sängi kohal, kust 
nagu peeglist on Jaak vaadelnud oma mõtteid, valides 
ja voolides neid, sõeludes ja sõlmides teo jaoks. 
Kindlasti oli Jaagu avasilmist siia ära paistnud ka see 
mõte, mis täna Vidrikule tõi selle tundmatu, kes käis 
mööda põlde, nuhkis mööda ulualuseid ning mõõtis 
oma uurivate silmadega sammaldunud katuste raskust 
madalatel ja rabedatel seinadel. 

Kuid Leena jaoks hoidis lagi selle saladuse ene- 
sele ja jäi tummaks. Sama tummaks, nagu Jaak ise, 
kes terve oma eluaja tema kõrval käies kaasas on kan- 
nud mõttekoormat, mille sisu Leenale avada tal meelde 
pole tulnud veel ainustki korda. Ainult tegude kaudu 
on osa neist avalikuks saanud, — ja tegu tuli ootama 
jääda ka nüüd. 

Esimene päev ootust möödus segaselt ja sisutult. 


Teisel päeval enne magamaminekut tuli Leenal äkki 


mõte — lasta kord mälestust üle käia sellest, mis juba 
seljataga. Ta teadis, kuidas Vidrikul raskemaiks päe- 
vadeks olnud just need, mil täita tuli kingituse-akti 
kohustusi, millega talu Jaagu nimele kirjutatud. See 
oli nagu kannatusekiri Vidrikule, mille karmil käsul 
aasta-aastalt nagu tuulde lendas kõik, mis raske töö 
ja pingutusega võidetud. Ning mingi seletamatu huvi 
tekkis Leenas, astudes kapi juurde, mille laekas plekk- 
toru sees see kiri ja käsk harilikult seisis, kogu pere 
alatisel nähtaval ja loetaval, just nagu tagakihutajaks 
silmapilkudel, mil jõud raugema kippus. Kuid täna 
— Leena jahmatas sammu tagasi! — oli laegas lage. 
Jaak oli nähtavasti koha aktid linna kaasa võtnud! 
Leena seisatas, mõtles... ja vaarus viimaks väsi- 
nult sängi, kus piinasid kõiksugu rahutud unenäod 

teda öö läbi. Tõusis hommikul kurnatuna ja kah- 
vatuna. 

— See on ju ometi võimatu! — püüdis ta ene- 
sele kinnitada, kui mingi, koguni uus, õudne kahtlus 
ta kallale asus. — Ega siis vanamees ometi aru pole 
kaotanud! 

Meelde tuli jällegi see tundmatu, kes käinud üle 
põldude, ja meelde tulid mõned läbi ukse kuuldud 
Jaagu imelikud ütlused Kustase ägedatele pahanda- 
mistele: ,,Neid ei tehtagi...“ ,,Ei mõeldagi...“ ,, Ega 
põle seda elu siin kedagi...“! ...Mu jumal! — — — 

Lõpuks ometi hämardus ka see igavikupikkune 
päev ja piinavatest mõtetest läbi-uuristatuna võis 
Leena Jaagule õue vastu lentsida, nagu abi otsima 
oma ahastuses: 

— Said sina kah ükskord tagasi. 

— Akkas igav või? 

— Mista nüüd igav, aga... süda oli natuke raske. 

— Või süda raske... Mis sa's nõnna kartsid? 

— Ega teadnud ka midagi karta, aga... 

— Äräsalga ühti... Küllap vist ikki mõtsid na- 
tike kah, et ei tea, mis nüüd see vanamees linnas või... 

Tekid ja kompsud võeti saanilt ning Päss laskis 
hobuse talli ette. 

Jaak paistis täna nii iseäralikult rõõmsana, silmis 
ja terves olemises nagu tuhat tähtsat õnne korraga 
koos. Ulatas tagakambris Leenale mingi poevärske 
pakikese ja lausus: 

— Olgu sulle siis ootamise eest kah natike! 

— Ennäh, vaata, põle sihukest asja enne veel 
näindki... 

Jah tõesti, nüüd pistis ka Jaagule järsku meelde, 
et nõnda oli see küll: veel kordagi polnud ta perenai- 
sele linnast midagi kaasa toonud. 

— Heldeke, näe, mis sa nüüd ometi niipalju raha 
muidu!... — jätkas Leena, hoides oma õnnelikkude 
näppude vahel lahtiharutatud pakikesest leitud kingi- 
tust — musta villast kleidiriiet ja suurt musta siidi- 
rätikut. 

— Mis ,niipalju“ see nüüd's ikki.. 

Jaak tundis äkitselt häbi: kiipalju. kordi on ta 
linnas käinud ja veel kordagi pole ta osanud taibata, 
kuipalju õnnelikku läiget inimesele silmadesse võib 
tuua niisugune tühine teokene. 

— Mõtlesin niisama, et kahekesi me ju nüüd 
jääme ja... — katsus Jaak oma erakorralisele tähele- 
panelikkusele naljatavat vabandust leida. 

— Mis jutt see nüüd! 


— Noh, Kustas ju kõneles, et ei taha nagu enam 


orjata ega... 

— See kah mõni ütlemine. 

— Kas tal's tõtt taga ei olnudki?! 

— Ime säh! Kurja meelega aetakse midagi suust 
välja ja... 

— Ütles või? 

— Pole ta lausunud küll sõnagi, aga noh, kesse's 
tema juttu ei tea või... 

— Sähh sulle, siis tegin ma selle teo vist küll pä- 
ris rumalasti! 

— Missuguse teo?... Sõge sähh, ega sa's ometi 
ju arvand, et... 

— Mina arvasin ikki küll, et mees ütleb mehe sõna 
ja... akkasin mõtlema, et mis me siis ikki siin kahe- 
kesi veel... ja — müüsin eile Vidriku ära! 


Seda seletas Jaak nii endastmõistetavalt, nagu 
oleks asi puutunud ainult miskisse kõige tühisemasse. 
Kuid oli ju kõnes ometi Vidriku, üle seitsmekümne 
aasta ühe ja sellesama perekonna käes clnud talu, 
praegu juba üheksakümmend kuus tiinu suur ja suu- 
rimaid kogu ümbruskonnas. Kuidas võis siis Leenas 
nüüd viiksatadagi, et sellega nii ootamatu lihtsalt ja 
muretumalt võiks tehtud olla lõpuarve! Ja pealegi 


veel Vidriku Jaagu poolt, kellest raske on enesele 


kujutustki leida ilma Vidrikuta! 


— Jaah!... Ära sa lori sääl! — lausus ta toonil, 


nagu oleks talle Jaagu muigamisi antud seletus isegi 
naljaks liiga pentsik. Sealsamas aga tundis ta üle kogu 

keha kallatavat midagi kuuma, kui Jaak endiselt 
jätkas: 

— Tõsi jutt! Juhtus parajasti ea ostja ja... 

— Kuule ega sa seda ometi täie aruga ei räägi?! 
— muutus Leena toon järsku teiseks, nii ärevalt-heli- 
sevaks ja teravaks, et lõika või terasesse. 

— Noh...?! 

— Taevane aeg, ega sinu pea viimati tõesti...! 
— kippus perenaisel hääl kurku kinni jääma. 

Nüüd ta siin seisiski, terve see saladus, mis uuris- 
tanud juba öö ja päeva tema südame kallal, millest 
virvendanud silmad ja kohisenud kõrvad, mis pannud 
vaaruma sammu, sulgenud suhu sõnad ja matnud vii- 
vuti hingamisegi. 

Kas selleks on isa ehitanud talu, et poeg ta nahka 


paneks?! Kas selleks on siin rühmatud ja rähmatud, 


et viimane vili võõrastele jääks?! Kas selleks on pere 
end pingutanud ja piitsutanud, et siit minekut teha, 
kui kodu juba vähekesi korda saamas?! Ei tea, mis 
mõeldakse õige tegema hakata, kui pole elamiseks ja 
olemiseks enam ainustki rahulikku paika, kus teistele 
jalgu ei jääks! Mõtelnud ometi pojagi peale, kui muud 
enam meeles polnud! Kuhu ta läheb, kui üle poole 
elust siin juba kinni kükitanud, ei asja ees ega teist 
taga?! Ainult inimene, kes üle pea kaela kangusesse 
ära kärvanud, võib niisuguse sõgeda meeletusega val- 


emis saada! Külal ikka õigus, kui kisab, et Vidriku 


Jaak näeb kadu! 


Tuhat muudki sajatust sadas Leenalt Jaagule 
korraga kaela. Etteheiteid ja noomitust, nuttu ja 
kaebust, hoiatust ja ähvardust, — kõike oli siin kor- 
raga koos, mida leegitsev hing perenaise kidurast ke- 
hast nüüd kuuldavale paiskas. Nagu poleks Leena 
mitte see, kelle Jaak oma isa vastuvaidlemata käsul 
kord Vidrikule toonud, vaid see, kes juba algusest 
juurdunud Vidriku mullas ning kellel karjatab iga 
lihas valu käes, kui teda nüüd asutakse siit välja 
kiskuma. 

Kustas aga, kes kuulis asjast mõne silmapilgu hil- 
jem, ei saanud üldse sõna suust... Paistis ainult üks: 
tema pruun nägu oli tardunud valkjamaks. . 

Kuid Jaak? Mis mõtleb siis tema? Elab veel 
üldse mõni mõte selle näo taga, mis jääb muigele isegi 
siis, kui terve maja vintsleb valu käes? 

Jahmatudes neist küsimustest, katsus Leena Jaaku 
kõnelema panna uute sajatustega: 

Saab ta nüüd ehk ka ise viimaks aru, mis on tei- 
nud? Või ei taipa veelgi? On vist küll hea nüüd kü- 
kitada Lõmpsi Märdi irvitavail iristustel? Ja kuu- 
lata küla kahjurõõmsat kaagutamist? 

Jaak kannatas praegu aga kõik, nagu tahaks ta 
lagedale pingutada viimast, mis ütlejaile veel varuks. 
Ta teadis: mida paksemat pori ta turjal, seda võimsam 
on üllatus, seda uhkem tõus. Tõmmaku sellepärast, 
nagu vähegi jaksavad! Hea oleks, kui Lõmpsi Märtki 
veel siin, Laupa parunist kõnelemata. Kahju, lõpmata 
kahju, et nad puuduvad: ,,kuradi mats-molkus“ otse 
ootab neid praegu!... 

— Narrid olete, muud ei mõista teile öelda! — 
pahvatas viimaks Jaak, kui märkas, et pole enam Lee- 
nagi sajatustes küllalt käärivat kõntsa. — Arvate vist, 
et peast nõder olen! — — — 

Paari silmapilgu järele oli Leenal ning Kustasel 
juba teada: 

Vidriku Jaak on ostnud Murumäe mõisa. 

Mitu nädalat elas küla nagu palavikus. Ja mitte 
ainult küla, vaid terve vald ja kihelkond. Sest Vid- 
riku Jaagu mõisaost ei olnud üllatuseks mitte üksi 
neile, kelles elas juba elupõline alateadvuslik sala- 
soov, et Jaak vääratuks ja komistaks, vaid ka neile, 
kes arvestasid temaga kui lugupidamisväärt mehega. 

Oli ju ka imelik küllalt, et mees, kellele kuulutati 
kadu ning kellele pankrott juba mitu aastat pidi sisse 
vahtima igast uksest ja aknast, järsku kõigi ootamata 
oli teinud niisuguse uhke liigutuse: vaevalt sajatii- 
nulise talu omanikust korraga 300-tiinulise mõisa pä- 
risperemeheks! 

k Oli neid, kes asjast üle said lihtsa teatavaksvõt- 

misega. Väikest tagasisurutud elevust neis küll pais- 
tis, kui Vidriku Jaagu suurest asjast kuulda said, aga 
siiski ei tahtnud nad paista lasta, nagu mõjuks see 
neisse mingi rabava üllatusena, vaid tähendasid ainult 
üsna lühidalt: ' 

— Vaata kuradit! 

Lõmpsi Märt viis uudise oma eelmiste seletus- 
tega kooskõlasse niiviisi, et ta sellest tegi suure sala- 
duse, millest ainult temal olevat aimu: 

Kuuldes asjast esimest korda Aljakul, ei lausunud 
ta musta ega valget; oli nähtavasti kitsikuses. Kuid 
juba järgmisel päeval vastas ta igale jutustajale 
julgelt: 

— Ma tään küll! 

— Ah tääd või? 

— Muidugi tään. Mis sääl's tääda. 

— Kudas mitte. Mõtle ometi: mõisa! 

— Vaat sääl see konks ongi, et mina tään rohkem 
kui sina. Ja kui sina kah nõnnapalju tääks, siis ei 
imestaks sa mõhkugi! 

— To-hoh? Mis sääl's on? 

— Jaa-aaa! Oodake, et ma seda praegu teile üt- 
lema akkan! 

— Ah soo, et asi põle siis puhas või? 

— Kurrat! Sihuke asi sul puhas! 

— Aga mis sääl's ikki? Kas ta's ostnud ei olegi? 

— On küll. 

— Ja raha maksnud kah? 

— On küll. 

— Aga mis sääl's muud ikki? 

— Küll aeg näitab. k 

— Kunas? 

— Küll te ükskord näete. 

— No kas sa's ütelda ei või? 

— Ei või. 

— Mis sinul's seal oidmist. 

— Küll on! 

— See ju siis päris imelik. 

— Mudugi imelik. Las lähvad mõned aastad, siis 
alles näete, kui imelik see kõik on! 

Ja kuidas Mardile ka peale ei käidud — rohkem 
ei kuulnud temalt keegi. Kehitati ainult õ1 
mindi edasi. Ainult mõned tundsid, nagu oleks 
sellesamaga Mardilt juba teada saanud midagi 
tähtsat ning uskumatut ja kinnitasid salamisi ka 
omakorda: 

— Või siis sihuke asi. Vaata raipa! 

Mõned, kel asja oli olnud Laupa paruni juurde 
lasksid tagasi tulles lendu uue loo, nagu oleksid nad 
seda sealt kuulnud: 

— Paruni ärra teadis, et see olla kõik võõra ra- 
haga tehtud. 

— Kelle rahaga? 
,  Võõraga. Kindlasti võõraga! Jaagul ju poe 
ja tütar Venemaal, ja väimehe jäta Ker just ollagi. > 

— Ahselle inseneri? 
M No jah, inseneri. 

— Kas see's ka nõnna rikas? 
 — Mis ta'nd rikas või... Sihukesed mehed tee- 
teinekord aga kerge vaevaga jäledat raha. Satub 
kord mõni kroonu töö ja — näe! 

 — Jaa-ah! — andis üks siis järele. 
4 V Võib olla küll! — kinnitas ka mõni teine pealt- 
aja muigel ning läks ja jutustas mõnele kolman- 
ale a sjast juba palju otsekohesemalt. 

Ei puudunud inimeste hulgas aga needki, kes suu- 
viinata nõus olid tunnustama: 

' Tühi lori kõik! Terve nali on selles, et Jaak 
c li mees, ja muud midagi. Olgu iga mees nii- 
atsis, vaat kui palju mõnekümne aasta pärast 
d mõisaid parunite käes siis veel leiategi. 
- Viimast viisi otsustajate hulgas oli ka Tiltsi pe- 
remees, kuid tema kohta kõneldi selle järele kohe 


| — Ültelgu, ütelgu nüüd peale, ega's see ikki kõik 
midagi enam aita: Vidrikult oleks ehk ikki veel väi- 
(4 mehe saanud, aga ärgu mõelgu, et see nõnnasama ker- 
| eesti tuleb ka Murumäelt! 
— Jaak ise oli sellest saadik, kui võis tunnistada 
enese Murumäe mõisnikuks, nagu päris teise tuuma 
korraga sisse saanud. Teda ei huvitanud see enam 
vähematki, mis kõneleb küla. Ei huvitanud enam ka 
see, mis lõõbib Lõmpsi Märt. Polnud peaaegu enam 
kedagi, kes Jaaguga veel pikemale jutule oleks saa- 
° nud. Käis ainult endamisi, pea püsti ja kujugi nagu 
- sirgem ning suurtsugusem kui enne. Ta nagu aimas 
5345 ja tundis väga hästi, mis liigub keeltel tema kohta 
| -mõrudalt, kuid — liikugu! Mis on Jaagul sellega veel 
| i ° asja! Ta on teinud, mida ei suuda mitte iga mees, ja 
see on kõige tähtsam. Tehku mõni järele, enne kui 
suu Apsiatapaisekis lahti tahab teha. 

Väljaspoolt liigutas ainult see teda sügavasti, 
mida luges enese kohta mõni päev pärast mõisaostu 
ajalehest: 

— Mõis eestlase käes! — seisis seal pealkirjaks, 
ning edasi järgnes terve pikk lugu selle üle, kuidas 
eestlase väsimata visadus julgelt astub tagasi võitma 
pinda, mis eesti rahvas kord harinud, kuid mis aasta- 
sadade eest vägivallaga temalt ära kistud. Ja siis tuli 
kirjeldus sellest, kes võitlusse astujate hulgas üks 
kõige esimestest ning kellest isegi näopilt kirjeldu- 
sele juurde lisatud: Jaak Jaagu poeg Vidrik, r 
suus ,, Vidriku parun“, kuuskümmend kaks aastat vana, 
kuid tugev kui tüvi ja kange kui Kalev. Raudne taht- 
mine ja vägev visadus on teda terve eluaja tagant ki- 
hutanud kõigis tema sammudes. Ning ikka ja ikka 
hoolsalt nende järel, kes temast soo poolest ,,suure- 
mad“. Mõisnikud koolitavad lapsi — Jaak Vidrik tegi 
sedasama. Mõisnikud parandavad maid, torutavad 
põlde, muretsevad paremaid tööriistu jne., — ning 
ärgu arvatagu, et Jaak Vidrik selles maha jääb. Ja 
lõpuks asub see kange mees nüüd näitama sedagi, et 
eesti talumehest võib saada ka mõisnik ise. — Kõige 
lõpuks tuli kirjelduses juttu veel sellest, mis juhtu- 
nud kord ühel mõisaõuel, kui Jaak Jaagu poeg Vidrik 
oli alles kaheteistkümne-aastane. See ,,kuradi mats- 
molkus“ ja ,lurjus“ on nüüd au ja lugupidamiseväär- 
selt selgeks teinud isegi sellele upsakale parunipojale, 
kelle inetu hingeline toorus sellele tõule nii iseloo- 
mulik: Eesti mees on tugevam, kui et ta ühest pa- 
runikese närusest rusikahoobist pikali jääks! 

Sellest viimasest pidas Jaak päris kindlaks ja sel- 
geks, kes kirjelduse lehte pannud, sest et loost Laupa 
mõisa õues ei teadnud selles valguses keegi muu hing 
siin maakeral kui ainult Parve Pärn. Oli selle peale 
esialgu pahanegi, et ta tema hinge senised suurimad 
saladused nüüd nii alasti ilma ette paisanud. Kuid 
juba lähemal järelemõtlemisel valdas teda otsatu õnn: 
Ei teata ju nüüd mitte üksi Laupas, vaid kõikjal üle 
kogu Eesti, et on kuskil Liivimaa metsasopis mees, 


126 


N 


keda seni peale lähema naabruse ei teadnud ega tun- 
onud veel keegi, kuid kes ometi on korda saatnud asju, 
mida peaksid imetlema teisedki. 

Ja peaasi: ka Laupa parun ning pastorihärra 
Wacker peavad nüüd teada saama, milleks Vidriku 
Jaagule vaja oli niipalju maad! 

Ning paar päeva pärast esimest erutust, kirjutuse 
korduval lugemisel, saatis Jaak toimetusele pika 
kirja, milles tänas südamest ,,nii suure austuse eest 
lihtsale vanale inimesele, kes seda hingestki pole 
arvanud ära teenida“, ning lisas selle juurde alandliku 
° palve: saadetagu kinnises ümbrikus üks number sel- 
- lest lehest Laupa parunile ning teine kirikuõpetaja 

-Wackerile — ja tõmmatagu punase pliiatsiga ka joon 
- sinna kohta ümber, et ei saaks kahe silma vahele 
jääda, mis neil seal lugemist. 

Mõni päev hiljem tuli vastus: 

»Täitsime healmeelel Teie palve. Soovime süda- 

- mest õnne edasijõudmiseks uutel radadel! Andku 
Teie tegu palju vaimustavat eeskuju ka teistele!“ 

Soo. Nüüd on siis korras. Just seda oli veel 
vaja! 

Nii mõtles Jaak, ja peaaegu oleks ta vanas eas 
veel hakkama saanud sellega, et endamisi ja üksinda 
võidujoovastusest tantsima tuisata. Püüdis end talt- 
sutada ja rahulikuks jääda, kuid kuidas sa jääd, kui 
miskit nagu ratsutab rinnus, pingutades ikka suure- 
male ja suuremale hoole, ikka jõudsamale ja tormili- 

> x semale hüppele! Peopesad nagu kihelesid millestki, 
ja Jaak ei saanud teisiti, kui pidi neid kärmesti kokku 
hõõruma. Oli vaja kuhugi nagu rutata, midagi öelda, 
° kõnelda, teha, — hõisata kas või! — aga sealsamas 
vaigistas miski oma enese põuest teda heasüdamliselt 
ja meelitavalt ning sosistas: tee mis sa teed, aga mitte 
° nii, et teised seda näevad ja kuulevad. 

Oleks olnud siin parajasti Parve Pärn, — mingi 
jõud ei oleks siis suutnud Jaaku tagasi hoida talle 
kallale hüppamast, teda kaelustamast, teda — võib 

olla — suudlemastki: nii äkiline, sügav tänupuhang 
hoovas temast praegu selle mehe vastu. Sest — kust 4 
oleks Vidriku Jaak muidu haaranud niisuguse mõtte, 
niisuguse kõiklepitava ja vaimustava! Kätt haarata 
"oleks Jaak ihanud ka sel ajalehetoimetajal, kes oli 
ära trükkinud Parve Pärna kirjutuse Vidriku Jaagu 
kohta, pigistada seda tormiliselt ja lausuda: see on 
kallim, mis mulle mu elu ajal iganes osaks saanud. 
Ei teinud nüüd raskust enam ükski mure, mis 
näris Jaagu rinnus esimestel päevadel pärast Muru- 
mäe ostulepingu allakirjutamist. Polnud ju ka ime: 
lisaks kõigele senisele lähema kolme aasta jooksul 
välja laduda veel niipalju tuhandeid ning välja osta 
nii paljude tuhandete eest obligatsioone, kui need 
talle üles peaks öeldama, suurendada karja ja täien- 
dada ühte ning teist, — kas suudab Jaak selle kõigega 
toime saada? Ja jumal teab, millised aastadki tule- 
mas! Kuid nüüd ei kohutanud teda enam miski. 
Tuhat uut ilusat helinat kajas hinges, mitmekordne 
tundus jõud vananenud lihastes, veel uhkemalt ajas 
enese sirgu Jaagu pikk, sihvakas kuju. Ja ilma et 
oleks hakanud enam lähemalt järelegi mõtlema, kutsus 
ta Kustase õuest, ning lausus sellele Leena kuul- 
davalt: 
— Kuule, noh, pulmaruumi ju nüüd küllalt! 
— Põle ju rohkem veel kedagi. 
— Aga jüripäevast? Kaugel see's veel! 
— Ah jüripäevast või?... 
— Ega aega viita enam ühtigi. Kudas seda uut 
koda pareminigi sisse õnnistada. j 
— Ei tää, kas nõnna ruttu lähäb.. 


— Kuule mul veel asja!... Minul pani vana õhtu 
eel valge ree ette, omikuks olid asjad korras ja lõu- 
naks ka kirikumäel juba käidud. Sinul aga juba aas- 
taid aru peetud ja — ikki veel ruttu! Ja ütle, mis 
meil's viga olnd? — pööras Jaak jutu lõpu liigutava 
naeratusega Leena poole, kes julgustas Kustasele 
hoogu andvalt: , 


”—Z —- 

- — Jutaon kõik jumala käes. Kui see tahab, siis 
läheb teinekord valimatagi, ei taha — siis pole asja 
ka pikast arupidamisest. 

M — Noh, kuuled nüüd?... Mis sa arvad, teeme 
- selle asja õige nõndasamuti, nagu tehti vanastigi: 
pistame obuse ette ja sõidame kohe Tiltsile! 

— Täna juba või? 

— Täna jah! 

— Ikki nagu õige järsku... Tea, kas on koduski. 

— Pistame ette, muud midagi! Näe, abegi sul 
täna aetud. Neljapäine päev kah ja... Memm, mis 
sina arvad? 

— Jumala õnnistus kõigega, ei minul muud mi- 
dagi. Ekstaole ju ka Kustase oma vaadata ja... 

Ei aidanud nüüd enam midagi: Jaak ei jätnud 
° enne, kui see sündinud. Pesti silmad puhtaks, tõm- 

mati kirikuriided selga, lasti värskeltharjatud hobune 

parimate riistadega vedruvankri ette rakendada, pis- 

“teti »igaks juhtumuseks“ valmisseisvad ,,peenikeste 
viinade“ pudelidki kapist tasku ning — tormine sõit 
Tiltsi poole algas. 

Teele jõudes tundis Jaak, et tal on ütlemata 
kerge: Saab päris peenike proua Murumäe jaoks. Ja 
pea-asi: keegi ei või öelda, et mõisa-ostuks oleks vaja 
olnud ka minia raha. 

Ning kõige lõpuks andis sõit veelgi midagi, mille 
järgi Jaak alati ahnitsenud. 

See oli juba Vidriku Jaagu viis: maailm pidi 
üllatatud olema, kui tema midagi tähtsamat ette võt- 
tis. Inimeste ,,suured silmad“ ja ootamatuse elevus, — 
see kõditas teda nii, et ei paistnud liiga ükski kibedus 
ega kannatus, et kinni püüda kord jällegi üht nii- 
sugust silmapilku. Sellest see sagedasti tuligi, et 
Jaak tegi kõik omapead ja teiste teadmata, mille 
pärast pidi kodus teinekord tundma nii kibedaid ette- 
heiteid ja mõrudat kurjustamist. 

Tookord sündis see õnnelikul kombel küll ilma 
vähemagi pahanduseta. Kuid üllatust seda rohkem. 

Juba kodus märkas Jaak oma suureks heameeleks, 
kuidas mõjus see Kustasesse kui ka Leenasse: ühel 
silmad järsku õnnelikul läikvel, teisel peaaegu pisa- 
rais. Aga veel suurem kihin-kahin läks lahti Tiltsil, 
kui kosilaste vanker ootamatult õue veeres, sest ega 
polnud teadmata siingi, mis hoiatust viimastel näda- 
latel külas selle kohta kuulda olnud. Nüüd olid nad 
aga ometi siin! 

See kõik viis Jaagu tuju nii toredale tuulele, e 
asi ise läks nagu aabitsa järgi. Kuidas pidi ta mine- 
magi: mõis on, aga mõisaprouat pole, kuid eks seda 
märgatud juba Vidriku viimasel simmanilgi, kust 
teda otsida. “i 

Ja nõnda ta siit nüüd leitigi. Ainult moodi 
pärast viskasid vanad veel hoiatuse: - 

— Mis mõisaprouat sellest ka saab. Kübemekene 
teise talu õuelegi, liiati siis veel mõisasse. 

Kuid seks puhuks, kui seda öeldi, oli Jaagule juba 
ammu selge, missugune tore minia on talle Tiltsi ! 
Liisi: terve maja korraga heledat naeru täis ja silmad x 
nii sätendavas tules, et iga mure selle eest põgenema / 
pistab. Just niisugust läheb Murumäele vaja, et elu. 
sääl lõkkele lööks. 


— Ärasina neid kuulagi! — meelitas Jaak Liisit, 
kes õhetaval näol toas ringi talitas. 
— Kurjad inimesed, muud midagi! — oli Liisi t 
lõbusalt nõus. — Ja kadedad on nad kah, kindlasti! 
— Tule õige mu põlvele, kaen korraks ka nati- 
kese oma minia kaalu! 
— Oh, just nagu tina! Näe, katsu! | 
Ja juba istuski Liisi Jaagu põlvedel, nagu laps, 
kes ootamatult üle hulga aja jälle vanemate armule 
pääsenud. 
— Päris tubli, põle ütelda ühtigi! — kiitis Jaak j 
ja tantsitas miniat põlvel, nagu oleks see juba maast- 
madalast olnud ainuke väljavalitu tema poja jaoks. 
— Ja kui tugevad kondid veel, vaata! — helises 
Liisi lustilik hääl, kui Jaagu pihtadest kahe käega 

tormiliselt kinni haaras ning terve oma jõuga ta enese 

vastu pigistas, toetades oma valkjad juuksed vastu 

karmi, habemikku palet, 

, , > Rajak, ära meelitab veel viimati minugi vana 
inimese! — hüppas Jaak naljatava sajatusega toolilt 

(risti. — Pole viimati oma memmekesele enam midagi 
koju tagasi viia. 

i Ja nõnda see siis otsustati: laupäeval sõidetakse 
- pruutleeri, pühapäeval esimene mahakuulutus ning 

neli nädalat hiljem — pulmad Murumäe mõisas, kuhu 

- kolimine Vidrikult algab juba järgmisel nädalal. 

See viimane oligi kõige tõsisem, mis Jaagul veel 
üle tuli elada. 

Kuipalju vaimustust. sest uuest ka ei hoovanud, 
kuipalju pidutsevat võitu sellest hinges ka ei heli- 
senud, — siin olid ikkagi ta juured. Ja nõnda siis 
polnud kaugeltki ilmaaegu, mis mässas tema hinges 
-juba siis, kui ta linnast tulles Parve Pärnalt kaasa oli 
“toonud esimese argliku mõisa-mõtte. 

Raske, ütlemata raske oli see-kõik, kui tuli tõsta 
koormatele asju, mis algusest siiani iial polnud näi- 
nud veel muud kui ainult Vidriku valgust. Oli siin 
veel neidki, mida oma käega kohale seadnud juba esi- 
mene Vidriku Jaak. Nüüd jäi ainult tolmune ase 
neid leinama, nagu alasti ja häbenedes. 

Kuid Jaak sai ka sellest üle. 

Toetas südamepõhja kõik, mis kippus keerutama 
tuska, kui õhtupoolikul mitmeteistkümnevankriline 
voor Vidriku õuelt liikuma hakkas. Julgustas Lee- 
natki, kui see vankrile istudes hoida ei suutnud pisa- 
raid: 

— Ära töina! Ees on palju parem! 

Puud õuel liigutasid latvu viimaseks tervituseks. 

Lõokene taeva all lõõritas oma kaunima viisi — 
pakkudes seda kaasa nagu meeldetuletuseks, et Vidri- 
kul on olnud ka palju ilusaid päevi. 

Püüdis seda meelde tuletada kõik muugi, mis 
kinnitatud siia maa külge ja mida ei saanud kaasa 
võtta. 

Kuid peremees — ta ei kuulanud ega kuulatanud, 
vaid andis hobusele piitsa, et võimalikult rutem oleks 
kõik selja taga. 

Kuulas seda ainult perenaine, kellel oli õuelt lah- 
kudes katki rebida tuhandeid niidikesi oma südame 
küljest. Ja igaüks neist tegi valu, nii et või kisenda 
piinades. 

Imelik: Taganõmmelt lahkumine ei olnud tal 
kaugeltki nii raske. Võib olla sellepärast, et siis sam- 
mus Leena vastu oma tulevikule, nagu Jaak” 
praegugi. . i 

16. 


Murumäele asudes sai Jaak varsti endale lõpli- 
kult uue nime: Vidriku parun. Nii nimetas teda küla 
ja pahandada ei osanud selle üle ka Jaak, kuigi tea- 
dis, et paljudel seda lausudes keel hammaste taga 
kõveras. 

Kuid Murumäe omadele enestele kui ka ümber- 
kaudsetele oli terve see lugu alguses natukene imelik. 
Eeskätt neile, kes olid Murumäel veel sellest ajast, 
kui mõisat polnud veel omandanud Vidriku Jaak. 
Siis oli asi kõigiti selge: omanik oli härra, ja nii teda 
ka nimetati. Ei saanud kunagi tekkida kahtlustki, et 
selles midagi poleks korras. Von Lessarti terve olek 
ja tegumood, riided ja kõnnak, kõnelemine ja käski- 
mine, kõiges selles ei puudunud midagi, millest Muru- 
mäe tööpere oleks võinud kõhklema hakata ,,härra“ 
ehtsuses. 

Seal aga tuli siis korraga see uus ja lõi terve aru- 
saamise segi. Salata ju ei saadud: ka see oli mõisa 
omanik, võis keelda ja käskida Murumäel nagu endi- 
negi, juhatada ja juhtida nagu von Lessartki. Kuid 
ometi oli nagu natukene võõras nimetada teda otse 
niisama nagu eelmist, tegemata mingisugust vahet, 
sest vahe iseenesest oli ju täiesti selge. Seda tundis 
alateadlikult iga endine olija Murumäel, karjatali- 
tajast ja piimamehest kuni viimase moonameheni. 
Kõnelemata veel valitsejast, peremamslist ja köögi- 
tüdrukust, kelle hulgast keegi ei usaldanud jagama 
hakata oma saatust uue omanikuga: valitseja oli 

Murumäelt uue koha peale rutanud juba paar nädalat - 
enne peremeeste vahetust ning mõlemad truud ja põli- 
sed naisümmardajad tänasid südamest õnne, kui von 
Lessart neile teatas, et nad ka linnas tema teenijaiks 
võivad edasi jääda. 

Tõsi ta ju oli: uus peremees kandis kaabut nagu 
endinegi, kuid koguni teistsugust. Vanal oli see 
olnud juba värvi poolest isemoodi, mingi pruunikas- 
kollakas, mis istus peas kuidagi-moodi *siledalt ja 
suurtsuguselt; igatahes mitte nii, nagu uuel, kel oli 
see must ja poolkortsus, kõrge terav-ümmara põhjaga 
ja allapoole kooldunud äärtega. Nõndasama kortsus 
ja kohmakas eelmise kõrval tundus ka terve tema 
pikk, kõrge kuju seal kaabu all, seljas koduvillased 
riided, jalas mingid vintskesäärtega saapad, nagu 
igal teisel-kolmandal peremehelgi Murumäe a 
konnas. 

Tekkis sellepärast alguses, kord hõbustepühks i 
mise ajal põllupeenral, kord karjatalitamise-silmapil- 
kudel lehmalaudas, kord teistelgi parajatel puhkudel 
parajas kohas, mõisaperes üsna pikki nõupidamisi ja 
arutamisi küsimuse ümber, missugune oleks küll see 
parajam nimetus uuele peremehele. Kuni viimaks 
mõne päeva pärast peremees ise selguse majja tõi. 
See sündis siis, kui piimamees piimakoormat vaksa- 
lisse küütides polnud jaksanud Laupa paruni ,ise- 
sõitja“ vastutulekul Vidrikult kaasatoodud hobust 
oheldada, vaid lasknud selle koormaga kraavi taga- 
neda ja kaks piimanõud lössi põrutada. 

Mine tea, kuidas oleks olnud siis, kui õnnetust- 
tekitav vastutulija oleks olnud keegi teine. Agaet / 
see oli just Laupa parun, siis pidi piimamees tunda 
saama, et ka Murumäel on mõisnik, kes nõuab oma 
alamailt mitte üksi hoolsust ja sõnakuulmist, vaid ka 
alandlikkust ja austust, nõndasama, nagu on nõutud 
siin varemaltki. 

— Ei pand' ju talle rajakule raudu suhu... — 
katsus piimamees Jaagu sõimuvalingu sekka endale 
vabandust otsida. ' 

— Soo, no-jah! Ime, et hobesele rangidki kaela 


— Ega's sääl nüüd saamist, aga... peremees ei 
Ind ju... 

 — Ega ,,perermees“ ütelnd seda kah, et ohjad 
tulevad peos hoida, kui hobesega sõidetakse... 

- — Noh, see'nd... 

 — See'nd jah! 

-- Ega's mia ju täänd'ki, et peremehe obesed 
sihantsed... Ärra obesed ei lõhk'nd kunaski. 

— Kes on see peremees ja kes on see 
2! — nõudis Jaak nüüd järsku välkuvail silmil 


ist. 
- — Eksikki... noh... Lessarti ärra ju... see 
- endine. 
= — Jamisonsiis see nüüdne?! 
— Nüüdne?... Nüüdne, see on ju... 
— Lontrused! — kähistas Jaak, keeras kanna- 
pealt ringi ja astus uhkelt trepi poole, ilma et oleks 
piimamehelt ootama jäänud enam mingit seletust oma 
- küsimisele. 
Polnud pikemat juttu ka enam tarviski, sest 
ihema paari tunni jooksul teadis juba terve pere, 
kuidas on ta kohus kutsuda uut Murumäe peremeest 
- ja tema perekonda. Oli teada ka see, et ,,noor- 
-prouaks“ tuleb kutsuda see'gi, kes paari nädala pärast 
Murumäele tuleb sealt Laupa poolt ning keda seni- 
ajani harva mõni kutsunud oli teisiti kui Tiltsi Liisi. 
As Võõras see alguses oli ja igal ühel pakitses nagu 
- mingi pinev jahmatus keelel, kui tal esimest korda 
lausuda tuli , härra“, ,proua“ ja ,noorhärra“ neile, 
kelle olemisega see nagu põrmugi ei sobinud ja kes 
seda millegagi nagu polnud ka ära teeninud. Aga 
läksid päevad, veeres nädal ning teine, ja juba harjuti 
- kõigega. Nähti pealegi, et vana Jaak nagu polnudki 
niisugune nagu need teised ümberkaudsetes taludes 
ja külades, vaid et palju kindlam tema kõne, kärmem 
“tema samm, selgem tema silm ja mehisem tema meel 
kui neil teistel. Ja mis pea-asi: tal oli oma minevik, 

sest mitte igal pole poeg Venemaal kõrgeks kroonu- 
meheks ja tütar pealinnas inseneriprouaks. Ning 
igaühest ei kirjutata nõnda ka ajalehes, nagu on kir- 
jutatud Murumäe uuest mõisaomanikust. 

Karja-Andres leidis varsti kõiklepitava seletusegi 
sellele, mida Jaak nõudnud. Juhtus nii, et keegi küla- 
mees just temale kõnelema hakkas, kui huntsakas see 
olevat, et uus peremees kärkivat ja kisendavat nagu 
parun, kui temale ,,ärra au“ ei anta. Kuid Andres 
küsis päris rahulikult: 

— Mispärast tema's vähem peab kärkima kui 
parun? 

— Mispärast?... Toh-hoo kurat säh!... Selle- 
pärast, et ta põle kellegi parun! 

— Soo?... Aga miks siis parun kärkida võib? 

— Sellepärast, et ta on parun! 

— Et sa kuule!... Eh, vennike, küll ikki on 
meie koonud veel kõveras. Sõimab saks, siis oleme 
rahul, astub aga oma mees saksapukki — ja kohe 
kõigil mokad mossis! 

Jah, eks ole ju terake tõtt selleski, — tuli pika 
mõtlemise ja arutamise peale otsusele viimaks iga- 
üks, kellele see Karja-Andrese tarkus edasi anti. 

Aga salata ei saadud ometi: kergem oleks kanna- 
tada olnud, kui uue härra asemel endine edasi oleks 
sõimanud!... 

17. 


Päevad vilkusid, nädalad tulid ja läksid, aastad 
veeresid, aga neid nagu ei loetudki enam, sest aeg 
otsekui uppus sündmustesse. Sõda, võidud ja kaotu- 
sed väerinnal, pealetung ja taganemine, seisak ja 
kokkuvarisemine, revolutsioon, — kõik need olid 
ainult üksikud tähised selles vahelduvas kirevuses, 
mis olid haaranud päevadest nädalaisse ja nädalaist 
aastatesse Jaagugi terve mõttejõu. 

Mis ka ei olnud ning tulnud, kõiges tundis Jaak, 
nagu oleks temagi selles kuidagi viisi osaline ja kaas- 
tegelane. Sõda sakslaste vastu — eks olnud Jaak 
selle tarviduses teadlik juba sestsaadik, kui sündis 
see rusikahoop Laupa mõisa murul. Kättemaks — 
— eks olnud see ka Jaagu kogu eluiha tulipunktiks. 
Viha sakslaste vastu, mis kandis sõda, eks õhkunud 
sellest Jaagugi terve elu ja olemine. Mis ime siis, 
et iga võit väerinnal ta hinge hõiskama pani ja iga 
kaotus valusalt ta südamesse lõikas. Sest mine tea, 
kuidas veel läheb, kui jäädavalt kaotatakse: vägevate 
võimuga võidakse pühkida ju Vidriku parungi Muru- 
mäelt, sest hambaid kiristatud on selle üle juba algu- 
sest peale, et niisugune mats landstoa peale suurte 
sakste seltskonda julges tungida. 

Jaak oli aga enam kui kindel, et sakslased ei 
võida. Vastuoksa: ta oleks juba ammugi võidetud 
olnud, kui riigi eesotsas oleks õige valitsus. Kuid 
keisriproua on sakslane ja sellest see tulebki, et kan- 
takse üks kaotus teise järele. 

— Aga oodaku nüüd! — oli Jaagu mõte, kui 
kukutati keiser ühes oma äraandliku naisega ning 
seati riigi etteotsa uued mehed. Algusaja pettumused 
ei kohutanud palju, — las' koondavad ainult natukene 
ridu ja koguvad jõude! 


See oli esimesel silmapilgul Jaagulegi suurte 
võitude aeg, kui kesksuvel revolutsiooni järele murti 
rüütlite võim ka Eestis ning seati selle asemele uued 
kogud ja korraldused — Eesti oma mehed ja juhid. 
Ainult: eksitus näis Jaagule olevat see, et oma meeste 
valitsusele lähedale lasti igaühte, küsimata sellest, 
kas tal endal ka midagi on või mitte. Läksid veel 


mõned nädalad — ning siis näis see Jaagule otse mee-= 


letusena: kuidas võidakse ometi maa ja rahva varade 
valitsemisele ning käskude ja keeldude jagamisele 


seada inimesi, kes ise tihti päris puupaljad?! Nagu = 


kas või needki, kes hiljuti seati valdu valitsema? Ega 
pole valitsejaid vaja ometi selleks, et kõike iga nelja 
tuule poole laiali kanda? Palju enam põhjust oleks 
praegu välja tuua neid mehi, kes juba varemates kit- 
sasteski oludes on näidanud, mida Eesti sitkus võib 
ära teha.. 


Jaagu haavatud hing ei varjanud kellegi ees, et 


niiviisi asjast ei saa midagi välja tulla. Ütles seda 


igale, kes ette juhtus, ning sajatas niisuguse seedi- 
mata sõgeduse põrgu põhja kõigi ees, kellega asja 
kohta kõne tekkis. 


Imelik, "et aga mõistlikumadki ei mõistnud tema 
mõtteid. Isegi tema poeg, väimees ja tütar mitte, kes 
varsti pärast märtsikuu sündmusi Venemaalt ära olid 
tulnud ja Tallinna asunud, kus uus aeg tööd ja tege- 

mist pakkus neilegi. See oli kibedaim pettumuse 
' silmapilk Jaagule, kui kõik tema väited ,paljasjalg- 
sete“ valitsuse võimatuse kohta tagajärjetuks jäid 
isegi tema lihaste laste ees, kes ju koolitatud ometi 
rohkem kui paljud teised. Just nagu oleksid nad kõik 
pimedusega löödud, et ei taipa, kuidas ,,uus kord“ 
kõik uperkuuti lööb! ,,Pole midagi parata, ega tei- 

siti praegu ei saa“ — oli ainuke, millega nad Jaaku 
trööstida oskasid. 

. Mis troost see aga oli, kui ometi iga uus päev 
järjest karjuvamalt kisendas, et kõik läheb kümme 
korda hullemaks endisest. Puutuks asi veel üksi 
riigisse ja valitsusse, — jumal sellega! Kunas on 
Jaagul neid enne tõsisemalt tarvis olnud! Mitte 
võimu vägevus, vaid oma enese töö ja tegemine on 
tõstnud ta lihtsast talumehest rüütlimõisa omanikuks, 
ilma et oleks vaja olnud kõrvalist abi kelleltki. 

Tõsi ta oli, see ei läinud kergesti. Jaak mäletas 
veel väga hästi oma teist mõisnikupõlve aastat, mil 
kippus kokku varisema kõik, mis kätte võidetud. Tuli 
välja, et ta oli hinnanud mõisaostu siiski liiga ker- 
gelt ja et Vidriku tagatoa mustakskõrbenud lagi 
Jaagu järelemõtlemissilmapilkudel oli kõnelemata 
jätnud nii mõnegi eelseisva raskuse. Teise aasta 
kesksuvi keerutas need korraga tema pea kohale 
kokku ja mõtted ei suutnud välja mõõta enam 
ainustki abinõu, millega katta üle jõu kasvavaid 
kohustusi. Asi ei seisnud küll enam milleski raske- 
mas kui ainult paaris-kolmes tuhandes rublas, aga 
just seda ei olnud kuskilt enam võtta. Oma tagavarad 
olid ammu viimseni läbi, laenu majapidamise käima- 
panemiseks tehtud samuti tuhandeid, rohkem enam 
kuskilt ei saanud. Ei puudunud palju, et Jaak pidi 
võtma kord sule ning kirjutama Venemaale oma las- 
tele: minu jõud on lõpul, kui teil teda veel on, siis 
tulge ja aidake! Muidu läheb mõis, mida külastasite 
alles mullu, ja järgi ei jää midagi! 

Seal käis äkki aga raksatus, mis mähkis tulle 
maailma, ja andis aega Jaagule natuke hinge tõm- 
mata. Kirjad jäid kirjutamata ning — mõni kuu hil- 
jem suutis Jaak oma asjad korraldada juba ise, tänu 
sõja-eelse suve harukordsele lõikusele. See võimaldas 
rohket viljamüüki hea hinna eest, kroonu käsk viis 
mõisast tüseda tasu eest mõne hobuse, müügile toime- 
tati veel mõniteistkümmend karilooma ja sellest said 
rutulisemad kohustused makstud. Edasi kandis aga 

juba õnn: Murumäe tööpere kuulus vanemate inimeste 
liiki ning sõda ei viinud sealt rohkem kui ainult paar 
nooremat, Kustas oli samuti üle kutse-ea, tööriistad ja 
masinad olid mõisas enamasti uued, — töö võis kor- 
raliku hooga edasi kesta. Veel paar aastat edasi — 
ning Jaak märkas, kuidas asi nagu iseenesest läks 
ikka kergemaks ja kergemaks: majapidamine hakkas 
raha andma rohkem kui oli loota ning viimastest võl- 
gadest lahtisaamine läks iga kuuga hõlpsamaks. Ja 7 
kui Jaak paar kuud pärast revolutsiooni kustutas oma 
viimase tuhanderublalise kohustuse, siis oli tal nagu 
kahjugi, et pole tasuda enam rohkem. Liiga kergesti 
oli see läinud, kergemini kui Jaak viie aasta eest 
uneski aimata oleks söandanud. Liiga lühike oli 
olnud pingutuse-romantika, mis Jaagule kogu elu- 
aja nii luusse ja lihasse juurdunud. 

Ootamatuseks oli see Leenalegi, kui Jaak talle 
õhtul linnast tulles tähendas: 

— Soo, nüüd on Murumäe puhas: eile kustutasin 
hinge tagant viimase võla. 

Ei osanud Leena selle kohta lausuda alguses 
musta ega valget, ainult silmad ja nägu kõnelesid: 
Kas tõesti? Kas ikka tõepoolest? Ja mitte unes, 
vaid päris ilmsi? Ainult viis aastat — ja juba puhas! 

Ning siis alles paiskas ärevuse elevus välja mõtte, 
mis niisugusteks puhkudeks alati seisis tal varuks: 

— Siis võiks ju varsti Kustasele kätte anda! A 

— Jäta see ükskord! Kuhu ta's mujale ikki. ! V 
Nagu jookseks kuhugi eest! 

— Seda nüüd küll, aga... 


i 
— Mitte mingit aga't! Vähemalt paar aastt = 
tahaks veel isi: seni pole ju päevagi saandingetagai = 
tõmmata! A 4 
Leena tundis, kuidas keha läbistas nõksatus: — 
seeemees kõneleb hinge tagasitõmbamisest?! Vid- 0 f 


riku Jaak? Mees, kes pole veel ainsalgi silmapilgul — 
märgata lasknud, nagu oleks nüüd kord juba küllalt?! — 2 
Mees, kes pole hoolinud isegi sellest, et töö käes 

kõverasse on kooldunud need, kes oleksid võinud 
kõndida praegu ka sirgemini! — Leena mõtles siin 
vähem enese kui Kustase peale, kes ei olnud näinud 
ka Murumäel kergemat põlve kui Vidrikul: saksa 
nimi ei anna veel saksa põlve! — oli Jaagu vanku- 
mata otsus; sellest hoolimata, et mitmekümne töö- 
tegija hulgas need neli, kes tulnud Vidrikult, Leena 
arvates oleks pidanud võima läbi saada ka kergemini. 
Kuid kes teine tohtis siin otsustaja olla kui Jaak ise. 

Nüüd aga tunneb järsku temagi: pole saanud 
hinge tagasi tõmmata! 

Andku ohjad Kustase kätte, siis saab! Kuid 
Leena teadis väga hästi, et asjatu oleks seda veel 
ütelda, juba varemalt oli Jaak mitu korda kõnelnud: 
see ei ole siis enam kellegi puhkamine, vaid armuleib, 
minut enne lõplikku minekut... 

Vastas sellepärast ainult: 

— Eks mätta all saa! — Kuid suu tal seejuures 
enam ei naeratanud, sest neis sõnades oli enam valu 
ja etteheidet kui midagi muud. 


Valus hakkasid veerema ka pisarad, milledest 
Jaak arvas, et neis niisutab rõõm Leena põllenurka; 
rõõm selle üle, et ometi kõik on lõppenud nii hästi ja 
õnnelikult, kuigi seda mõni aasta varemalt ei uskunud 
vist keegi. 

Hea see oligi, et Jaak siin eksis: üks tüli ja rida 
tusaseid päevi jäid seekord jällegi ära. Nad tulid 
alles mõni nädal hiljem, kui Murumäel sündis midagi, 
mis Jaagu lõplikult roopast välja lõi. 

Kord õhtul, kui Jaak Kustasele kätte juhatanud 
järgmise päeva töökava, astusid tuppa kolm moona-- 
meest ja seletasid: mõisa tööpere olevat volitanud 
neid peremehele teatama, et nüüdsest peale Murumäel 
maksva hakkavat uue aja tööpäev, mis kestvat kolmes 
söögivahes kokku kümme tundi, alates hommikul 
kell seitse ja lõppedes õhtul samal kellaajal. Kui 
peremees mõnikord soovib rohkem, siis selle vastu ei 
oldavat, aga ületunde tehtavat ainult eritasu eest. 

Jaagu vihane raksumine ja rusikahoobid vasti 
lauda, mis varemalt nii mõnegi mehe peremehe ette 
kangeks kohutanud, olid seekord igasuguse mõjut 
Mehed ainult seletasid — nad olevat vabad kodanik 
nagu peremeeski ja ei laskvat enesega enam haukuda. 
Kui arvavat, et pole õigus, kaevaku, aga nemad tead- 
vat, et uued seadused olevat nende poolt. 

Läksid nädalad ja lisasid sellele üht-teist veelgi. 
Tuli välja, et peremees nagu polekski enam peremees. 
Jaak käis miilitsas, seal ainult muiati tema ägeduse 
üle. Kõneles vallavalitsuses — seal kehitati ainult 
õlgu ja vabandati, et nemad ei saavat parata midagi. d 
Kirjutas Tallinnasse pojale — see ainult manitses ja 
õpetas: katsugu heaga läbi saada, nüüd olevat nii- 
sugune aeg. Mõne aja pärast olevat kõik jälle teisiti. 

Siin ta nüüd oligi: ei puutunud see asi siis 
sugugi üksi riigisse ja valitsusse, vaid lõikas ka Vid- 7 
riku Jaagu luusse ja lihasse. Sellest oli küllalt, et 
purustada viimast usku neisse uue korra hüvedesse, 
millest kõneldi ja kirjutati praegu kõikjal. Läks 
päevi — ning juba tõmbus Jaagu käsi rusikasse iga- 
ühe ees, kes lootis tulevikust veel midagi paremat. 

Raskeim kõigest oli kannatada võimetus, se 
Jaak oli seni harjunud sellega, et peale tohtis jääda 
ainult tema. Nüüd aga astub iga ,,tuhipaljas“ talle ] 
nina alla ning arvab enesel õiguse olevat tõeks teha, 
et tema on samasugune »kodanik“ nagu peremeeski. 

Tule jumal appi: Kas ei alanud Vidriku Jak! i 
omal ajal nõndasamuti, nagu on enamasti alanud iga 
teine?! Päris küll talu, kuid pidi selle pärandus- 
rahadega välja maksma veel kallimalt kui mõni teine 
ostes. Aga ometi: kus on praegu Jaak ja kus on need 
teised? Palju neid on, kes koolitanud oma lapsed 
nagu mõisnik? Ja palju veel neid, kes suutnud mõis- 
nikkude käest tagasi kiskuda isegi isaisade pinda? 
Kus on siin samasugusus! Aga mine kõnele kuskil 
sellest praegu: irvitavad ainult! Veel enamgi: need 
samasugused“ on koguni pea-asjamehed ja tegijad. 
Nemad valitsevad valda, nemad peavad kriiskavaid 

kõnesid, jagavad käske ja juhatusi igal teelahkmel, 
isegi külatänaval ja Murumäe mõisaõues! 

Üksainus koht näis Jaagule veel järgi jäänud, 
kus sõnal endine kaal: koduste keskel. Siia valguski 
siis nüüd kõik, mis mujal peatuma jäänud võimetuse 
paisu taha. Esimene, kes ette puutus, oli jällegi 
Leena, kes otse murdumas talitustekoorma all. Jaak 
aga leidis, et tema ei suuda midagi, ei oska midagi, 
ei taha midagi. Päris õnnetuseks, kui inimene nii- 
suguse perenaisega peab mõisat pidama. 

° Teisiti Jaak ju ka ei saanudki, sest siis oleks ta 
pidanud võimetuses vaikima siingi. Seda Jaak praegu 
ei suutnud. Sapp, mis hinge kogunud, tuli kuhugi 
välja valada, ja Leena paistis siin ainukesena, kuhu 
sõna võis sattuda õigesse paika. 

Ei tunnud nõnda siis enam mingit piiri see saja- 
tuste sadu, millega jagas Jaak , tänu“ Murumäe ela- 
tanud perenaisele, endisele Vidriku Leenale. 

Nagu venimise kunstnikud olevat siin kõik, nii 
need ,,kümnetunnilised'“ kui ka omad; viimased veel 
hullemad kui esimesed: üks ainult ägab ja oigab hom- 
mikust õhtuni, teine ainult nohiseb ja nahiseb, kol- 
omas — see aga on sihuke leeluke, et temast pole asja 
ees ega teist taga. Mis ime siis, et töös pole tegu ega 
tolku. Niisuguste jaoks ka veel mõisat muretseda! 

— Kes käskis! Mina vist? — julges Leena kord 
vastu salvata. Kuid siis see alles algas. 

— No jah, näe! Et sa kuule! Mina veel süüd- 
lane pealegi! Popsipereks sihuke venitusevägi oleks 
kõlvanud vist paremini?!... Kurat, mis siis minu- 
legi: võib ju kõigest lahti saada, kui ei kõlba! Mis 
minagi siis üksi, inimestele muidu kurjaks ja õnne- 
tuseks kõik kaela! 

Ning lõpp tuli harilikult alles siis, kui Jaagu 
haugutamine jälle oli saavutanud sihi — perenaise 
tuikuva põgenemisega kuhugi, kus sai olla üksi ning 
ennast pisaratest tühjaks nutta. 

Kord sügisese rehepeksu aegu lõppes see siiski 
teisiti. Jaak tiirles ja tõreles huugava masina juures 

ning sajatas töötegijate kallal seni, kuni pudenes 
tema suust sõna, mis kõigile oli liig. Üks nooremaist 
töölistest käis silmapilgu teiste keskel ringi ja — 
korraga seisatas kõik. Teatati, et kuni ,,parun“ pole 
töö juurest kadunud, ei liigu enam ükski käsi, sest 
ega töötegijad siin loomad pole, kelle kallal võib 
kisendada lõpmatuseni. Jäetagu noorperemees töö 
juurde ja kellelgi pole midagi kõnelemist, aga vana — 
see kadugu silmapilk! 

Ah soo, või niikaugel on siis asi! Noh, seda veel 
näeme. Vägivallaga võib kukutada küll kuningaid, 
aga mitte praegust Murumäe pärishärrat! 

Niisugune oli Jaagu uhke otsus ning varsti oli 
töö juurest kadunud viimane tegija. 

Mis edasi tuli, see järgnes juba härrastetoas, kus 
»Ppärishärra“ kõmisev irvitus täitis ruumi, nii et osa 
kostis kõrvalegi: 

Või siis nii uhkesti on see kõik sisse seatud. Et 
mõisat noorperemehe kätte saada, hässitatakse terve 
pere vana vastu üles! Justkui Jaak poleks märganud 
seda juba/ammu! Eitea, kust see kaval plaan õige 
pärit peaks olema, kas sellelt haigelt ja oigajalt, või 
koguni ehk peenikeselt noorperenaiselt? Uskuda 
seda ju võivat, sest ega sünni see ju ilmas esimest 
korda, et litsid lihtmehe tasku kallale lähevad! 

Kaugemale Jaak enam ei saanud, sest samal pil- 
gul haaras tugev käsi ta rinnust ja kähises: 

— Litsun su kuradi kägarasse siiasamasse! 

— Kustas! — ruttas noorperenaine Liisi erutatud 
hüüdel vahele ja riputas enese kohkunult Kustase 
ärritatud käsivarrele. See vabastas kahvatuksjahma- 
tunud isa, tõmbas käekõrvale naise ning tume hääl 
käskis otsustavalt: A 

— Lähme! 

Asjatuks jäid lähematel silmapilkudel kõik Liisi 
häälitsused ja vanaperenaise manitsused: seekord oli 
Kustas oma otsuses vankumatu. Võib olla, oleks 
aidanud veel see, kui Jaak ise parajal silmapilgul 

oleks .püüdnud lepituse poole, kuid ka seda ei 

Paar tundi hiljem veeres Murumäe õuelt vanker 
hobusega, mis viis aastat tagasi oli toodud siia Tilt- 
silt. Sama paar, kes temaga siia tulnud, sõitis siit 
müüd ka minema. Kustase nõudel ei tohtinud Liisi 
Jaaku, kes vintsles magadiskambris voodis, isegi 
mitte jumalaga jätta. 


— Noh, nüüd oled siis saanud, mis tahtsid! 

— Jaak ei vastanud kohe, vaid toppis ärritatult 
piipu. Siis välkusid äkki silmad: 

— Olen saanud jah!!... Ka sina oled saanud!... 
See on nüüd see tänu kõige eest! 

— Eitea, mis tänu sa minult õige ootad — 
sõimamise eest?! Sikuta päevad läbi, nii et hing seest 
välja, ja veel — tänu! 

Leena hääl oli äkki karm ja kalk, kõla õudne ja 
ähvardav, nagu oleks temagi järsku mingile uuele 
otsusele jõudnud. 

— No jah, omadele vist kah ,lisatundide“ eest! 
— katsus Jaak vastu mõnitada. 

— Pole sul't keegi veel päristundegi eest midagi 
tahtnud, võid oma lõugutamise sellepärast endale 
pidada! Läilaks läheb juba! 

— Ja minule ei lähe?! 

— Ära kisenda! Pole mina sind veel kordagi 
puutund, kui ise rahule jätad. 

— Rahule jah, rahule! Kus on minul see rahu 
olnd? Raisakullid! 

— Jälle vist mina sul teda rikkund! 

— Just sina” Kas mina ei ole sikutanud, nii et 
või hing välja? Või olen ma varastanud Murumäe? 
Aga sina: muudkui — kes käskis, kes käskis! A'and 


Vidrikul läbi!... A'nd koht Kustase kätte, an'd 
Kustase kätte!... Just nagu röövel aastad läbi hingt 
kallal! 

Jaagu rusikas paukus vastu lauanurka, häälest 
kees vahutavat viha, silmad leekisid ähvardavalt Leena 
poole. Kuid viimane oli nähtavasti lõplikult selgusel, 
et temagi karikas juba ääretasa. Ta ei kohkunud enam 
pilgukski, vaid sähvas julgelt: 

— Tõmba aga edasi! Kisenda veel kõvemini! 
Viruta nii, et laud puruks! Saada mind kah ära mätta 
alla, siis on sul käes su rahu! 

Vastuseks kostis ainult tume mürts vastu ust ja 
perenaise valulik oigamine. 

Kuidas see võis sündida, seda Jaak ei mõistnud, 
aga sündinud ta oli: jalaga polnud Vidriku Jaak veel 
eluilmas löönud muud kui koera, aga nüüd oli saapa- 
hoobi ristluile saanud mitte keegi muu kui Vidriku 
Leena! 

Alles järgmisel silmapilgul oli see Jaagule kõik 
selge. Haaras kätele oigava naise ukse eest ja jooksis 
temaga magadiskambrisse. Asetas ta pehmele voodile 
ja nuuksus paluvalt: 

— Leena!... Leena!... Ega sa haiget ei saa- 
nud?!... Leena! 

— Ei saanud, — kostis kannatlik vastus läbi nõrga 
oigamise. Aga paar silmapilku hiljem kajas samast 
suust meeletu kisendamine läbi ruumi, nagu oleks see 
kuulmiseks määratud tervele ilmale: 

— Ei saanud!!... 

Jaak jahmatas püsti ja vaarus voodi eest mitu 
sammu eemale. 

18. 


Need olid piinarikkad päevad Jaagule, mis järg- 
nesid Murumäel pärast seda, kui olid ära läinud noor- 
peremees ja perenaine ning haigena voodisse vaev- 
lema jäänud vanaperenaine Leena. 

Et kõiki neid Murumäel vaja oli, seda teadis Jaak 
juba ennegi, aga et nende puudumine nii kibe oleks 
olnud, seda polnud ta mõte varem tõesti mõistatada 
suutnud. 

Vähemalt niikaugele poleks ta siis kõike seda 
minna lasknud. 

Või-mine sa mõista. Jumal taevas teab ju ka seda, 
et see iialgi Jaagu tahtmine ei olnud, mis sündis sel 
saatuslikul silmapilgul Murumäe närrastetoas. Aga 
ometi see sündis! 

Ja nüüd oli lugu perenaisega nõndakaugel, et 
arstki, kes mõni päev hiljem käis linnast, tusaselt õlgu 
kehitas: 

— Nähtavasti mingi verejooks seespool. See ei 
ole kerge. 

— Ega siis ju ometi...? 

— Kõik võib juhtuda! Nii ettevaatamatult ei tohi 
inimesega ümber käia. Niisugune asi vajaks õiguse- 
pärast karistust... 

— Taevane halastaja, ega siis tohtri-härra ometi 
ju ei arva, et see oli meelega?! 

— Palju mis meelega... Ka meelel olgu teine- 
kord peremees! 

Arsti jutt jättis Jaagu koju nagu hullumeelse. 
Käsutas kaks inimest kordamööda haige juurde, val- 
vama ööd ja päevad, paitas ise oigava perenaise pal- 
geid ja kohendas talle aset, luges tema tuiksoone 
tuksatusi ja mõõtis tema valustvõpatuva keha hõõgu- 
vat õhetust. Ning kui haige kolmandal päeval pärast 
arsti kohalviibimist esimest korda selgemini silmad 
avas ja enne kõike muud päris, kus on Liisi ja Kustas, 
siis kihutas ta juba järgmisel silmapilgul ratsahobu- 
sega Tiltsi poole. 

Palus pisarsilmil andeks oma meeletuse ja kutsus 
lahkunuid tagasi: hea oleks, kui saaks rutem, sest 
mine tea, kauaks Leenakesele tunde veel jäänudki. 

Muidugi kuuldi tema palve ja paar tundi hiljem 
olid Tiltsilt viis ehmunud inimest korraga Murumäel. 

Kuid juba oligi hilja: pool tundi enne nende 
tulekut oli kutsuja silm kustunud jäädavalt... 

Jaak ise oli jõudnud veel õigel ajal, Leena viim- 
setel selgematel silmapilkudel: püüdis viimased naera- 
tused ta silmist, haaras viimaseks pigistuseks ta käe 
ja litsus rinnust, ps jõudu ei olnud: 


— Leena!. Leenakene!... Kas on nüüd 
parem?... 

— On parem... Päris hea juba!... Kas nad ikki 
tulevad varsti?... Kustast-Liisit, Peetert-Leenat... 


Võiksin varsti siis ju ka juba minema hakata... 

— Leenakene! Kuhu sa lähed!?... 

Juuresolijad kohkusid, — nii kõvasti kisendas 
Jaak. Kuid haige ainult naeratas vaikselt ja seletas 
edasi: 

— Eks sa siis ju tea... Tuled ehk isegi, kui 
aega on... Nüüd jääbki aega ehk rohkem... On 
ikki päris hea, et Kustas kõik nii kergesti kätte sai... 

Jaak tegi nõutumaid liigutusi voodi juures. 
Midagi läigatas tal silmis. Teised vahetasid salamisi 
pilkusid. Hauavaikus asus murelikku ruumi. 

hal alb lotniid: Leenakene!.. 

19. 


Viha lainetas üle vaevleva maa. 

Otsiti ülekohtusi, vintsutati vanglates ja peeti 
nende üle kohut. 

Esimene, kes ühel 1918. a. jaanuaripäeva hommi- 
kul toodi Tallinna tribunali ette, oli pikk, kõhetu 
vanamees, seljas koduvillased riided, jalas kohmakad 
säärsaapad, käes pehme, must kortsunud viltkaabu. 


Asus laua ette pea püsti, tunnistades seitsme- 
mehelist kohtunikkuderida laua taga, enamasti kõik 
sama lihtsas rüüs nagu tema isegi. 

Süüdistajana astus rahva hulgast ette keegi kesk- 
ealine töömees, süüdistatava koduvalla täidesaatva 
komitee esimees. 

Süüdistus oli lühike: 

Kodanik Jaak Vidrik, Murumäe rüütlimõisa 
omanik, on oma ümbruskonna tuntuim kurnaja, mille 
pärast juba kogu ümberkaudne rahvaski teda nime- 
tavat ,,Vidriku paruniks“. Kuid see ei olevat õige: 
Jaak Vidrik olla parunlikum kui parun. Kärkivat ja 
kisendavat hommikust õhtuni tööliste kallal, jagavat 
neile hoope rusikatega ja jalgadega. Niisugust elaja- 
likkust ei võivat tööliste valitsus sallida. Kodanik 
Jaak Vidrik tulevat karistada, mõisapidamisest kõr- 
valdada ja mõis rahva kätte anda, mis seda õigem, et 
Murumäe töörahva kurnamise varal olevat oman- 
danudki. 

Tribunali esimees, lihtne ja lüheldane töömees, 
pööras kaebealuse poole ja küsis karmilt: 

Kodanik Jaak Vidrik, kas võtate õigeks, mis süü- 
distaja Teie kohta kõnelnud? 

— Ei! — kostis Jaagu lühike vastus. 

— Aga missugune on siis teie oma seletus asja 
kohta? 

— Minu seletus? Mul ei ole midagi seletada. 

— Tähendab, siis on see õige, et te töörahvaga 
elajalikult ümber käite? — jätkas tribunali esimees. 

— Elajalikult võib ümber käia ainult elajas. 

— Kodanik Vidrik, ma tuletan meelde, et te olete 
praegu kohtus! — hoiatas esimees karmilt. 

— Minupärast või põrgus! — kostis veel ägedam 
vastus. 

Tribunali toolidel tekkis liiklemine, mehed vaa- 
tasid arusaamatuses üksteise otsa. Mõnede näole 
kippus üleolev muie. Pealtkuulajatekogu jäi haua- 
vaikseks, mingi põnev värin täitis ruumi. 

Äkitselt tekkis pealtkuulajateruumi keskel rabe- 
lev liikumine. Kohtulaua poole tungis sealt keegi 
lihtne maanaine, mähitud üleni kirjusse suurrätikusse. 

— Kas tohin aulik kohus, lubage! 

— Mida te soovite? 

— Ainult paar sõna, aulik kohus, kas tohin? 

— Olge head! 

— Peremees on hea inimene. Oleme kaua olnud 
tema töölised. Minul läks mees sõtta, tema hoolitses 
kõige eest. Andis prii moona ja majakese lepiku- 
veerel. Kuhu oleksin muidu läinud oma nelja lapsega. 
Aga nüüd on ta haige... aulik kohus näeb ju ise, et 
ta on haige. See hakkas pärast tema naise õnnetumat 
surma. Enne pole peremees ainustki inimest löönud, 
see tuli alles pärast seda... Praegu ta mõisat ka enam 
ei peagi, vaid tema poeg. See on nõndasama hea, 
kellelgi pole temaga pahandust: 

Ette astus uuesti süüdistaja: 

— Võin kinnitada, et Murumäe mõisa praegune 
seaduslik omanik on kodanik Jaak Vidrik. 

— Kodanik Vidrik, kas see on õige? 

— Jah, see on õige. Aga see, mida kõneles see 
naine... 

— Selle üle teid praegu ei küsita! — lõpetas tri- 
bunali esimees järsult jutu, nähtavasti soovides asjaga 
kiiremini edasi jõuda. Lühikese nõupidamise järele 
kaasistujatega teatas: 

— Kaebealune, teil on viimane sõna. Teatage, t 
mida palute. 

— Mul ei ole midagi paluda. 

Tribunal, lühikese nõupidamise-ruumis viibimise 
järele tuli ja kuulutas otsuse: i 

— Kodanik Jaak Vidrik süüdi mõista ja saata 
aastaks seltskondlikule tööle. Mõis temalt ära võtta / 
ja anda mõisa töörahva nõukogu valitsemisele. 

Ruumist kostis kergendavaid ohkeid. Oli karde- 
tud karmimat. ( 

Jaak lahkus tribunalist sama sirgelt ja pea püsti, — 
nagu oli tulnud. 


| 

Möödus talv, lõppes kevad, algas suvi. 

Jaak nägi seda aegade vaheldust enamasti ainult 
läbi akende, kiviste seinade vahelt, kuhu ta oli lukus- 
tatud juba talvepakasest saadik. 

Tribunal oli mõistnud ta seltskondlikule tööle, 
kuid asjatult ootas Jaak, et see otsus oleks pööratud 
täitmisele. 

Selle asemel vintsutati teda ühes hallist ruumist 
teise, kord üksikuna, kord teistega koos. Oli päevi, 
kus tundis end peaaegu inimeste keskel, kuid samas 
järgnes teisi, mil oli tundmus, nagu oleks ta visatud 
metsaliste keskele mahamurdmiseks. 

Vastikumaina tundusid Jaagule aga päevad, mil 
talle kaaslaseks äkitselt hakati läkitama hulgaviisi 
nägusid, kellest paljud talle tuttavad olid juba vare- 
mast ajast. Need olid samad, kellega viimastel aas- 
tatel tal oli tulnud mõnikord üheskoos istuda ,,lands- 
toal“: paljud neist karvnahksete kasukatega, paljudel 
padjad ja madratsid sisse tulles kaenla all. Kuulis, et 
need kõik olevat kuulutatud ,linnupriiks“, väljas- 
poole igasugu seaduslikku kaitset ja korda, millise 
olukorra mõte aga Jaagule küllalt selge ei olnud. Vist 
ka mitte paljudele teistele, kuna ühed neist vaevlesid 
ööd kui päevad ahastamapanevas teadmatuses, teised 
lõdisesid hirmunult 'pisarais, kolmandad aga — need 
nohisesid enamasti mürgiselt oma-ette ja usaldasid 
vahetevahel teisi veel lohutadagi: polevat ju midagi 

karta, küll olevat juba hoolitsetud, et nendega midagi 
ei sünniks; veel mõni päev, ja siis tulevat kindlasti 
pääsmine. 

Kõik see oli Jaagule kannatatav senikaua, kuni 
see pooltuttav seltskond oli enam-vähem võõras. Siis 
aga toimetati nende hulka korraga inimsaadetis, kelle 
ilmumine riisus temalt igasuguse tasakaalu: tema, 
Vidriku Jaak, ja Laupa parun on asetatud ühte! Ja 
mitte ainult Laupa parun, vaid ka mitmed teised 
kodunurga mõisnikud olid määratud temaga ruumi 
jagama. Nende ilmumine muutis Jaagu korraga kõigi 
tuntavaks ja teatavaks, kellega põhjust leiti tegemist 
teha ka siis, kui seks mingit asja ei olnud. Rohkem 
küll nurga tagant, mõistamisi ja ääri-veeri mööda, kuid 
mõnikord ka mees mehe vastu. 

— Noh, keeravad nüüd viimaks sinugi kaela! — 
pilkas teda kord Laupa parun, tehes, nagu püüaks 
temaga juttu sõlmida. 

— Mitte enne kui sinu! 

— Saame näha, saame näha! Või ehk oled juba 
palvekirja saatnud o ma valitsusele? — mõnitas Laupa 
parun teda tähendusrikka küsimusega. 

Kuid enne kui oleks saanud veel oodatagi, oli 
Jaagu vastus tal selle peale juba käes. Ja küllap vist 
mitte nõrgem kui kord mitme aastakümne eest 
Laupa mõisa teerajal, sest ka siin vaarus pikali mees, 
kelle silmis sähvatas rusikahoobi tulivälgatus. Nüüd 
ei olnud see aga enam ,,kuradi mats-molkus“, vaid 
täisverd härrasmees, kellele vastus tookord oli võlgu 
jäänud. 

Muidugi ei jäänud see ootamatu ,,kõnelus“ siin 
nõndasamuti, sest Laupa parunil oli siin terve trobi- 
kond abilisi. Kuid pääsedes nende ,taltsutusest“, ei 
mõjunud Jaagusse enam mingi mõnitus ega iristus: 
saavutatud võit oli kõigest üle. 

Ei kohutanud Jaaku nüüd isegi enam see, kui 
järgmisel päeval sõjakas madrustesalk kõik ,linnu- 
priid“ vangistusruumist välja käsutas ja kuskilt jutt 
lahti pääsis, et nad kõik uputatavat nüüd merde jää 

alla. See oli päev, mil näost surnukahvatu oli nii 
mõnigi senine suurustaja, ka Laupa parun. Kuid 
mitte Jaak, kes liikus mööda tänavaid, laskevalmis 
püsside vahel, pea samuti uhkelt püsti ja selg sirge, 
nagu varemalt Vidrikul ja Murumäel. 

— Kas saadad nüüd palvekirja oma ,valitsu- 
sele?“ — tasus ta siin Laupa parunile, kes lonkis reas 
tema selja taga, üle õla veel selle viimase, mis oli jää- 
nud tasumata, ja lisas sellele endamisi mõttes: — 
»Kuuleks sedagi veel Parve Pärn!“ 

Kõik muu oli Jaagule praegu ükskõik, isegi Laupa 
paruni tiigripilk, mis puuris põlastavalt ta selga läbi 
luitunud koduvillase palitu. Ei huvitanud ka enam 
kuuldus, et vangidele veel on antud armuaega ja et 
näd kõik lähemal võimalusel läkitatakse rongiga ida 
poole. 

Jälle rida päevi täis teadmatuse vintsutusi. 


Kord kostis Jaagu kõrvu kuuldusi, et kõigel on 
lõpp, siis jällegi, et pole veel midagi teada, mis sün- 
nib. Aga kuidas sellega ka ei ole, olgu! Jaak tundis, 
et temal ei lähe see enam suuremat korda. Nii kui nii 
ei ole kuskil enam elu, mida veel elada maksaks. 
Peaksid tegema ainult kiiremini, mida mõtlevad teha. 
Küsis kärsitult kord isegi vahtidelt, kes tõid mingit 
vedelikku, mille nimi pidi olema soök: 

— Kaua nad veel ootavad, tapku ükskord ometi 
maha! 

Ja teinekord: 

— Kas ei saaks kuskilt tükikest nööri, ei tahaks, 
et minu poomisega kellelgi teisel peaks olema vaeva! 
Olen seni kõige muuga ise hakkama saanud, tahaksin 
saada sellega niisamuti. 

Ei sündinud aga ühte ega teist. Ei tapetud ega 
muretsetud nööri. Sündis koguni kolmas: mõne aja 
järele sõidutas rong nad tagasi läände. 

Paljud pääsesid sellelt reisult vabadusse, ka Laupa 
parun, Vidriku Jaak aga mitte. Ta suluti kodumaale 
jõudes uuesti hallide müüride vahele — lukustatud 

uste taha. Ainult käsutajad ja valvurid olid aid 
teised. . 

Kord toimetati talle valvuri kaudu toidupakk. 
Esimesel pilgul tundis Jaak, et see on Murumäelt. ki 
Asus ahnelt tema kallale. Olles vaigistanud nälga, 
leidis pakkimiseks tarvitatud ajalehe ridade vahele 
kirjutatud laused, üks siin, teine teisal: Meil on 
paarkümmend Saksa soldatit ja ohvitseri... Oleme 
elus ja terved... Loodame, et varsti pääsed koju... — 
Kolmkümmend lehma võeti ära... Üksteistkümmend 
paremat hobust vahetati viletsate vastu... Praegu on 
päris hea ülem, parem kui alguses.. 

Jaagu silmade ees lõi virvendama. Püüdis 
mõtelda, — ei saanud. Raske oli. Tundis end surma- 
väsinuna. Vajus põrandale. Ärkas karjatades, kui 
kong oli kottpime. Uinus uuesti, ärkas, uinus jälle. 
Silmi ees tantsisid viirastused. a 

Ajas enese püsti alles siis, kui väikesest aknast —= 
põrandale oli pudenenud elustav kiirtevihk. Aga ei 
mäletanud enam midagi... 

Asjatult oodati Murumäel Jaagu peatset koju- 
pääsu. Päevad veeresid, üks võõraste sõjaväelaste salk 
vaheldus teisega, aga keda ei tulnud, see oli Jaak. Ja 
mis veel imelikum: kadusid äkki, suve algul, isegi 
igasugused teated temast. 

Noorproua, kes tol ajajärgul mõisas kõige hakka- 
jam, haaras kinni igasugusest võimalusest, et vana- 
peremehe saatusest midagi kuulda saada, kuid kõik 


teated olid ja jäid puudulikuks. Vangimajas, kus ta 


viibinud varemalt, teda enam ei olnud, aga keegi ei 
teadnud või ei tahtnud teada ka seda, kuhu ta sealt 
saadetud. Teised, kes vangistatud hiljem ja läkitatud 
laagritesse, olid paari-kolme nädala jooksul igaüks 
enesest elumärki-annud, kellest aga midagi ei kuul- 
dud, oli Jaak. 

Alles ligi paarikuulise ootamise järele tõi selguse 
majja keegi Saksa ohvitser, oma enese seletuse järgi 
elsasslane, kes — kui ümbrus lubas — kirus sõda ja 
sakslasi nagu nende vihaseim vaenlane. Seesama tea- 
dis mõnepäevase järelkuulamise järele midagi jutus- 
tada ka Jaagust. 

See olla läkitatud ühte kaugemasse vangilaag- 
risse, selle järgi, kui olevat esimestel ülekuulamistel 
ennast väljakutsuvalt ülal pidanud ja kuulutanud ette 
sakslaste kadu sõjas kui ka rahus. Mingit kindlat 
süüdistust tema vastu siiski ei olevat, ainult kahtlus- 

tatavat, et olevat ühenduses nendega, kellega Saksa 
sõjaväeline võim seda lubatavaks ei pea. Saadi lõpuks 
teada ka tema täpne asukoht, ning kui vastutulelik 
ohvitser Murumäelt lahkus, et kodumaa kaudu teisele 
väerinnale sõita, ja teada saadi, et tema tee mööda 
viib ka Jaagu vangistuskoha lähedusest, tarvitati mui- 
dugi jällegi juhust, et saata talle toidupakikest ühes 
pakkimisajalehe ridade vahele ärapeidetud sõnu- 
mitega. 

Paar nädalat hiljem saabus Murumäele ühe uue 
kohaleläkitatud sõduritesalga liikme kaudu kellegi 
üsna võõra Saksa soldati kiri, milles see ,,tuttava 
ohvitseri palvet täites“ seletas, et Jaak Vidrik viibi- 
vat edasi X vangilaagris, pidavat ennast aga ülal natu- 
kene kummaliselt, nii et kaheldavat, kas ta on küllal- 
dase mõistuse juures, või ainult teeskleb ennast nii- 
sugusena. Toidupakk olevat edasi antud, kuid selle 
jaganud ta tervenisti ära oma kaasvangide keskel. 
Kodustest ega kojuigatsusest ei kõnelevat. 

Aimdused, mis sellest lühikesest sõnumikust 
Murumäel tekkisid, osutusid tõeks kümmekond näda- 
lat hiljem, kui ühel novembri keskpäeval maanteelt 
Murumäele pööras mees, must, räpane ja surmkõhn, 
kellel aga sellest hoolimata esimene huvi oli hoonete 
keskel järgi uurida kõike, mis kuidagi silma hakkas. 

Talle rutati rõõmuga vastu, kutsuti tuppa. 

— Ei ole aega! — vastas Jaak järsult ja ruttas 
hobustetalli, sealt karjalauta, aida ette ja. mujale. 

Kustas ja Liisi püüdsid temaga sammu pidada, 
kõndisid tummakskohkunult temaga kaasa. See ainult 
ärritas Jaaku. 

— Ma ei mõista, mis te siin peaks kõlkuma mu 
kannul! — käratas ta vihaselt. — Saatke parem 
Leena siia! 

Ise aga kiirustas sauna juurde ja asus järele- 
mõtlematult selle ahju kütma. 

Kustas ja Liisi peatusid õue keskel, jälgides 
ehmunud vaikimisega ta talitusi. 

Pole vanamehest enam midagi järel! — sai Kustas 
viimaks vaevaltkuuldava sõna huultelt. 

Vastuse asemel puhkes Liisi keset õue krampli- 
kult nuuksuma. 


Aasta veeres, tuues uut leina paljudesse kodu- 
desse, aga ka uusi lootusi paljude sõjastvintsutatud 
inimeste rindadesse. Meeled paisusid ja vaevlesid 
sedamööda, kuidas kõnelesid teated sõjarindelt. 

Ainus, kes elas Murumäel otsekui väljaspool aega 
ja ruumi, oli Jaak. Oli küll temalgi mõnikord tunde, 
mil meel hakkas midagi taipama, sealsamas aga mur- 
dus uuesti mõte ning mähkis murelikumadki hetked 
õnnelikku teadmatusse. 

Ainult — peremees oli Jaak edasi. Jagas 
käske ning korraldusi kodus ja väljas, juhatas peret 
ja talitas kõikjal kaasa ka ise, kuhu käed külge ula- 
tusid. Kord täitus ülevoolavast heasiidamlikkusest, 
sealsamas aga kees juba vihast ja valjusest, kui kellegi 
teod näisid tõrkuvat ta tahtele. 

Seda kõike aga mõisteti ja lepiti heatahtlikult. 

Oli pealegi kõigil tunne, et kaua see enam ei 
kesta, kuna iga päev näis toimetavat järjest ruttava- 
mat ja tõttavamat laastamist Jaagu elujuurtel. Jää- 
nud oli ainult mingi kolletunud nahaga ülepingutatud 
kondikava, mis liikus ja teotses nagu masin, mille 
hoog veel pole lõppenud. 

Siis tuli päev, mil Kustasel ja Liisil hakkas pea- 
aegu hirm võimaluse pärast, et siin veel midagi võiks 
muutuda. See oli siis, kui ühel hilisel sügispäeval 
lehed tõid teate, mis jutustas, et Murumäe kui rüütli- 
mõis ei kuulu enam ei Jaagule ega ta pärijatele, vaid 
riigile. Arutati ärevil ja leiti: parem, kui see temale 
teadmatuks jääks! 

Nõnda see ka sündis. 

Pool nädalat hiljem tõi haruldaselt ilus sügispäev 
Murumäe perele kauaoodatud kingituse. 

Jaak naeris ja hõiskas, tantsis ja hüppas nagu 
väikene lapsukene, kui talle paar päeva hiljem esi- 
mest korda näidati pojapoega. 

— Seda vaja ka Leenale öelda! — kuulutas ta 
tormilises võidujoovastuses. 

Kiigutas lapsukest kätel, vaatas uurivalt ta näo- 
kesele ning hõiskas: 

— Jaak! Jaagukene! 

Keegi ei teadnud sel silmapilgul, et see jääb Vid- 
riku paruni viimaseks hüüdeks Murumäel, kus varsti 
pärast seda terve pere oli ärevil selgitamas vanapere- 
mehe äkilist kadumist. Alles hilja õhtupoolikul sel- 
gus tõde, kui toodi teade kiriku poolt: 


Jaak on leitud Leena haualt — surnuna... 

